Kapil Sharma ge show ah alun Sunil Grover genevene baa? | Mihaaru\nކަޕިލް ޝަރުމާގެ ޝޯ އަށް އަލުން ސުނިލް ގްރޯވާ ގެނެވޭނެބާ؟\n06 ޖޫން 2020 - 09:073comments\nކޮމީޑިއަން ސުނިލް ގްރޯވާއާ އެކު އަލުން މަސައްކަތްކުރަން ބޭނުންވާ ކަމަށާއި އެ ދެ މީހުން އެކީގައި މަސައްކަތްކޮށްފި ނަމަ ބެލުންތެރިން ހެއްވާލަން ކުރާ މަސައްކަތް ވަރަށް ބޮޑަށް ފަސޭހަވާ ކަމަށް އިންޑިއާގެ އެންމެ މަގުބޫލު ކޮމީޑިއަން ކަޕިލް ޝަރުމާ ބުނެފި އެވެ.\nކުރިން ސުނިލް އަކީ ސޮނީ ޓީވީން ގެނެސްދޭ ކަޕިލްގެ ކޮމެޑީ ޝޯ "ދަ ކަޕިލް ޝަރުމާ ޝޯ" އެންމެ މުހިއްމު އެއް ބައިވެރިޔާ އެވެ. އެގޮތުން އޭނާ ގިނަ ދުވަސްތަކެއް ވަންދެން އެ ޝޯގައި ދެ ކެރެކްޓާއަކުން ބެލުންތެރިން ހެއްވާލައިގެން ލޯބި ހޯދައިފަ އެވެ. އެއީ ޑރ. ގުލާޓީ އާއި ގުއްތީގެ ކެރެކްޓާ އެވެ.\nސުނިލް އާއި ކަޕިލްގެ ދޭތެރޭގައި މައްސަލަ ޖެހުނީ 2017 ގައި ޝޯއެއް ދޭން އޮސްޓްރޭލިއާ އަށް ކުރި ދަތުރެއް ނިންމާލައި، އެނބުރި އިންޑިއާ އަށް ކުރި ދަތުރުމަތީގައި ކަޕިލް މަސްތުވެގެން ހުރެ، ސުނިލްއާ މާރާމާރީ ހިންގި މައްސަލައިގަ އެވެ.\nSunil Grover aa jehunu massala Kapil Sharma kiyaidheefi\nއޭގެ ފަހުން ދެ މީހުންގެ ގުޅުން ގޯސްވެ، ވާހަކަ ނުދައްކާތާ ވެސް އެތައް ދުވަހެއް ފަހުން، ގުޅުން މިހާރު ފިނިވެފައި އޮތަސް ކުރިއެކޭ އެއްގޮތަށް ކަޕިލްއާ އެކު މަަސައްކަތްކުރާކަށް ސުނިލް ބޭނުމެއް ނުވި އެވެ. އެހެންވެ ލިބުނު އެތައް ފުރުސަތެއް ވަނީ އޭނާ ދޫކޮށްލައިފަ އެވެ. އޭރު ސުނިލްއާ އެކު ކަޕިލްގެ ޝޯގެ އެހެން ބައިވެރިންތަކެއް ވެސް އޭނާ ދޫކޮށްލި އެވެ. އޭގެ ތެރޭގައި ނާނީގެ ކެރެކްޓާ ކުޅުނު އަސްގަރު އަލީ އާއި ސުގަންދާ މިޝްރާ ވެސް ހިމެނެ އެވެ.\nIndia ge enme kulhadhaana dhe Comedianunge hanguraama hoonuvejje\nރަލަށް ދެވިހުމާއި ޑިފްރެޝަން ފަދަ މައްސަލަތާ ކުރިމަތިވެ ކަޕިލްގެ ޝޯ ކުއްލި ގޮތަކަށް 2017 ގެ ފަހުކޮޅު ހުއްޓާލައި، ވަރަށް ގިނަ ދުވަސްތަކެއް ވަންދެން ގެއްލިފައި ހުރުމަށް ފަހު، ކަޕިލް އަލުން ބެލުންތެރިންނާ ބައްދަކުރީ "ފެމިލީ ޓައިމް ވިތު ކަޕިލް" ކިޔާ ޝޯއަކާ އެކު، 2018 ގެ ފެބްރުއަރީ މަހުގެ ތެރޭގަ އެވެ. ނަމަވެސް އެ ޝޯ ބެލުންތެރިންނަށް ކަމުދާ އެއްޗަކަށް ނުވުމުން ވަރަށް ކުރު މުއްދަތެއްގެ ތެރޭގައި ޖެހުނީ ހުއްޓައިލާށެވެ.\nއޭގެ ފަހުން ހަމަ ކުރީގެ މަގުބޫލު ފޯމެޓަށް "ދަ ކަޕިލް ޝަރުމާ ޝޯ" ގެނެސްދޭން ފެށީ 2018 ގެ ޑިސެމްބަރު މަހުގެ ތެރޭގަ އެވެ. އަދި އެތަންވަޅާ ދިމާކޮށް، ކަޕިލްގެ ޝޯއާ ދާދި އެއް ކަހަލަ ގޮތަކަށް ސުނިލްގެ ޝޯއެއް "ކާންޕޫރްވާލޭ ކުރާނާސް" ގެ ނަމުގައި ސްޓާ ޕްލަސް އިން ގެނެސްދިނެވެ. ނަމަވެސް އަށް އެޕިސޯޑަށް ފަހު، އެ ޝޯ ވަނީ ހުއްޓާލައިފަ އެވެ. އޭރު ސުނިލް ގެންދިޔައީ މިދިޔަ އަހަރު ރިލީޒްކުރި ފިލްމު "ބާރަތު" ގައި ސަލްމާނާ އެކު ވެސް މަސައްކަތްކުރަމުންނެވެ.\nކަޕިލް ބުނި ގޮތުގައި އޭނާ އަދިވެސް ސުނިލްއާ އެކު މަސައްކަތްކުރަން ބޭނުންވެ އެވެ. އަދި އެއީ ވަރަށް ހުނަރުވެރި ފަންނާނެއް ކަމަށާއި އެކީގައި މަސައްކަތްކުރަން އެތައް ފަހަރަކު ދައުވަތު ދިން ކަމަށް ވެސް ބުންޏެވެ.\nމީގެ ކުރިން ވެސް ވަރަށް ގިނަ ފަހަރު މަތިން ސުނިލް "ދަ ކަޕިލް ޝަރުމާ ޝޯ" އަށް އަންނަން އުޅޭ ވާހަކަ ފެންމަތިވެފައިވެ އެވެ. އެކަމާ އެ ޝޯ ބަލާ މީހުން އުފަލުން ތިއްބަސް، ސުނިލް އަލުން ޝޯ އައުމުގެ ފުރުސަތު ވަރަށް ކުޑަކަމަށް ބައެއް ރިޕޯޓްތައް ބުނެ އެވެ.\n"Kapil Sharma Show" hamayakah alhuvan mas dhuvahuge muhulatheh\n"ދަ ކަޕިލް ޝަރުމާ ޝޯ" އަކީ ސަލްމާން ޕްރޮޑިއުސްކުރާ ޝޯއެކެވެ. އަދި ސަލްމާނާއި ސުނިލް ވަރަށް ގާތް ދެ މީހުންނަށް ވިޔަސް، އެ ޝޯގައި މަސައްކަތްކޮށްދޭން ސަލްމާން އެއްވެސް ވަރަކަށް ސުނިލް އަށް ބާރެއް ނާޅަ އެވެ. އަނެއްކޮޅުން ފިލްމުތަކުން ވެސް ފުރުސަތުތައް ލިބޭތީ އެހެން މީހެއްގެ ޝޯއެއްގައި ހިއްސާވުން މި ވަގުތަށް ސުނިލްއަކަށް މުހިއްމެއް ވެސް ނޫނެވެ. އޭނާ މިހާރު އަންނަނީ "ބާރަތު" ގެނެސްދިން ޑައިރެކްޓަރު އަލީ އައްބާސް ޒަފަރުގެ ވެބް ސީރީޒް "ދިއްލީ" ވެސް މަސައްކަތްކުރަމުންނެވެ.\nރިޕޯޓްތައް ބުނާގޮތުން ސަލްމާން ޕްރޮޑިއުސްކުރަން ހަމަޖެހިފައިވާ އާ ފިލްމު "ބުލްބުލް މެރިޖް ހޯލް" ގެ ރޯލެއް ވެސް ސުނިލް އަށް ހުށަހަޅާފައިވެ އެވެ.\nAli Fazal ge badhalugai "Bulbul Marriage Hall" ah Sunil Grover\nބެލުންތެރިންގެ ބޮޑު މަގުބޫލުކަމެއް ހޯދާފައިވާ "ދަ ކަޕިލް ޝަރުމާ ޝޯ" ކޮވިޑް-19އާ ދިމާކޮށް އިންޑިއާގައި މާޗް މަހު އިއުލާންކުރި ލޮކްޑައުނާ އެކު ވަނީ ވަގުތީ ގޮތުން ހުއްޓާލައިފަ އެވެ.\nއިތުރު ލިޔުންތައް ބޮލީވުޑް ސަލްމާން ޚާން ޓީވީ ޝޯ ކޮމެޑީ


އަންދާސީ ހިސާބު ބޭނުންވެއްޖެ: ރައްޔިތުންގެ މަޖިލީހުގެ މައި އިމާރާތުގެ މަރާމާތާ ގުޅޭ ގޮތުން ކޮންސަލްޓެންސީ ދޭނެ ފަރާތެއް ހޯދުމަށް\nރައްޔިތުންގެ މަޖިލީހުގެ މައި އިމާރާތުގެ މަރާމާތާ ގުޅޭ ގޮތުން ކޮންސަލްޓެންސީ ހޯދަން ބޭނުންވެއެވެ.\nބީލަން ހުށަހެޅުމަށް ރަޖިސްޓްރީކުރުން 05 ޖަނަވަރީ 2021 ވާ އަންގާރަ ދުވަހުގެ 11:00 ގެ ކުރިން އީމެއިލް މެދުވެރިކޮށް، މި އިދާރާގެ އީމެއިލް، [email protected] އަށް ތިރީގައިވާ މަޢުލޫމާތު ހިމެނޭގޮތަށް ފޮނުއްވުން:\nޝައުޤްވެރިކަން ފާޅުކުރާ މަސައްކަތުގެ އިޢުލާން ނަންބަރު: 29 /2020 /އައި.ޔޫ /ޓީ -57\n06 ޖަނަވަރީ 2021 ވާ ބުދަ ދުވަހުގެ 11:00 ގައި ރައްޔިތުންގެ މަޖިލީހުގެ އިދާރާގައި އޮންނާނެއެވެ.\nތާރީޚާއި ގަޑި: 14 ޖަނަވަރީ 2021 ވާ ބުރާސްފަތި ދުވަހުގެ 13:30\nސުންގަޑި: 14 ޖަނަވަރީ 2021 1330


Rahfehi Program Kulhudhuffushi gai fashaifi\nގަސް އިންދުމުގެ ހަރަކާތް ތެރެއިން، ކައުންސިލް ރައީސް ގަހެއް އިންދަވައިދެއްވަނީ--\nގަސް އިންދުމުގެ ހަރަކާތުގެ ތެރެއިން،\nކުޅުދުއްފުށީގެ މަގުތައް ފެހިކުރުމުގެ ޕްރޮގުރާމެއް ފަށައިފި\n- މިހަރަކާތުގެ ދަށުން ގަސް އިންދުމުގެ ތަފާތު ހަރަކާތްތައް ކުރިއަށްގެންދާނެ\n- މިއީ ސަރުކާރުގެ ރަށްފެހި ޕްރޮގުރާމްގެ ދަށުން ކުރިއަށްގެންދާ ހަރަކާތެއް\nމުޅި ރާއްޖޭ ފެހިކުރުމަށް މި ސަރުކާރުން ހިންގާ "ރަށްފެހި" ޕްރޮގުރާމު ދަށުން ކުޅުދުއްފުށީ މަގުތައް ފެހިކުރުމުގެ މަސައްކަތް މިއަދު ކައުންސިލުން ފަށައިފި އެވެ.\nމުޅި ރާއްޖޭގައި ގަސް އިންދުމުގެ ޕްރޮގްރާމެއް ފެށުމަކީ ރައީސް އިބްރާހީމް މުހައްމަދު ސޯލިހުގެ 100 ދުވަހުގެ ވައުދުތަކުގެ ތެރޭގައި ހިމެނޭ ކަމެކެވެ. ރަށްފެހި މި ޕްރޮގުރާމް ރަސްމީކޮށް ފައްޓަވައިދެއްވީ މިދިޔަ އަހަރު ޑިސެމްބަރުމަހު ރައީސުލް ޖުމްހޫރިއްޔާ އިބުރާހިމް މުހައްމަދު ސޯލިހެވެ.\nރަށްފެހި ޕްރޮގުރާމްގެ ދަށުން ކުޅުދުއްފުށީ މަގުތައް ފެހިކުރުމުގެ ޕްރޮގުރާމް ފެށުމުގެ ގޮތުން މިއަދު ހަވީރު ކުޅުދުއްފުށީ ކައުންސިލް އިދާރާގެ މުވައްޒަފުންނާއި ކައުންސިލް މެމްބަރު ވަނީ އަމީނީމަގު ގަސް އިންދާފަ އެވެ.\nމިހަރަކާތް ފެށުމުގެ ގޮތުން އެންމެ ފުރަތަމަ ގަސް އިންދަވައިދެއްވީ ކައުންސިލްގެ ރައީސް އަބުދުލް ލަތީފެވެ. މި ހަރަކާތުގެ ދަށުން މިއަދު ރަށުގެ އެންމެ ބޮޑު މަގު، އަމީނީމަގުގައި ވަނީ ވިހި ގަސް އިންދާފަ އެވެ. މި ގަސްތައް އިންދުމުގެ ހުރިހާ މަސައްކަތެއްގައި އުޅުއްވީ ކައުންސިލް މެމްބަރުންނާއި މުވައްޒަފުންނެވެ.\nރައީސުލް ޖުމްހޫރިއްޔާ އިބުރާހިމް މުހައްމަދު ސޯލިހްގެ ސަރުކާރުން ފަށާފައިވާ ރަށްފެހި ކުރުމުގެ ޕްރޮގުރާމްގެ ސިޔާސަތު ކުޅުދުއްފުށީގައި ފެށުމުގެ ގޮތުން ކުރިއަށްގެންދިޔަ މި ހަރަކާތާ ބެހޭގޮތުން ކޭއޯއަށް މައުލޫމާތު ދެއްވަމުން ކައުންސިލްގެ ރައީސް އަބުދުލް ލަތީފް ހަސަން ވިދާޅުވީ، މިއީ ފެށުމެއް ކަމަށާއި ކުރިއަށް އޮތްތަނުގައި މުއައްސަސާތަކާއި ކުލަބު ޖަމިއްޔާތައް ގުޅިގެން ގަސް އިންދުމުގެ ތަފާތު ހަރަކާތްތައް ކުރިއަށްގެންދާނެ ކަމަށެވެ.\nގަސް އިންދުމުގެ ހަރަކާތަށް ހުރިހާ ރައްޔިތުންގެ އެއްބާރުލުން ބޭނުންކަމަށާއި އަދި ގަސްތައް ހެދިގަންދެން ފެން ދީ ފަރުވާތެރިކަމާއެކު ގަސްތައް ބަލަހައްޓާ ދިނުމަށް ރައްޔިތުންގެ ކިބައިން އޭނާ އެދިލެއްވި އެވެ.\nމި ޕްރޮގްރާމުގެ މަގުސަދަކީ ރާއްޖޭގެ ނާޒުކު ތިމާވެށި ރައްކާތެރިކުރުމާއި މޫސުމަށް އަންނަ ނޭދެވޭ ބަދަލުތައް ކުޑަ ކުރުމުގައި ގަސްތަކުގެ ދައުރު އަންގައިދިނުމާއި ގަސް އިންދައި ބެލެހެއްޓުމަށް ރައްޔިތުން އަހުލުވެރިކޮށް ޒިންމާދާކުރުވުމެވެ. އަދި ރާއްޖެއިން ނެތިގެންދާ ގަސްތައް ނެތެމުންދާ ނެތިދިއުން ހުއްޓުވުމާއި ރާއްޖޭގައި އަލަށް ފެންނަމުންދާ ގަސްތައް ފާހަގަކުރުން ވެސް މި ހަރަކާތުގެ މަގުސަދުގެ ތެރޭގައި ހިމެނެ އެވެ.\nނޮޅިވަރަމްވެސް މޮނިޓަރިންއަށް ލައިފި\nކުޅުދުއްފުއްޓަށް އަރައި ފޭބުން މަނާކޮށްފި\nކުޅުދުއްފުށިން ކޮވިޑް ކޭސްއެއް ފެނިއްޖެ\nކުޅުދުއްފުށީގައި ހޯމް ކަރަންޓީނުގައި ހުރި ކުޑަކުއްޖަކު ޕޮޒިޓިވްވެއްޖެ\nކުޅުދުއްފުއްޓަށް ބޭސްފަރުވާއަށް އދ އޮމަދޫންވެސް ބަޔަކު އަތުވެއްޖެ


Neykurendhoo Ge Apartment Project Ifthithaahu Koffi | Hdh. Atoll Council\nނޭކުރެންދޫގެ އެޕާރޓްމަންޓް މަޝްރޫޢު އިފްތިތާޙު ކޮށްފި\n2018-02-19 2018-02-21 mohamed0Comment\nހދ.އަތޮޅު ކައުންސިލާއި ނޭކުރެންދޫ ކައުންސިލް ގުޅިގެން އެރަށުގައި ޢިމާރާތްކުރާ 1 ކޮޓަރީގެ އެޕާޓްމަންޓްގެ މަޝްރޫޢު އިފްތިތާޙު ކޮށްފިއެވެ.\nމިކަމަށްޓަކައި، 14 ފެބްރުއަރީ 2018 ވީ ބުދަދުވަހު ނޭކުރެންދޫ ކައުންސިލް އިދާރާގެ ޖަލްސާކުރާ މާލަމްގައި ބޭއްވި މިރަސްމިއްޔާތުގައި މި މަޝްރޫޢު އިފްތިތާޙްކޮށްދެއްވީ ހދ.އަތޮޅު ކައުންސިލްގެ ނާއިބުރައީސް އަލްފާޟިލް މުޙައްމަދު ވަސީމާއި ނޭކުރެންދޫ ކައުންސިލްގެ ރައީސް އަލްފާޟިލް އިބްރާހީމް މައޫޒެވެ.\nމިރަސްމިއްޔާތުގައިވަނީ މި މަޝްރޫޢު ކުރިއަށް ގެންދިޔުމަށް ހދ.އަތޮޅު ކައުންސިލާއި ނޭކުރެންދޫ ކައުންސިލާ ދެމެދު އެއްބަސްވުމެއްގައި ސޮއިކޮށްފައެވެ. ހދ.އަތޮޅު ކައުންސިލްގެ ފަރާތުން މި އެއްބަސްވުމުގައި ސޮއިކުރެއްވީ ކައުންސިލްގެ ނާއިބު ރައީސް އަލްފާޟިލް މުޙައްމަދު ވަސީމެވެ. ނޭކުރެންދޫ ކައުންސިލްގެ ފަރާތުން އެއްބަސްވުމުގައި ސޮއިކުރެއްވީ ކައުންސިލްގެ ރައީސް އަލްފާޟިލް އިބްރާހީމް މައޫޒެވެ.\nހދ.އަތޮޅުކައުންސިލްގެ ނާއިބުރައީސް މުޙައްމަދު ވަސީމް މިރަސްމިއްޔާތުގައި ވާހަކަ ދައްކަވަމުން ވިދާޅުވީ އަތޮޅު ކައުންސިލްގެ ވިސްނުމަކީ ރަށުކައުންސިލްތަކުގެ މާލިއްޔާއަށް ފައިސާ އިތުރުވާނެ މަގުތަކެއް ފަހިކޮށްދިނުންކަމަށާއި މިއަދު މި އިފްތިތާޙްކުރެވޭ މަޝްރޫޢުގެ ސަބަބުން ނޭކުރެންދޫ ކައުންސިލްގެ މާލިއްޔާއަށް ފައިސާ އިތުރުވެގެން ދާނެކަމަށް އުންމީދުކުރައްވާ ކަމަށެވެ. އަދި ނޭކުރެންދޫ ކައުންސިލުން އަތޮޅު ކައުންސިލާ ދެމެދު ބާއްވާ ގާތް ގުޅުމަށް ވަސީމް ވަނީ ޝުކުރުއަދާކުރައްވާފައެވެ.\nމިރަސްމިއްޔާތުގައި ވާހަކަ ދައްކަވަމުން ނޭކުރެންދޫ ކައުންސިލްގެ ރައީސް އިބްރާހީމް މައޫޒު ވިދާޅުވީ ކައުންސިލަށް އާމްދަނީ ލިބޭނެ މިފަދަ ކަމެއް ކުރުމަކީ އެންމެ ކުރިން ފެށިގެންވެސް ވިސްނެވި ކަމެއްކަމަށާއި، މިކަމުގެ ސަބަބުން އެއްފަހަރާ ބޮޑު އެއްޗެއް ނުލިބުނުކަމުގައިވިޔަސް ދުރު މުސްތަޤުބަލެއްގައި ރަނގަޅު އާމްދަނީއެއް ލިބޭނެކަމަށް އުންމީދު ކުރައްވާ ކަމުގައެވެ. އަދި މަކުނުދޫ ދާއިރާގެ އަތޮޅު ކައުންސިލް މެމްބަރ ނޭކުރެންދޫ ކައުންސިލާ ބާއްވާ ގާތް ގުޅުމަށް ޝުކުރު އަދާކުރެއްވިއެވެ. މީގެ އިތުރުން ނޭކުރެންދޫ ކައުންސިލްގެ ރައީސްވަނީ މި އެޕާޓްމަންޓް ނިންމާ ހުޅުވުމުގެ ކުރިން އެތަނަށް ކިޔާނެ ނަމެއް ހުށައެޅުމަށް އާއްމު ރައްޔިތުންނަށް ހުޅުވާލާފައެވެ.\nމި މަޝްރޫޢުގެ ކޮންޓެކްޓަރާއި ނޭކުރެންދޫ ކައުންސިލާ ދެމެދު އެއްބަސްވުމުގައި ސޮއިކުރުންވެސް މިރަސްމިއްޔާތުގައި އޮތެވެ. ނޭކުރެންދޫ ކައުންސިލްގެ ފަރާތުން މި އެއްބަސްވުމުގައި ސޮއިކުރެއްވީ ކައުންސިލްގެ ނާއިބުރައީސް އަލްފާޟިލް ޢަލީ އާދަމެވެ. ކޮންޓްރެކްޓަރ، ދަ ވޫޑް އިންވެސްޓްމަންޓް ޕްރައިވެޓް ލިމިޓެޑްގެ ފަރާތުން ސޮއި ކުރެއްވީ އަލްފާޟިލް މަމްދޫހް ޢަބްދުއްޝަކޫރެވެ.\nމި މަޝްރޫޢަކީ ހދ.އަތޮޅު ކައުންސިލުން އެއްލައްކަ ހަތްދިހަ ފަސްހާސް ރުފިޔާ ހަރަދުކޮށްގެން ކުރިއަށް ގެންދާ މަޝްރޫޢެކެވެ. އަދި ބާކީ ޚަރަދުކުރުމަށް ހަމަޖެހިފައިވަނީ ނޭކުރެންދޫ ކައުންސިލުންނެވެ.\nމިރަސްމިއްޔާތުގައި ހދ.އަތޮޅު ކައުންސިލްގެ މެމްބަރުންނާއި، ނޭކުރެންދޫ ކައުންސިލްގެ މެމްބަރުން، ހދ.އަތޮޅު ކައުންސިލްގެ ޒިންމާދާރުވެރިޔާއާއި އިދާރީ މުވައްޒަފުން އަދި ނޭކުރެންދޫ ކައުންސިލްގެ އިދާރީ މުވައްޒަފުންނާއި ނޭކުރެންދޫ މުއައްސަސާތަކުގެ މުވައްޒަފުންގެ އިތުރުން ބައެއް އާއްމު ރައްޔިތުން ބައިވެރި\nފޮޓޯ އަލްބަމް: ނޭކުރެންދޫ އެޕަރޓްމަންޓްގެ މަސައްކަތް އިފްތިތާޙު ކުރުން\n← ހދ. އަތޮޅު ކައުންސިލްގެ3ވަނަ ދައުރުގެ 32 ވަނަ ޢާންމު ބައްދަލުވުމުގެ ޔައުމިއްޔާ\nހދ. އަތޮޅު ޤުރުއާން މުބާރާތް 1439 →


އަޅުގަނޑު ވަޒީރުކަމާ ހަވާލުވިޔަސް އެމްޑީޕީގެ ރައީސްގެ ހައިސިއްޔަތުން އަދާކުރާ މަސްއޫލިއްޔަތުގެ ޒައްރެއްގެ މިންވަރުވެސް އުންޏެއް ނުވާނެ: ޑރ.ޑީޑީ – Maldivian Democratic Party\nއަޅުގަނޑު ވަޒީރުކަމާ ހަވާލުވިޔަސް އެމްޑީޕީގެ ރައީސްގެ ހައިސިއްޔަތުން އަދާކުރާ މަސްއޫލިއްޔަތުގެ ޒައްރެއްގެ މިންވަރުވެސް އުންޏެއް ނުވާނެ: ޑރ.ޑީޑީ\n” ކިތަންމެ ބޮޑު ގޮންޖެހުމެއް، ކިތަންމެ ގިނަ ދަތިތަކެއް ކުރިމަތިވިޔަސް” އެމްޑީޕީގެ ރައީސް ކަމުގައި ދެމިހުންނަވާނޭ ކަމަށް ވެސް ޑީޑީ ވިދާޅުވި\nވަޒީރުކަމާ ހަވާލުވެވަޑައިގެންނެވި ނަމަވެސް އެމްޑީޕީގެ ރައީސްގެ ހައިސިއްޔަތުން އަދާކުރައްވާ މަސްއޫލިއްޔަތުގެ ޒައްރެއްގެ މިންވަރުވެސް އުންޏެއް ނުވާނޭ ކަމަށް އެމްޑީޕީގެ ރައީސް ޑރ.އިބްރާހީމް ދީދީ (ޑރ.ޑީޑީ) ވިދާޅުވެއްޖެއެވެ.\nއެމްޑީޕީގެ ސެކްރެޓޭރިއަޓް ގައި މިއަދު ބޭއްވި ނޫސް ކޮންފަރެންސް އެއްގައި ވާހަކަފުޅު ދައްކަވަމުން ޑރ. ޑީޑީ ވިދާޅުވީ، މިއަދު ބޭއްވި ޕްރެސްކޮންފަރެންސް އަކީ އެމްޑީޕީގެ ރައީސް ކަމުގައި ހުންނަވައިގެން އެމަނިކުފާނު ވަޒީރުކަމާ ހަވާލުވެވަޑައިގެންނެވުމުން، “ލައްކަ ގިނަ މަސައްކަތް ކުރެއްވޭނީ، ލައްކަ ގިނަ ވަގުތުދެއްވޭ މީހަކަށް” ކަމަށް އެމަނިކުފާނު ކުރިން ވިދާޅުވެފައިވާތީ، އެ ބަސްފުޅާއި، މިހާރު އަމަލުކުރައްވާ ގޮތާ ފުށުއަރާ ކަމަށް މީޑިއާތަކުންނާއި އެމްޑީޕީގެ ބައެއް މެންބަރުންގެ ފާޑުކިޔުންތައް އަމާޒުވަމުންދާތީ ކަމަށެވެ.\n” އަޅުގަނޑު ކެމްޕެއިން ތެރޭގަ ދަންނަވާފަ އޮންނާނީ މިއަދުވެސް އަމަލުކުރަމުންދާ ގޮތުގެ ވާހަކަ. އަޅުގަނޑު ދަންނަވާފަ އޮންނާނީ ޕާޓީގެ ރައީސްގެ ޒިންމާއަދާ ނުކުރެވޭ ފަދަ މަގާމަކާ ހަވާލު ނުވާނަމޭ. ފިޝަރީޒް މިނިސްޓަރު ކަމަކީ ޕާޓީގެ ރައީސްކަމުގެ ޒިންމާ އަދާނުކުރެވޭ ވަރުގެ މަސްއޫލިއްޔަތެއް ނޫން. އަޅުގަނޑު އިއްޔެވެސް އޮންނާނީ އެކަން ސާބިތުކޮށްދީފަ.” ޑރ.ޑީޑީ ވިދާޅުވިއެވެ.\nއެމްޑީޕީގެ ސަރުކާރެއް ދެމިއޮތްހާ ހިނދަކު، އެ ޕާޓީގެ ރައީސް ކަމުގެ މަގާމުގައި ހުރެގެން ވަޒީރުކަން ކުރެއްވިޔަސް އެކަމަކުން އެއްވެސް ކަމަކަށް ފުށުއެރުމެއް ނާންނާނޭ ކަމަށާއި، އެކަމުގެ ސަބަބުން ޕާޓީއަށް ލިބޭނީ އިތުރުކުރިއެރުން ކަމުގައި ޑރ.ޑީޑީ ވިދާޅުވިއެވެ.\nޑރ.ޑީޑީ އަދި ވިދާޅުވީ ” ކިތަންމެ ބޮޑު ގޮންޖެހުމެއް، ކިތަންމެ ގިނަ ދަތިތަކެއް ކުރިމަތިވިޔަސް” އެމްޑީޕީގެ ރައީސް ކަމުގައި ދެމިހުންނަވާނޭ ކަމަށާއި، ” އިއްޔެ ވެސް ބްރޭކް ގަޑީގައި، މި (އެމްޑީޕީ) އޮފީހަށް އައިސް މީހުންނާ ވެސް ބައްދަލުކުރިން. އަޅުގަނޑަށް އެޑްރެސްކޮށް، ޕާޓީ އޮފީހަށް ލިބިފައިވާ ސިޓީތަކަށް ޖަވާބު ވެސް އެރުވިން.” ކަމަށެވެ.\nޑރ.ޑީޑީގެ ކެމްޕެއިން ތެރޭގައި އެމަނިކުފާނު ވިދާޅުވެފައިވަނީ ޕާޓީ އެކަށީގެންވާ ގޮތުގައި ހިނގަމުން ނުދަނީ އެ ޕާޓީގެ ލީޑަރޝިޕްގައި ތިއްބަވާ ބޭފުޅުން ސަރުކާރުގެ އެހެން މަސްއޫލިއްޔަތުތައް އަދާކުރައްވަމުން، ޕާޓީ ކުރިއެރުވުމަށް ވަގުތު ނުދެއްވޭތީ ކަމަށާއި، އެމްޑީޕީ ވަރުގަދަކުރުމަށް “ލައްކަ ގިނަ މަސަރްކަތްތަކެއް” ކުރަން އެބަހުރި ކަމަށާއި، އެމަސައްކަތްތައް ކުރެއްވޭނީ “ލައްކަ ގިނަ ވަގުތުދެވޭ މީހަކަށް” ކަމަށެވެ. އަދި ޕާޓީގެ ރައީސްގެ މަސްއޫލިއްޔަތު އަދާކުރެއްވުމަށް، ވަޒީރުކަމަށް އައްޔަންކުރުމުގެ ކުރިން ދުވާލަކު 8 ގަޑިއިރު ، އެމަނިކުފާނު ގެންދެވީ އެމްޑީޕީގެ އޮފީހުގައި ހޭދަކުރައްވަމުންނެވެ.\nއިއްޔެ ފިޝަރީޒް މިނިސްޓަރުކަމާ ހަވާލުވެވަޑައިގެންނެވުމަށް ފަހު ވެސް އެމަނިކުފާނު ވަނީ އެމްޑީޕީގެ އޮފީހަށް ވަޑައިގެން އެއްގަޑިއރުވަންދެން އޮފީހުގައި ވަގުތު ހޭދަކުރައްވާފައެވެ.


ކޮމްޕިއުޓަރ ކޯޑިންގ އަދި އިގިރޭސި ބަސް ކިވައިދިނުމަށް އިމާރާތެއް ހޯދުމާއިބެހޭ\nކޮމްޕިއުޓަރ ކޯޑިންގ އަދި އިގިރޭސި ބަސް ކިވައިދިނުމަށް އިމާރާތެއް ހޯދުމާއިބެހޭ:\nމިރަށުގައި އުގައިލު ޕައުންޑޭޝަންގެ ފަރާތުން ކޮމްޕިއުޓަރ ކޯޑިން އަދި އިނގިރޭސި ބަސް ކިޔަވައި ދިނުމަށްޓަކައި ކްލާސްތައް ހިންގުމަށް އެކަށީގެންވާ އިމާރާތެއް ހޯދުމަށް މިއިދާރާއިން ކުރެވުނު ނަންބަރ. (20.02.2020) (IUL)407/2020/11 އިޢުލާނާއި ގުޅިގެން ހުށަހެޅިފައިވާ އަގުތައް ބޮޑުކަމަށް ފެންނާތީއާއި އަދި ބައެއް މަޢުލޫމާތުތައް ފުރިހަމަ ނުވާތީ އެ އިޢުލާނާއި ގުޅިގެން ލިބިފައިވާ އެސްޓިމޭޓްތައް ބާޠިލްކޮށް އަލުން މިކަމަށް ސައުޤުވެރިވާ ފަރާތްތަކަށް ފުރުޞަތު ހުޅުވާލަމެވެ.\nވީމާ، މި ދެންނެވި ކްލާސްތައް ހިންގުމަށްޓަކައި މަދުވެގެން 20 ކުދިންގެ ޖާގަ ލިބޭ ތަނެއް ނުވަތަ އިމާރާތެއް ކުއްޔަށް ދިނުމަށް ބޭނުންވާ ފަރާތްތަކުން 2020 މާރޗް 16 ވަނަ ދުވަހުގެ 10.30 އަށް މިއިދާރާއަށް ދުރުވެ މަޢުލޫމާތު ސާފްކުރުމަށް ފަހު 2020 މާރޗް 19 ވަނަ ދުވަހުގެ 13.00 އަށް އެސްޓިމޭޓް ހުށަހެޅުއްވުމަށް އާއްމުކޮށް އަންގާ އިޢުލާން ކުރީމެއެވެ.\nސުންގަޑި: 16 މާރިޗު 2020 1030


Ithuru 200 meehaku anburaa gaumah fonuvaalaifi - vNews.mv\nއިތުރު 200 މީހަކު އަނބުރާ ގައުމަށް ފޮނުވާލައިފި\nޠާހިރާ އަޒްހާރު Male' | 27 July 2020, 19:29\nބަންގްލަދޭޝަށް ނިސްބަތްވާ އިތުރު 200 މީހުން އަނބުރާ ގައުމަށް ފޮނުވާލައިފިއެވެ.\nރާއްޖޭގައި ގަވައިދާ ހިލާފަށް އުޅޭ ބިދޭސީން އަނބުރާ ގައުމަށް ފޮނުވުމަށް ސަރުކާރުން ފަށާފައިވާ މަސައްކަތުގެ ތެރެއިން ހަފްތާއެއްގެ މައްޗަށް 400 ބިދޭސީން އަނބުރާ ގައުމަށް ފޮނުވާލުމުގެ މަސައްކަތް ގެންދަނީ ކުރަމުންނެވެ.\nމި މަސައްކަތުގެ ތެރެއިން ބަންގްލަދޭޝްއަށް ނިސްބަތްވާ 200 މީހަކު މިއަދުވެސް އަނބުރާ ގައުމަށް ފޮނުވާލާފައިވެއެވެ. މިއާއެކު މިހާތަނަށް އަނބުރާާ ގައުމަށް ފޮނުވާލެވިފައިވާ ބިދޭސީންގެ އަދަދު 5000 ގާތްކުރާނެއެވެ.\nދިވެހިރާއްޖެއަށް އެކި ކަންކަމުގައި އައިސް އުޅޭ ބިދޭސީންގެ އަދަދު2ލައްކައަށްވުރެ މައްޗަށް އަރާއިރު މިމީހުންގެ ތެރެެއިން 60،000 އަށްވުރެ ގިނަ މީހުންނަކީ ސައްހަ ލިޔެކިޔުން ނެތި ރާއްޖޭގައި އުޅެމުންދާ މީހުންނެވެ. އެހެންކަމުން ގަވައިދާ ހިލާފަށް ރާއްޖޭގައި އުޅޭ ބިދޭސީން އަނބުރާ ގަައުމަށް ފޮނުވާލުމުގެ މަސައްކަތް ސަރުކާރުން ވަނީ ފަށާފައެވެ.\nމީގެ އިތުރުން ރާއްޖޭގައި ވަޒީފާ އަދާކުރާ ފަރާތްތަކާއި އަދި ވިޒާ އާއި އެމްޕްލޯއިމަންޓް އެޕްރޫވަލް ހަމަވެފައިވާ ގިނަ އަދަދެއްގެ ބިދޭސީން ރާއްޖެއިން ފުރައިގެން ދިއުމަށް ބޭނުންވާތީ، އެފަދަ ފަރާތްތަކަށް ފަސޭހަކަމާއެކު ފުރައިގެން ދެވޭނެ އިންތިޒާމު އިމިގްރޭޝަނުންވެސް ވަނީ ހަމަޖައްސައިދީފައެވެ.\nއެހެންކަމުން މިފަދަ ފަރާތްތަކުގެ އަތުގައި މުއްދަތު ހަމަނުވާ ޕާސްޕޯޓެއް އޮވެ، އެއްވެސް ސަބަބަކާއި ހުރެ ރާއްޖެއިން ފުރައިގެން ދިއުމުން މަނާކުރެވިފައި ނުވާނަމަ، 24 ޖުލައި އިން ފެށިގެން 31 ޑިސެމްބަރުގެ ނިޔަލަށް ރާއްޖެއިން ފުރައިގެން ދިއުމުގެ އިންތިޒާމު ވަނީ ހަމަޖެހިފައިކަމަށް އިމިގްރޭޝަނުން ވަނީ ބުނެފައެވެ.


Dhuvaafarun covid jehunu ithuru meehaku niyaavejje | Fainu Online\n5 ސެޕްޓެމްބަރު 2021, އާދިއްތަ, 23:15\nރ. ދުވާފަރުން ކޮވިޑް19 ޖެހުނު އިތުރު މީހަކު މިއަދު ނިޔާވެއްޖެއެވެ.\nދުވާފަރު ޞިއްޙީ މަރުކަޒުން ސީނިއަރ އެޑްމިނިސްޓްރޭޓަރ އާމިރު އަޙްމަދު ވިދާޅުވީ، މިއަދު ނިޔާވެފައިވަނީ ދުވާފަރުން ޕޮޒިޓިވްވެ އިތުރު ފަރުވާއަށް ބ. އޭދަފުށީ މެޑިކަލް ފެސިލިޓީއަށް ގެންގޮސް ފަރުވާދިނުމަށްފަހު، އިތުރު ފަރުވާއަށް ހުޅުމާލޭ މެޑިކަލް ފެސިލިޓީގައި ފަރުވާދެމުން ދިޔަ ބަލިމީހެއް ކަމަށެވެ.\nމިއީ މި ބައްޔަށް ދުވާފަރުން ޕޮޒިޓިވްވެ އެ ބަލީގައި ނިޔާވި7ވަނަ މީހާއެވެ.


Ghassan Ge Suvaaleh MDP Ah: Jalugai Meehun Maran Maumoon Amuru Kuritho Nubalanee Keehve? - Vaguthu\nކުރީގެ ރައީސް އަލްއުސްތާޛް މައުމޫން އަބްދުލްޤައްޔޫމްގެ ވެރިކަމުގައި އެމަނިކުފާނުގެ އަމުރަށް ޖަލުގައި އެތައް ޒުވާނުންނެއް މެރިކަމަށް ރައްޔިތުން މަޖިލީހުގެ ހެންވޭރު ދެކުނު ދާއިރާގެ މެންބަރު ހުސައިން ޝަހީމް (އަނދުން ހުސޭން) ވިދާޅުވުމުން ރައީސް މައުމޫންގެ ހަގު ދަރިކަލުން ޣައްސާން މައުމޫން އޭނާއަށް ވަރުގަދަ ރައްދެއް ދެއްވައިފިއެވެ.\nރައީސް މައުމޫންގެ އަމުރަށް ޖަލުގައި އެތައް ޒުވާނުންނެއް މެރިކަމަށް އަނދުން ހުސޭން ވިދާޅުވީ ސަރުކާރުން ގެންގުޅޭ ޒުވާނުންގެ ސިޔާސަތައް ޣައްސާން ފާޑުވިދާޅުވުމުންނެވެ.\n2003 ވަނަ އަހަރުގެ ސެޕްޓެމްބަރ މަހު ޖަލުގައި ހިނގި ބަޑިޖެހުމުގެ ހާދިސާގައި ޒަހަމްވި ބައެއް މީހުންނާއި އީވާން ނަސީމްގެ ފޮޓޯތަކެއް ހިމެނުމަށްފަހު އަނދުން ހުސޭން ކުރި ޓްވީޓްގައި ވަނީ ޣައްސާނަށް އެފޮޓޯތައް ފެނުނުތޯ ސުވާލު ކޮށްފައެވެ. "ކަލޭގެ ބައްޕަ މައުމޫން ވަނީ މިޒުވާނުން މަރަން އެމަނިކުފާނުގެ ވެރިކަމުގައި އަމުރު ކޮށްފައި." ރައީސް މައުމޫން ވެސް ޓެގް ކުރުމަށްފަހު އަނދުން ހުސޭން ކުރި ޓްވީޓްގައި ވިދާޅުވިއެވެ.\nއެޓްވީޓަށް ރައްދު ދެއްވަމުން ޣައްސާން ވިދާޅުވީ ތިއީ "ދޮގެއް!" ކަމަށެވެ. "މިހާރު އެމްޑީޕީ އަށް މިއޮތީ ދެވަނަ ފަހަރަށް ވެރިކަން ލިބިފައި. ތިއީ އަމިއްލައަށް ތިމަންނަމެންނީ ޑިމޮކްރަސީ އާއި އިންސާނީ ޙައްޤުތަކުގެ ޗެމްޕިއަނުން ކަމަށް ބުނާ ޕާޓީ. ކަލޭމެން ތިދައްކާ ވާހަކައިގެ ކުޑަކުޑަ ތެދެއް އޮތްނަމަވެސް ތިޕާޓީން ނުވަތަ ސަރުކަރުން ތިކަމުގައި ޤާނޫނީ ފިޔަވަޅު ނާޅައި ތިތިބީ ކީއްވެ؟" ޣައްސާން ސުވާލު ކުރެއްވެވިއެވެ.\nޣައްސާންގެ ޓްވީޓްގައި އަނދުން ހުސޭންގެ އިތުރުން ރައީސް މައުމޫނާއި، ޕްރޮސެކިއުޓަރ ޖެނެރަލް ހުސެއިން ޝަމީމް އަދި ބަންޑާރަނައިބު އިބްރާހިމް ރިއްފަތު ވެސް ޓެގް ކުރައްވާފައި ވެއެވެ.\nރައީސް މައުމޫންގެ ވެރިކަމުގައި ޖަލުގައި އިންސާނީ ޙައްޤުތަކާއި ހިލާފު ކަންކަން ކުރިކަމަށާއި އެކަންކަމުގެ ޒިންމާ އެމަނިކުފާނު އުފުއްލަވަން ޖެހޭނެ ކަމަށް ދޭތެރެ ދޭތެރެއިން އެމްޑީޕީގެ ބައެއް ބޭފުޅުން ވިދާޅުވެއެވެ. ނަމަވެސް އެމްޑީޕީއަށް ދެފަހަރަށް ވެރިކަން ލިބިފައި ވާއިރު އަދިވެސް އެއްވެސް މައްސަލައެއްގައި ރައީސް މައުމޫންގެ މައްޗަށް ޖިނާއީ ތަޙްޤީޤެއް ވެސް ހިންގާފައެއް ނުވެއެވެ.\nއޮކްޓޯބަރ 22, 2020 23:14\nއަނެއްކާ ތިއުޅޭނީ ބައްޕާފުޅަށް ލޮޓިއެއްދޭން އުތަ؟\nއޮކްޓޯބަރ 22, 2020 23:17\nތިހެން ތިބޭނީ ފިރިހެނުން. ތިޔައީ ފިސާރި ފިރިހެނެއް ހިތްވަރު ބަލިނުކުރައްވާތި؟\nއޮކްޓޯބަރ 23, 2020 10:12\nއަޅުގަނޑު މީގެ 10 ވަރަކަށް އަހަރުކުރިން ފެށިގެން އަޑުއަހަން އަދުން ހުސޭނޭ ކިޔާ ބޮޑު ވަގަކު މާލޭގެ ހެންވޭރު ސަހަރާކައިރީގައި ދިރިއުޅޭ ވާހަކަ!! އޭރު އެހިސާބު ގަނޑު މީހުން ވަރަށް ބިރުން އުޅޭ ވާހަކަވެސް އަޑުއަހަން!! މިބުނާ ވަގުކަލޭގެ ކުރާކަމަކީއޯ ގަރާޖެއް ހުޅުވައިގެން އުޅެމުން އެހިސާބު ގަނޑުގައި ޕާކްކޮށްފައި ހުންނަ ސައިކަލްތަކާ ކާރުތަކުގެ ފުރޮޅުގެ ހަންފަޅަމުން އުޅޭ ވާހަކަ!! މިދެންނެވި އުޅަނދު ފަހަރުގެ މީހުން ހެނދުނު ހޭލާއިރު ހުންނަނީ ހަން ފަޅާލާފަ!! ދެންޖެހެނީ ހަން ބަދަލުކުރުމަށާ ހަން ބައްދަން މިބުނާ ކެލޭގެ ގަރާޖަށްދާން!! ދެން ގަރާޖަށް ގެންދާ ވެހިކަލްތަކުގައި ހުންނަ އާ ސްޕެއަރ ނަގާފަ ބާ އެއްޗެހި އަޅުވާހަދާކަމަށްވެސް ވޭ!! މިހެން ވައްކަންކޮށްގެން އުޅުނު އަދުން ހުސޭނެއްގެ ވާހަކަ އަޑުއެހިން!! އަނެއްކާ މިހާރު މަޖްލިސްތެރެއިން މިއުޅެނީ އެހެން ވައްތަރެއްގެ އަދުން ހުސޭނަކު ފެނިގެން!! މީނާގެ ފެންވަރު ދިވެހި ރައްޔިތުންނަށާ ބޭރު މީހުންގެތެރެއިން އިނގިރޭސި ބަހުން ލިޔެފައި އޮންނަ އެއްޗެއް ކިޔާ އޭގައި އެބުނާ އެއްޗެއް ދޭހަވާ މީހުންނަށް އެނގޭނެ މީނާގެ އަޚްލާގީ ފެންވަރު ހުރިވަރު!! މިކަހަލަ މީހުން ދިވެހިރާއްޖޭގެ ގާނޫނު ހަދާ މަޖްލީހަށް ދިވެހި ރައްޔިތުން ހޮވާތީ ހަމަ ދެރަވޭ!!\nއޮކްޓޯބަރ 22, 2020 23:18\nއަފްރާސީމާ ރިޒްވާނު މައްސަލާގަ ތުހުމަތު ކުރެވެނީ އެމްޑީޕީ އަށް އަދި ބެލޭނެ\nއޮކްޓޯބަރ 22, 2020 23:39\nމީ ހާދަ ގޮތެއްނެތިގެންއުޅޭ އަނދުން ގަނޑެކޭ އަނގަތެޅިޔަކަސް ތިމާ މާމޮޅުމީހަކައް ނުވާނެ މިއޮތީ ތިއަނދުން ގުޅައިގެ ސަރުކާރު ތިހުރި ވަރެއްދައްކާފަ ސާބިތުކޮއްދެންވީނު ނުކުރެވޭނެ ތެޅޭނީ\nއޮކްޓޯބަރ 22, 2020 23:46\nމީހާގެ ފެންވަރު އެބަ އަގޭ\nއޮކްޓޯބަރ 23, 2020 00:06\nއޮކްޓޯބަރ 23, 2020 00:07\nއަންހެން ކު ދިން ލޮލުގަ އަނ ދުން އެޅުވޭތޯ ބަލާ، ގައުމަށާ ރައްޔިތުންނަށް ފައި ދާވާނެ އެއްވެސް ކަމެއް ނުކޮށް ކޮންމެވެސް މީހަކާ އަޅައިގަނެގެން އުޅުން ނޫންކަމެއް ނުކުރޭ، މިހާވަރުގެ ޖައްބާރު މަކަރުވެރި ބައެއް ނުތިބޭނެ، މިއީ އިންސާނުންގެ ތެރެއިން އުފެ ދުނު ފަހުޒަމާނުގެ ދައްޖާލުންތަކެއް.\nއޮކްޓޯބަރ 23, 2020 00:18\nއެއީ ތެދެއް. ކަލޭމެން ލާރި ވެރިން ގެ ކަންކަން ނުބެލޭނެ. ލަދެއް ނުގަނޭތަ ވާހަކަ ދާކަން.\nއޮކްޓޯބަރ 23, 2020 00:28\nއަނދުން ހުސޭނު މިއީ ގިތިލެއްތަ ؟؟؟\nއޮކްޓޯބަރ 23, 2020 00:42\nރަނގަޅު ސުވާލެއް. ޜައީސް މަޢުމޫން ވެރިކަމުގަ އާއިލީ ވެރިކަމޭ، ހުދުމުހުތާރު ވެރިކަމޭ، އަނިޔާވެރި ވެރިކަމޭ ކިޔައިގެން ރީނދޫ ބައިގަނޑު މުޅި ދިވެހި އުންމަތް ބައިބައިކޮށް ފިތުނަވެރިކޮށް އެކުވެރިކަން ގެއްލުވާލި. ޢެއްކަމެއްވެސް ސާބިތުނުވި. ޥެރިކަމަށް އާދެވުނީ އެ އަނިޔާވެރި ރައީސްގެ ތާއީދުވެސް ލިބިގެން.\nއޮކްޓޯބަރ 23, 2020 00:46\nކަލޯސޮރާ މައުމޫމު އަނގައިން ބުނީ ޖައްވަ ފަޒާއަށް އެވަރުން ނުވެގެން ގަޔަށް އުންޑަ އަރާގޮތައް ހަތިޔާރުގަ ބޭނުން ކުރަން ޖެހިނުކަމަށް. އޭރު ސިފައިންގެ ވެރިޔަކީ މައުމޫނު ހައިކޯޓަކީ މައުމޫނު ދެން ކިޔާނެކަމެއްނެތް ހުރިހާ އެއްޗަކީވެސް މައުމޫން ދެން ބަޑިޖަހަން އަމުރު ކުރާނީ މައުމޫނު ނޫންދެން ކާކު؟\nއޮކްޓޯބަރ 23, 2020 01:53\nއަނދުން ހުސެން މެނަކީ ލާރިއޮތަސް އަގެންނެއއް ބައެއް .. ދައްކާވާހަކައިގަ ބުރަދަނެއް ނުޖުންނާނެ..\nއޮކްޓޯބަރ 23, 2020 04:32\nއެމްޑީޕީން ކުރި ކަމަކީ މި ރާއްޖެ އަޚްލާޤީ ގޮތުންނާ އިޖްތިމާޢީ ގޮތުން އަދި އަދަބިއްޔާތާއި ތާރީޚީގޮތުން މުނިފޫހި ފިލުވުމާއި ކުޅިވަރުގެ ގޮތުން ޤައުމެއްގެ ގޮތުގައި ކުރިއަށް އައި ފާލަން ބިންދާލީ މެދުން އެހެންކަމުން މި ޖީލަށް އުފެދުނު ޒުވާނުން ތިބީ ބިރުފަހަނައަޅާ ގޮއްސަ .ކުރާކަށް ވަކި ކަމެއްނެތް . ްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްކުރާނެ ކަމެއްވެސް ޤައުމުގައި ނެތް . ފުޓްބޯޅަ .ކްރިކެޓް. ޓީޓީ. ބާސްކެޓް މި ނޫންވެސް ކުޅިވަރުތައް ފޯރީގައި ޒުވާނުން ކުޅެމުންދިއަ މިހާރު އެ ހުރިހާ ކުޅިވަރެއް ވެސް ނައްތާލާފާ މަޖުލިސްތެރޭ ގޮނޑި އަޅައިގެން ކުޅޭކުޅިވަރެއް މި އޮންނަނީ . އެންމެންގަނޑު އެއަށް ނަޒަރު ހުއްޓުވާފައި މި ތިބެނީ ކޮންމެސް މުށައްވައެކޭ ކިއައިގެން . ނަތީޖާއެއްގެ ގޮތުން ނަފްސާނީ ބަލި އިންތިހާއަށް ރާއްޖޭގައި ގިނަވަމުން މި ދަނީ 500 މީހުންނަށްވުރެ ގިނަ މީހުން އެބަތިބި މިހާރުވެސް އައިޖީ އެމް އެޗް ނަފްސާނީ ކްލިނިކަށް ދައްކަން ކިއޫގައި . މައުމޫނޭ ..ޔާމީނޭ ކިއައިގެން ެެެެަެެެެަެެެެަެެެެެެެެަެެެެަެެެެަެެެެެެެަެެެެަެެެެަެެެެެެެެަެެެެަެ ޒިންމާއިން ނުކުރެވޭނެ . ކަލޭމެންވީ ވަޢުދުތަށް ފުއްދާފައި އެހެން ސަރުކާރުތައް ބަދުނާމު ކުރެވޭނީ .\nއޮކްޓޯބަރ 23, 2020 10:00\nއަނަދައަނދަ އޮއްވާ އަނދުން ހުސެއިނަށް މަޖިލީހުގެ ގޮނޑިއެއްލިބުނީމަ އެއުޅެނީ ކުރާނެ ކަމެއްނޭނގިގެން މަޖިލީހުގަ އެންމެ ހަޑި އަނގަތަޅާ އެއްރޯނު މިހުސެއިންއަކީ\nއޮކްޓޯބަރ 23, 2020 10:48\nމީ އަނެއް ކާ އެ ދެމަފިރިންގެ ދަރިޔަކު ތޯ މިހާރު ޞައްކު އުފެދޭ އެބަ\nއޮކްޓޯބަރ 23, 2020 13:32\nއަސްތާ، ބައްޕާފުޅަށް މީހަކު އެއްޗެކޭ ބުނީމައި ކެތްނުވި ޣައްސާން އޭރު ކޮބާހެއްޔެވެ؟ ޙުކުމެއް ނެތި، ބައްޕާފުޅު ގެންގޮސް ޖަލަށް ލައްވައިގެން އުޅުނުއިރު ތި ޣައްސާނެއްގެ ޚަބަރެއް ވެސް ނުވެއެވެ.\nއޮކްޓޯބަރ 23, 2020 16:16\nރައީސްމައުމޫނާބެހޭގޮތުންވާހަކަދައްކަންތިޕާރޓީމީހުން ލަދެއް ވެސް ނުގަނޭބާއޭހިތަށްއަރާ. ވެރިކަމަށްމިފަހަރު އެމް.ޑީ.ޕީ އަށް އާދެވުނުގޮތްވެސްހަނދާނެއް ނެތްތަ. ކިތަންމެވާހަކައެއް ދެއްކިއަސް ޣައްސާން އަކީހުރިހާގޮތަކުންވެސްމާތަޢުލީމީޤާބިލް ބޭފުޅެއް. މަޖްލިސް ތެރޭގައާއިބޭރުގަބޭކާރުއަގަތައް ނުތަޅާ ރައްޔިތުންނަށް ކަމެއްކޮށްދެވޭތޯބަލާދީބަލަ. އަބަދުވެސް ކޮންމެވެސްމީހަކާހަސަދަލައިގެންއުޅުމުގެނުބައިއާދަދޫކޮށްލާ ރަގަޅުކަމެއްކުރެވޭތޯބެލުންރަގަޅުވާނެ. ހައްގުބަސްގެކޮމެންޓްގަ އެއީތެދެއްކަމުގަވާނަމަހިތާމައިގެކޮޅެއްނެތް.


ނައިޖީރިޔާގެ ސްކޫލް ބަހެއް އެކްސިޑެންޓުވެ، ދަރިވަރުންނާއެކު 21 މީހަކު މަރުވެއްޖެ – Dhen.mv\nރައުފާ ރަޝީދު November 1, 2020 - 9:58 am\nނައިޖީރިއާގައި ސްކޫލް ބަހެއް އެކްސިޑެންޓުވެ ހިނގި ނުރައްކާތެރި ހާދިސާގައި ދަރިވަރުން ހިމެނޭހެން 21 މީހަކު މަރުވެއްޖެއެވެ.\nމި ހާދިސާ ހިނގާފައިވަނީ މިދިޔަ ބުރާސްފަތި ދުވަހުގައެވެ. "ދަ ސަން" ކިޔާ ނޫސް މަޖައްލާ އަކުން ބުނާ ގޮތުގައި އެ ދަތުރުގައި ޖުމްލަ 50 މީހުން ބައިވެރިވިއެވެ. މީގެތެރޭގައި ސްކޫލް ޓީޗަރުންގެ އިތުރުން ދަރިވަރުން ހިމެނެއެވެ.\nނައިޖީރިޔާގެ އިރުދެކުނު އެނޫގޫ ސްޓޭޓުގެ ހައިވޭއެއްގެ މަތިން ދަނިކޮށް މި އެކްސިޑެންޓް ހިނގާފައި ވަނީ މަގުން ކައްސާލައިގެން ދިއުމުގެ ސަބަބުންނެވެ.\nނައިޖީރިއާގެ ފެޑެރަލް ރޯޑް ސޭފްޓީ ކޯޕްސްގެ އޮފިޝަލަކު ވިދާޅުވީ، އެކްސިޑެންޓުވި ބަހުން ޖުމްލަ 51 މީހަކު ދަތުރުކުރި ކަމަށެވެ.\nމި ހާދިސާގައި 21 މީހަކު މަރުވެފައިވެއެވެ. އަދި ގިނަ ބަޔަކަށް އެކި ވަރުގެ ޒަޚަމް ލިބިގެން ފަރުވާދެމުން ދާއިރު މަރުވި މީހުންގެ ތެރޭގައި ކުޑަކުދިންނާއި ސްކޫލް ޓީޗަރުންނާއި އާންމުން ވެސް ހިމެނޭ ކަމަށް އޭނާ ވަނީ ވިދާޅުވެފައެވެ.\nމި ހާދިސާ ހިނގުމާއި ގުޅިގެން އާންމުންގެ ގިނަ ބަޔަކު އަންނަނީ ނުރުހުން ފާޅުކޮށް އިދާރާތަކާ ދެކޮޅަށް އަޑު އުފުލަމުންނެވެ. އެފަރާތްތަކުން ބުނަމުން އަންނަނީ މި ހާދިސާ ހިނގީ ބަސް ދަތުރު ކޮށްފައި ދިޔަ މަގުގެ ފެންވަރު ދަށްވުމުން ކަމަށެވެ.\nއެމްޕީއެލްގެ ބޮޑު ޚިޔާނާތާއި ގުޅިގެން މުވައްޒަފުންތަކެއް ސަސްޕެންޑު ކޮށްފި\nއެމްޕީއެލްގައި އަށްމިލިއަން ރުފިޔާގެ ވައްކަމެއް ހިންގައިދިޔަ ކަން ކުންފުނީގެ ޗެއާމަން ހާމަކުރައްވައިފި


Emme hassas dhandhivalhugaives mi dhe'verin fithuna fasaadha...\nއެންމެ ހައްސާސް ދަނޑިވަޅުގައިވެސް މިދެވެރިން ފިތުނަ ފަސާދަ ކުރުމުގައި!\nޗައިނާ ސަފީރު ވަނީ އެ ވާހަކަތައް ދޮގުކުރައްވާފައި\nކ. މާލެ | 13 މާރޗް 2020 | ހުކުރު 20:02 | 36,510\nނައިފަރު ދާއިރާގެ މެމްބަރު އަހުމަދު ޝިޔާމް އާއި މުހައްމަދު ސައިދު - ރާއްޖެއެމްވީ ލޯކަލް\nކޮވިޑް-19 ގެ ނުރައްކާ ދިވެހިންވެސް ކުރިމަތިލާންޖެހިފައިވާއިރު، އެ ބައްޔަށް ރާއްޖެއިންވެސް ނުވަ މީހަކު ވަނީ ޕޮޒިޓިވްވެފައެވެ. ބަލީ ނުރައްކަލާއެކު ރާއްޖޭގައި ސިއްހީ ކުއްލި ނުރައްކަލުގެ ހާލަތު ވަނީ އިއުލާންކޮށްފަ އެވެ.\nމި ހައްސާސް ދަނޑިވަޅަކީ ރާއްޖޭގެ ހުރިހާ ރައްޔިތުން އެއް ގަލަކަށް އަރާއި އެކަތިގަނޑަކަށްވެގެން މަސައްކަތް ކުރަން ޖެހޭ ދަނޑިވަޅެކެވެ. އެއްބައިވަންތަކަމާއި، އެއްބަޔެއްވަންތަކަމުގެ ނަމޫނާ ދައްކަންޖެހޭ ދަނޑިވަޅު އެވެ. ކުރިމަތިވި ކޮންމެ ކާރިސާއެއްގައިވެސް ދިވެހިން ދެއްކި، ދައްކަމުންގެންދާ ނަމޫނާ ތަކުރާރުކުރަންޖެހޭ ދަނޑިވަޅު އެވެ. ނަމަވެސް ހިތާމައަކީ، މި ދަނޑިވަޅުގައިވެސް ރައްޔިތުންގެ ތެރޭގައި ބައިބައިވުން އުފެއްދުމަށް ބަޔަކު މަސައްކަތްކުރާކަމެވެ. ސިޔާސީގޮތުން ތަސައްރަފު ނުފުދޭ މަދު ބަޔަކު ތާކުންތާކުން ނުޖެހޭ ވާހަކަތައް ދައްކާ ސަރުކާރާ މެދު ނަފުރަތު އުފައްދަން މަސައްކަތްކުރުމެވެ.\nމި ދައްކަނީ ކުރީގެ އިކޮނޮމިކް މިނިސްޓަރު މުހައްމަދު ސައީދުއާ ނަައިފަރު ދާއިރާގެ މެމްބަރު އަހުމަދު ޝިޔާމްގެ ވާހަކައެވެ. މި ދެބޭފުޅުން އިއްޔެ ޓްވިޓާގައި ފަތުރަންފެށި ވާހަކައަކީ ކޮވިޑް-19 އާ ގުޅިގެން ޗައިނާއިން ރާއްޖެއަށް އެހީވެދެން އުޅުމުން ފޮރިން މިނިސްޓްރީމް އެކަމާއި ދެކޮޅަށް ހެދި ވާހަކައެވެ. ބުރާސްފަތި ދުވަހު ބޭއްވި ޕްރެސް ކޮންފަރެންސްގައިވެސް ޝިޔާމާއި، ސައީދުއާ ދެ ބޭފުޅުންވެސް ހަމަ މި ވާހަކަ ތަކުރާރު ކުރެއްވިއެވެ.\nދެ ބޭފުޅުންވެސް ހެއްދެވި އިތުރުފުޅެއްކަން ސާބިތުވީ ޗައިނާ ސަފީރު ޒަންގް ލީ ޒޮންގް އެ ވާހަކަތައް ދޮގުކުރެއްވުމުންނެވެ. އެއާއިއެކު ދެ ބޭފުޅުންވެސް ފަލީޙަތްވީ އެވެ. ސަރުކާރުންވެސް އެކަމާއި ގުޅޭގޮތުން ބުނެފައިވަނީ ޗައިނާއެކު މަޝްވަރާކުރަމުންދާ ކަމަށެވެ. އެއް ފަހަރުވެސް އިންކާރު ކުރިކަމެއް ސަރުކާރުން ހާމައެއް ނުކުރެއެވެ. އަދި ސަފީރުވެސް ވިދާޅެއް ނުވެއެވެ. ޝިޔާމާއި ސައީދުގެ ބަސްމަގު ހުރި ގޮތުން އެނގެނީ އެ ދެ ބޭފުޅުން ތިލަކުރެއްވީ ވުޖޫދުގައި ނެތް ވާހަކައެއް ކަމަށެވެ. ހައްދަވަމުންގެންދެވީ ސީދާ ކަނޑައެޅިގެން އިތުރުފުޅެއްކަމެވެ. އެކަމުގައި ހެއްކެއްވެސް ދެއްކިފައެއް ނުވެއެވެ. ނުވިތާކަށް އެކަން އެނގޭ މީހެއްވެސް ދެ ގައުމުގެ ސަރުކާރުގައިވެސް ނެތެވެ.\nއެ ވާހަކަތކާއި ގުޅިގެން އެންމެފަހުންވެސް ޗައިނާ ސަފީރު ވިދާޅުވީ ހާރިޖީ ވުޒާރާގެ އިސް ބޭފުޅުންނާއެކު، އެމްބަސީން ވަރަށް ގާތުގައި މަސައްކަތްކުރަމުން އަންނަކަމަށެވެ. އަދި އެހީތެރިކަން ފޯރުކޮށްދެވިދާނެ ދާއިރާތައް ކަނޑައަޅަމުން އަންނަކަމަށާއި، އޭގެ ނަތީޖާތައްވެސް ވަރަށް އަވަހަށް ފެންނާނެކަމަށް ޗައިނާ ސަފީރު ވިދާޅުވި އެވެ.\nވުޖޫގައި ނެތް މައްސަލައެއް ތިލަކުރައްވާ ދެ މެމްބަރަކު، ރާއްޖޭގެ ހާރިޖީ ސިޔާސަތާއި ގުޅުވައި، ރައްޔިތުންގެ މެދުގައި ނުތަވަސްކަމާއި، ނަފްރަތު އުފެއްދުމަށް މަސައްކަތްކުރުމަކީ ހަޤީޤަތުގައިވެސް މި ދަނޑިވަޅުގައި ލަދުގަންނަންޖެހޭ ކަމެވެ. އެއްވެސް ހަގީގަތެއް ނެތް ވާހަކަތަކެއް ދައްކައި ތި މަސައްކަތް ކުރައްވަނީ ސަރުކާރާ ދޭތެރެ ރައްޔިތުންގެ ތެރޭގައި ނަފުރަތު އުފެއްދުމަށެވެ.\nމި ސަރުކާރަކީ ޗައިނާއާ އޮންނަ ގުޅުން ކަނޑާލާނެ ސަރުކާރެއް ނޫންކަން ސަރުކާރުން ވަނީ އެތަކެއް ފަހަރުމަތިން ސާބިތުކޮށްދީފަ އެވެ. ޗައިނާ ރައްޔިތުން ހާލުގައި ޖެހުނު އެންމެ ހައްސާސް ދަނޑިވަޅުގައިވެސް ދިވެހިންނަށްވި އެންމެ ދިލަތި އެހީ ދިވެހިން ވަނީ ޗައިނާ ރައްޔިތުންނަށް ފޯރުކޮށްދީފަ އެވެ. ފެންނަން ހުރި މަންޒަރާއި، ހަޤީޤަތްތައް ބުނެދެނީ ކޮވިޑް-19 އާއި ހަނގުރާމަކުުރމުގައި ޗައިނާއާއި ދިވެހި ސަރުކާރަކީ ދެ ބައިވެރިންކަމެވެ. އެކުގައި މަސައްކަތްކުރާނެ ދެ އެކުވެރިންކަމެވެ.\nމިއީ، ނަފްރަތު އުފެދެ ވާހަކަތައް ހުއްޓާލާ، ރައްޔިތުން އެއްބައިވަންތަކޮށް، އެހީތަށް ހޯދުމަށް ހުރިހާ ފަރާތްތަކުން މަސައްކަތްކުރަންވީ ވަގުތު އެވެ. ސަރުކާރުތަށް ޖައްސުވައި، ދިވެހިންނަށް ލިބެން ހުރި އެހީތަކެއް ކަނޑުވާލުމަށް މަސައްކަތްކުރަންވީ ވަގުތެއް ނޫނެވެ.


(2 މެއި 2021 އާ ގުޅޭ)\nއެމީހުންނޫނަސް އެހެން ބަޔަކު ނަމަވެސް އެފަދަ ޢަމަލެއް ކައިވެނި ކޮށްގެން ހުރެ ކޮށްފިނަމަ ރުޅި އާދެވޭނެ އެވެ. ދުވަހަކުވެސް އެފަދަ އަންހެނަކަށް އިތުބާރު ކުރާނީ ކިހިނެއް ހެއްޔެވެ. ވަރިސާބިތުކުރަން ޖެހޭނެކަން ފަވާދަށް އެނގޭއިރު އޭނާ އެކަން ކުރާނެ އެވެ. ކޯޓުގައި އޭނާ ދޮގެއް ނުހަދާނެ އެވެ. ވަރިކުރި ސަބަބުކަމުގައި އަރީން ބަލިވެއިންކަން އޭނާ ހާމަކުރާނެވެ. އަދި އެ ބަނޑުގައިވަނީ އޭނާގެ ދަރިއެއް ނޫންކަން ބުނެދޭނެ އެވެ. އަރީނު ކުރި ކުށުން ސަލާމަތްވެއްޖެނަމަ އެކަމުގައި ހުރި ނުބައިކަމެއް އޭނާއަށް ނުވިސްނޭނެކަން ފަވާދަށް އެނގެއެވެ. އޭނާ ކުރި ކުށަށް ކަނޑައެޅިފައި އޮތް އަދަބު އަރީނަށް ލިބެން ޖެހޭނެއެވެ.\n"ކުދީން ގެނައިމަ ކިހިނެއް ވާނީ، އެއީ އަރީންގެ ވެސް ކުދީން." ކައިރީގަ އިން ފަވާދުގެ ވައަތު މުލައްދަނޑީގައި ފިރުމާލަމުން ބަދޫރާ ބުންޏެވެ.\n"މަންމައާ ކުދީން ވަކި ކުރާކަށް ނޫން، އެކުދީންގެ މަންމައާ ބައްދަލު ކުރަން ގެންދާނަން، އެކަމަކު އުޅޭނީ އަހަރެން ކައިރީ، އަހަރެން އެކުދިން ބަލާނީ... މަންމާ، އެކުދީންގެ އުޅުން ހަލާކުވެއްޖެ، އެގޮތުގައި އެކުދީން ދޫކޮށެއް ނުލެވޭނެ، ދުނިޔޭގައި ހުރިއްޔާ މިއަދު މަންމަމެން ތި ތިބި މަޤާމަށް އަހަރެމެން ވެސް އަންނާނެ، ދަރީން ބޮޑެތިވާނެ، މީހުނާ އިންނާނެ... އެކަމުން ލިބެން ޖެހޭ ފުރިހަމަ ހިތްހަމަޖެހުން ލިބޭނީ، އެކުދީންގެ ރިވެތި އަޚްލާޤެއް ހަރުލެއްވިއްޖެނަމަ، އިސްލާމީ އަދަބުތަކެއް އެ އަންހެން ދަރީންގެ ފުށުން ފެންނަނަމަ... ޖާހިލީ އުސޫލުތަކަށް ބޯލަނބާ އެ މަޖަލުގައި ބައިވެރިވާ ދަރީންތަކެއް ބޮޑު ކުރުމަކުން ނޫން، ރީވާއާއި ފަލަކްއަށް ޤުރުއާން ފަރިތަކޮށް ކިޔަވަން އެނގުނީ އަދިކިރިޔާ، އަރީން ފަދަ އެހެން އަންހެނަކު އެގޭގައި އެބައުޅޭ، އޭނާ އެބަލަނީ އެހެން މީހެއްގެ ދަރީންތަކެއް، އެކަމަކު އެކުދީން ރަނގަޅު ގޮތުގައި ތަރުބިއްޔަތު ކުރާތީ އަހަރެން ދުށީން، އެކުދީންނަށް ކިޔަވައި ދޭން ޤުރުއާން ޓީޗަރެއް ގެނޭ، ރީތިކޮށް މަޚުރަޖަށް ކިޔަވަން ދަސްކޮށްދޭ... އެއީ އަހަރެންގެ ދަރީން ފުށުން ވެސް ފެނުމަށް އެދޭ ކަމެއް، މިހުންނަނީ ބައްޕައަށް ވުރެ ބޮޑަށް ގޭގައި ދަރީންގެ ކަންކަން ބަލަހައްޓަން އުޅޭ މަންމައަށް ފާހަގަވެ ކުރަން ޖެހޭ ކަންކަން، އަރީން ކިޔާވަނަމަތާ އެކުދީންނަށް ޤުރުއާން މުހިންމުވާނީ.... މަންމާ، މިކަން މި ނިމުނީ، އަރީންއާ ދެން އޮންނާނީ އެކުދީންގެ މަންމައަށް ވީތީ އޮންނަ ގުޅުމެއް އެކަނި، އަހަރެން އޭނާއާ ގުޅޭކަށް ނުވިސްނަން... ކުދީންނަށްޓަކައި ގުޅޭށޭ އެކަކު ވެސް ބުނެގެން ނުވާނެ، މީ އަހަރެންގެ ދިރިއުޅުން، އަހަރެންގެ ދިރިއުޅުމާމެދު އަހަންނަށްވުރެ ބޮޑަށް އެހެން މީހަކަށް ނުވިސްނޭނެ."\n"މަންމަ ނުބުނާނަން... މަންމަ ގަދަވެ ސަލާމަތުން ހުރިހާ ދުވަހަކު ފަވާދުގެ ކުދީން މަންމައަށް ބެލުނު އެންމެ ރަނގަޅަކަށް ބަލައިދޭނަން، މަންމައަށް އެނގޭ ދަރިފުޅު އެކުދީން ގޮވައިގެން އަންނަން އޮތީ އަހަރެމެންގެ ގާތަށްކަން، އެންމެން ވެސް މިވަގުތު އެތިބީ ހާސްވެފަ... އެ އެންމެންނަކީ ވެސް ދަރިފުޅަށް ހެޔޮ އެދޭނޭ ބައެއް، ނުބުނެ ހުރުމަށްވުރެ ބުނިއްޔާ ރަނގަޅުވާނީ." ބަދޫރާގެ ޚިޔާލު ފާޅުކުރިއެވެ.\nފަވާދު ނިންމި ނިންމުން ބަދަލު ކުރުމުގެ ނިޔަތެއް އޭނާގެ ނެތެވެ. އަރީންއަކީ ރީތި އަންހެނެކެވެ. ދެރައީ އޭނާއަކީ ޒަމާނީ އަންހެނަކަށްވީމަ އެވެ. އިސްލާމީ ރީތި އަދަބުތަކާއި އުސޫލުތައް މުހިންމުނުވާ އަންހެނެކެވެ. ފަވާދަކީ އަނގަ ގަދަ ފިރިހެނެއް ނޫނެވެ. އެހެންވެ އެމީހުންގެ ދިރިއުޅުމުގައި އަރީންގެ އުޅުން ހުންނަ ގޮތެއް ބަދޫރާއަކަށް ނޭނގެ އެވެ. އޭނާއަށް ބުނަން އެނގެނީ އޭނާގެ ދެ ލޮލުން ފެނިފައި ހުރި ކަންކަމެވެ. އެގެއަށް އަޔަސް މީހުންނާ ގުޅުން ބަދަހި ކުރާން އަރީން މަސައްކަތެއް ނުކުރާނެއެވެ. ފަވާދުގެ އަނބިމީހާއަކީ އެގޭ ކުއްޖެއްގެ ގޮތުގައި އެންމެން ދެކޭއިރު ވެސް އަރީން އަމިއްލައަށް ބީރައްޓެހި މެހެމާނެއް ފަދައިން ޢަމަލުތައް ބަހައްޓަނީ އެވެ. ދެން އުޅޭ ކުދީންނާއެކުވެ ކަމެއްގައި ބައިވެރި ވެސް ނުވާނެއެވެ. އެގެއަށް އައިސް ކައިގެން ދެމަފިރިން ކާތަށި ވެސް އަރީނަށް ދޮވެލެވޭ ކަމަކަށް ނުވާނެއެވެ. ބަދޫރާ ޤަބޫލުކުރާ ގޮތުގައި އެހުންނަނީ ކުރެވޭނެ ކަހަލަ ކުދިކުދި ކަންތައްތަކެވެ. ނަމަވެސް އެކަހަލަ ކަންކަމާ އެގޭ އެކަކުވެސް އަޅާނުލަނީ މަސްލަހަތަށް ޓަކައެވެ. ފަވާދާއެކު އަރީން އެގެއަށް އަންނަލެއް މަދުވީމައެވެ. އެއްޗެއް ބުނެވިއްޖެނަމަ ފަވާދު ވެސް ހިތްހަމަނުޖެހިދާނެތީއެވެ. އެހުރިހާކަމެއް އެހެން ހުރިއިރު ވެސް ބަދޫރާއަށް ދުވާލު ފަދައިން ފާޅުކަން ބޮޑުކޮށް އެނގޭ އެއްކަމަކީ އޭނާގެ ދަރިފުޅަށް އަރީން ކަމުދާ ވަރެވެ. ފަވާދު ލޯބިވި ހަމައެކަނި އަންހެނަކީ އަރީނު ކަމެވެ.\n"ބައްޕަ ކައިރީ މަންމަ ބުނެލާ، ދޮންބެއާއި ޔުމްމުއާ އަހަރެން ވާހަކަދައްކާނަން." ފަވާދު ބުންޏެވެ.\nޖެހިގެން އައި ދުވަހެވެ. ރޫމާގެ ދެ ލޯ ވެސް ވަނީ ފެންކަޅިވެފަ އެވެ. ސަބީނާގެ ރުއިމަށް ބަދަލެއް ނާދެއެވެ. ކޮޓަރިން ނުކުންނާނޭ ހިތްވަރެއް ސަބީނާގެ ނެތެވެ. މީހަކާ ކުރިމަތިލާނޭ ގޮތެއް ވެސް ނޭނގެއެވެ. އެ ބޮލުން ނަމާދު ދޮޅި ބޭލޭ ވަގުތެއް ނާދެ އެވެ. އެކުވެރިޔާގެ ގައިގާ ރޫމާ ހިފަހައްޓާލި އެވެ.\n"ސަބީ، ހެޔޮނުވާނެ... ﷲ އަށް ޓަކައި ދެން ހުއްޓާލާ، އަންހެން ދަރިފުޅު އޭނީ އެކަނި، އަލުން ދަރިފުޅުގެ އަތުގައި ހިފާ، އަހަރެމެންނަށް ދަރީން ދުވަހަކު ވެސް ބޮޑެތިވާނެތަ، ޔަގީނުން ވެސް މީ ކަލެއާ ކުރިމަތި ކުރުވި ވަރުގަދަ އިމްތިހާނެއް، ބަލިކަށިނުވޭ، ނުއުފުލޭވަރު ބުރައެއް ﷲ ނުޖައްސަވާނެ، ފިރިމީހާއާ ދަރީން ގެއްލި އެކަނިވެރިކަމާއި އަނދިރިކަމުގެ ތެރެއަށް އެކުއްޖާ ގެއްލި ހިނގައިދާނެ، އޭނާގެ އުމުރުން އަދި ވަރަށް ޅަ، އަންހެން ދަރިފުޅަށް މަގު ދައްކައިދިނުމުގައި އަހަރެމެން މައިންބަފައިން ވަރުބަލިވެގެން ނުވާނެ، އަހަރެމެންނަކީ ވެސް އަންހެނުން، އެކުއްޖާ އުފުލާނޭ ވޭނާ، މިއަދު އޭނާ ކުރާނޭ ހިތާމަ މަންމައެއްގެ ހިތަށް ނޫނީ އިލްހާމް ވެގެން ނުވޭ، މަންމަ އިސްވަނީ ސަބަބެއް ނެތިއެއްނޫން، ފުރާނަ ޤުރުބާން ކޮށްގެން ވިޔަސް އަހަރެމެންނަކީ ދަރީންނާއި، އަހަރެމެން ލޯބިވާ މީހުން އިސްކުރާބައެއް، ސަބީ... ދެން ތެދުވޭ، ތެދުވެ މޫނު ދޮވެލައިގެން ހިނގާ، އަރީންގެ ހާލަކީ ކޮބާތޯ ބަލަން ހިނގާ، އޭނާ ރޮއެރޮއެ ހަލާކުވެދާނެ، ނުބައިކަމުގެ މައްޗަށް އެއަށްވުރެ ނުބައިކަމެއް އިޚްތިޔާރު ކުރާވަރަށް ބުއްދި ގޯސް ވެދާނެ..." މުސައްލަ މަތިން އެކުވެރިޔާ ނެގޭތޯ ރޫމާ މަސައްކަތް ކުރިއެވެ. އޭރު ދޮރުކައިރީ ހުރި ރިދާނަށް މަންމަގެ ގަދަ ރުއިމުގެ އަޑު އިވެ އެވެ. އެ ދެ ލޮލުން ކަރުނައެއް ނުހިފެއްޓުނެވެ. ރޫމާ ގެނައީ އޭނާ އެވެ. މަންމަގެ ހާލާމެދު ރިދާން ކަންބޮޑުވީ ވަރުންނެވެ. އަސްލަންގެ ގާތުގައި ގޮސް ދައްކާ ވަރަށްވުރެ ހުތުރުކަން ބޮޑު ޚަބަރެކެވެ. ޔަގީނުން ވެސް އޭނާ އަރީން ކުށްވެރިކުރާނެ އެވެ. ރުޅި އަންނާނެ އެވެ. މަންމަ އެގޮތް ޤަބޫލުވާނޭ ކަމެއް ވެސް ނޭނގެއެވެ. ހިމޭންވެ ހުރީ އެހެންވެއެވެ.\nބެލް އަޅާ އަޑަށް ދޮރުހުޅުވީ އަސްލަން އެވެ. ނޯޔާގެ ގާތުގައި ދެބެން ތިބިއިރު އަނުމް ތެދުވެތެދުވެފައި ކުނޑައެނދުގައި އުޅެއެވެ. ނޯޔާގެ ބޮލުގައި ތެތްތުވާލި ކޮޅު އަޅައި ދެނީ މަލްސާ އެވެ. ކޮންމެ ފަހަރު ތުވާލިކޮޅު ނިތްކުރިމަތީ ބާއްވާލަދެމުން އެކުއްޖާ ސުވާލު ކުރެއެވެ. ބަލި ރަނގަޅުވެއްޖެތޯ އެވެ. މަންމައަށް ތެދުވެވޭނެތޯ އެވެ. އެކުދީން ވެސް އެތިބީ ނޯޔާ ބަލިއެނދުން ތެދުވަން އެދިއެދިކަން ނޯޔާއަށް އެނގެއެވެ. އޭނާ އިތުރު ހިތްވަރެއްލައި ތެދުވެ އެނދުގައި ލެނގިލި އެވެ. ގައިގެ އެތަން މިތަނުގައި ރިހުން މަޑެއް ނުވެއެވެ.\n"ކޮންކުއްޖެއްތޯ އައީ ބަލާލަން ދޭބަލަ." ސާރާގެ އަތުގައި ފިރުމާލަމުން ނޯޔާ ބުންޏެވެ. އަސްލަން ކޮޓަރިން ނުކުމެ ގިނައިރުވާން ފެށުމުން ނޯޔާ ސުވާލު އުފެދުނީ އެވެ.\nމަންމަގެ ބަސްއަހައިގެން ނިކަން އަވަހަށް ސާރާ އެނދުން ފުންމާލައިގެން ގޮސް ދޮރު ހުޅުވިއެވެ. އެކުއްޖާ ބޭރަށް ނުކުމެފައި ދުވެފައި އެނބުރި އައިސް ކޮޓަރިއަށް ވަނެވެ.\n"ލޫން ދައްތަ... ޑެޑީއާ ވާހަކަ ދައްކަނީ." އެނދަށް އަރަމުން ސާރާ ބުންޏެވެ.\nމަޑު އާހެއް ނޯޔާގެ އަނގައިން ނުކުތެވެ. ރޭ ހަތަރުދަމު އޭނާ އަސްލަންއާ ދުރަކަށް ނުދެ އެވެ. އެ އަތުގެ ހިމާޔަތުގައި ވިއެވެ. ހުންގަދަވުމާއެކު އަސްލަން ތެދުވެ އޭނާ ގާތުގައި ފެންއަޅަން އިނެވެ. ފިރިމީހާގެ އޯގާތެރިކަން ފެންނާނީ އަނބިމީހާ ބަލިހާލުގައި ވުމުންނެވެ. އަސްލަންގެ އަޅާލުން ނޯޔާއަށް އެންމެ ފުރިހަމަ ގޮތުގައި ލިބުނެވެ. ނިތްކުރިމަތިން ތުވާލިކޮޅު ނަގައި ނޯޔާ މަޑުމަޑުން ތެދުވިއެވެ. އޭނާ ކޮޅަށް ހުންނަން ވަގުތުކޮޅެއް ނެގިއެވެ. ދެފަރާތުން އޭނާގެ ދެއަތުގައި ހިފާލީ ސާރާއާއި މަލްސާ އެވެ. ލުއި ހިނިތުންވުމެއް ނޯޔާގެ ތުންފަތަށް ވެރިވިއެވެ. އެކުދީން ކިތަންމެ ކުޑަޔަސް މިއަދު އެކުދީން ނޯޔާއަށް އެދިނީ ވަރަށް ބޮޑު ހިތްވަރެކެވެ. މަޑުމަޑުން ނޯޔާ ދޮރާ ހަމައަށް އައެވެ. ކޮޓަރިން ނުކުމެވުމާއެކު ސާރާ ނިކަން ބާރަށް އަސްލަންއަށް ގޮވާލިއެވެ. އެއާއެކު ވިދުވަރެއް ފަދައިން އަސްލަން އަތުވެއްޖެ އެވެ. ނޯޔާގެ ގައިގާ އޭނާ ހިފަހައްޓާލި އެވެ.\n"ކީއްކުރަން އޭނާ އައީ؟" ނޯޔާ ސުވާލު ކުރި އެވެ.\n"އޮފީހަށް ނުދާތީ... ވީކީއްތޯ ބަލާށޯ." އަސްލަން ތެދު ހާމަކުރި އެވެ.\n"އަސްލަން..." އަސްލަންއާ ގާތްވެލުމާއެކު ކޮނޑާ ދިމާލުން ނޯޔާ ބޯއަޅާލި އެވެ. އިހުނަށްވުރެ ބާރަށް އަނބިމީހާގެ ގައިގާ އަސްލަން ހިފަހައްޓާލި އެވެ.\n"ނޯޔާ... ބަލިވީތަ؟ މިއަދު އެއްކަމެއް ވެސް ނުކުރެވޭދޯ... އަސްލަންއާއި ކުދީން ކައިފިތަ؟" ލޫނާ ކުރިއަށް އައެވެ.\nއަސްލަންގެ މޭމަތިން ގަމީހުގެ ގޮށްފަތި ނޯޔާގެ ކަނާއަތްތިލަ ތެރެއަށް ބޮނޑިވެލި އެވެ. އަނބިމީހާއަށް އަންނަ ބަދަލު އަސްލަން ދެނެގަތެވެ.\n"ސާރާ، މަލް... ކައިފިންތަ؟ އާދެބަލަ ލޫންދައްތަ ކައިރިއަށް، ކޯއްޗެއް ކާނީ... ލޫންދައްތަ ވެސް ވަރަށް މޮޅުވާނެ ކައްކަން." ލޫނާ ވާހަކަ ދެއްކި އެވެ. އެހިނދު އަސްލަން އަށް ވެސް ސިހުން ލިބުނީ ނޯޔާ ކުއްލިއަކަށް ކައިރީގައި ހުރި ސާރާގެ އަތުގައި ހިފީމަ އެވެ.\n"އަހަރެންގެ ފިރިމީހާއި ދަރީން ނުބެލޭހާ ބައްޔެއް ނޫން." ނޯޔާ ބުންޏެވެ.\n"އޭނާ ފޮނުވާލާ... އޭނާއަށް ބޭނުމެއް ނުވޭ... އަސްލަން، ޕްލީޒް... އޭނާ ކައިރީ ބުނޭ ނާންނާށޭ... މީ އަހަރެމެންގެ ކުދީން، ތީ އަހަރެންގެ ފިރިމީހާ... ޕްލީޒް... އޭނާއަށް ބޭނުމެއް ނުވެޔޭ ބުނޭ... މިތަނުން އޭނާ ނެރޭ، އަހަރެންގެ އެއްވެސް އެއްޗެއްގައި އޭނާ އަތްލާކަށް ބޭނުމެއް ނޫން... ޕްލީޒް... އޭނާ ނެރޭ..." މަޑުމަޑު އަޑަކުން ނޯޔާ ބުނެލި އެވެ. އޭނާގެ އެ އާދޭހާއެކު އަޑު ތުރުތުރު އަޅާލި އެވެ. ދެ ލޯ ފުރި ބަންޑުންވާން ފެށީއެވެ.\n"ލޫނާ... ދެން ދޭ." އަނބިމީހާ ގަޔާ ކައިރި ކޮށްލައިގެން ހުރެ އަސްލަން ބުންޏެވެ. ލޫނާގެ މޫނުން ހައިރާންކަން ފާޅުކޮށްލި އެވެ.\n"އަހަރެންނަކީ އަސްލަންއާ ކިހާ ގާތް މީހެއްކަން ނޯޔާއަށް ނޭނގޭތަ؟ މި ކުދީން މިވަރުވެފައި ތިބީ އަހަރެންގެ ކުރިމަތީގަ، މިއަދު ނޯޔާ ބަލިވީމަ މި ކުދީންނާއި އަސްލަންއަށް އެހީތެރިކަމެއް ފޯރު ކޮށްދިނުމަކީ ގޯހެއްތަ؟ މައިރާހެން ވާނެ ކަމަށް އަހަރެން ހީކުރީ." ހިތްހަމަ ނުޖެހޭ ގޮތް ލޫނާ ދައްކާލި އެވެ.\n"ލޫނާ، މައިރާއޭ ނުކިޔާ... މީ އަހަރެންގެ އަނބިމީހާ، މިހާރު މީ މިކުދީންގެ މަންމައަކީ، ވާހަކަ ގިނަ ނުކުރޭ، ދާން ބުނީމަ އެންމެ ރަނގަޅުވާނީ ދިއުން، މިގެއަށް ދެން ލޫނާ އަންނާކަށް އަހަރެން ގަބޫލެއް ނޫން." އަސްލަން ބުންޏެވެ.\nލޫނާ ބަލަން ހުރިއިރު އޭނާއަށް އަސްލަންގެ އެ ނިންމުން ސާފުވި އެވެ. ނޯޔާ ދޫކޮށްލާކަށް އަސްލަން ބޭނުން ނުވާކަން އޭނާގެ ޢަމަލުތަކުން ދޭހަވާހާ ވެއެވެ. ދޮށީ ދެބެން ނޯޔާގެ ގާތުގައި ތިބިއިރު އަސްލަން ބުނިހެން އެކުދީން ވެސް އެތިބީ އެއީ މަންމަ ކަމުގައި ނިންމައިގެންކަން ލޫނާއަށް ފެނެ އެވެ. އެތަނުގައި ލޫނާއާ އެއްބައިވާނޭ އެކަކުވެސް ނެތްކަން ވިސްނުނެވެ. އިތުރަށް ޖަދަލުކުރާނަމަ އަސްލަންއާ އޮތް ގުޅުން އަބަދަށް ކެނޑިދާނޭ ހީކުރެވުނެވެ. ދެފަރާތަށް ބޯހޫރުވާލާފައި ލޫނާ ނުކުންނަން ދިޔަ އެވެ.\nއެޕާޓްމެންޓްގެ ދޮރު ލެއްޕުމާއެކު ނޯޔާގެ ދެފައި ކޮޅުން ވާގިދިޔަ ފަދައިން ތިރިއަށް ވެއްޓެން އުޅުނެވެ. ނަމަވެސް ހުސިޔާރު ކަމާއެކު އަސްލަންގެ އަތްދަނޑިމައްޗަށް ނޯޔާ އުފުލާލި އެވެ. އަސްލަންގެ ކަރުދޮށުގައި ދެއަތް ވަށާލައި މޫނު ފޮރުވާލައިގެން އޮވެ ނޯޔާ ރޮމުންދިޔަ އެވެ.\n"މަންމައަށް ތަދުވަނީތަ؟" ކަންބޮޑުވީވަރުން މަލްސާއަށް އަހާލެވުނެވެ. އެއާ ވިއްދާ ޑަކްޓަރަށް ނޯޔާ ގެންދަން ބައްޕަ ގާތު ސާރާއަށް ބުނެވުނެވެ. އަސްލަންގެ ފަހަތުން އެކުދީން ކޮޓަރިއަށް ވަނެވެ. އެނދުގައި ނޯޔާ ބާއްވަން އުޅުމުން ވެސް އަސްލަންގެ ގައިން ނޯޔާ ދުލެއް ނުކުރިއެވެ. އެހެންވެ އަނބިމީހާ އުނގަށް ލައިގެން އެނދުގައި އަސްލަން އިށީނެވެ.\n"ނޯޔާ... ކިހިނެއްވީ؟ ތަނަކަށް ތަދުވަނީތަ؟" ކުދީންގެ ބަހާއި ގުޅުވާ އަސްލަންއަށް އަހާލެވުނެވެ. އެއާއެކު ނޯޔާ މޫނު ފޮރުވައިގެން އިނދެ ބޯޖަހާލައިފި އެވެ.\n"މާބޮޑަށް ގައިގަ ރިއްސަނީތަ؟" އަސްލަން އަހާލި އެވެ.\n"މިތަނަށް ތެދުވަނީ." ނޯޔާ ކަނާއަތުގެ ޝަހާދަތް އިނގިލި ޖެއްސީ އަސްލަންގެ މޭގައި ހިތް އޮތް ފަރާތުގަ އެވެ.\n"ވަޓް..." ހައިރާންވީ ވަރުން އަސްލަންއަށް ބުނެވުނެވެ. އެހާ ބަލިހާލުގައި ރޮމުން އެފަދަ ހަރަކާތެއް ނޯޔާ ކޮށްފާނޭ އަސްލަން ހީނުކުރެ އެވެ. އޭނާއަށް ހީވީ ނޯޔާ ސަމާސެއްކުރީ ހެންނެވެ.\n"އަހަރެންގެ މޭތަ." ކުޑަކޮށް ހިނިއައިސްފައި އިނދެ އަސްލަންއަށް އަހާލެވުނެވެ. އެއާއެކު އަސްލަންގެ އަތްތިލަ ގެނެސް ނޯޔާގެ މޭގައި ޖެއްސިއެވެ. އެހިނދު އޭނާއަށް އުނގުގައި އިނީ އަނބިމީހާއަށް ވުރެ ކުޑަކުއްޖަކުހެން އަސްލަންއަށް ސިފަވި އެވެ. ނަމަވެސް ބާރަށް ހީނގަންނާކަށް ނުކެރުނެވެ. ތަފާތު ލޯބިވެތި ޝުއޫރުތަކެއް އަސްލަންގެ ހިތުގައި އުތުރިއަރައިގަތެވެ. އެ ޖަޒުބާތުގައި ލޯބިން އަނބިމީހާ ބޮނޑިކޮށްލާ ބޮސްދޭން އޭނާ ބޭނުންވި އެވެ.\n"ކީއްވެ ތަދުވަނީ." ހިސާބަކަށް ނޯޔާ ބުނަން އުޅުނު އެއްޗެއް އަސްލަންއަށް ފަހުމްވެއްޖެ އެވެ. އަސްލަންއާ މެދު ނޯޔާ ގަޔާވާކަމުގެ އިޝާރާތެއްހެން ހީވާތީ އެވެ. ލޫނާއާ މެދު ނޯޔާ ގަޔާ ނުވަނީ އަސްލަންގެ މައްޗަށް ލޫނާގެ ނުފޫޒެއް ފޯރަން ނޭދޭތީކަން ޔަގީނެވެ.\nދެވަނަ ފަހަރަށް ދޮރުގެ ބެލް އަޅާ އަޑު އިވުމާއެކު އަސްލަން ތެދުވަން އުޅުނެވެ. ނޯޔާ ބޯ ހޫރުވާލުމުން އެ ބޮލުގައި އަސްލަން ބޮސްދިނެވެ.\n"މަންމަ ކަމަށް ވެދާނެ... ނޯޔާ ރޯކަން އެނގުނީމަ ޔަގީން ޑަކްޓަރަށް ފޮނުވާނެ، އޭރުން އެތަނުގައި އޮންނަން ވެސް ޖެހިދާނެ." ހޮސްޕިޓަލުގައި އޮންނަން ޖެހިދާނެތީ ނޯޔާ ކަންބޮޑުވާވަރު އެނގޭތީ އަސްލަން ބުނެލިއެވެ. އޭނާގެ ކަރުދޮށުން ނޯޔާގެ ދެއަތް ދޫކޮށްލީ ދެނެވެ. ދެބެން ކައިރީ މަންމަ ގާތުގައި އިނުމަށް ބުނެފައި އަސްލަން ނުކުތެވެ. އޭނާ ހޯދަން އައިސް ހުރީ ރިދާނެވެ.\n"ރިދާން..." ރިދާންގެ ރަތްކަން އެކުލެވިފައިވި ދެ ލޮލަށް ބަލަން ހުރެ އަސްލަންއަށް ގޮވާލެވުނީ ހާސް ކަމާއެކު އެވެ. އެ ދެ ލޮލުގައިވަނީ ރޮއެފައި ހުރިކަމުގެ އަސަރުކަން އަސްލަންއަށް ޔަގީން ވެއެވެ. ރިދާންގެ މުލައްދަނޑީގައި ހިފާލުމާއެކު އެތެރެއަށް އަވަހަށް ވެއްދި އެވެ.\n"އަހަރެން ފޮނުވީ މަންމަ، ބޮޑު ކަމެއް ދިމާވެގެން މިއުޅެނީ... އަސްލަންބެއަށް މަންމަ ކިޔާދޭނެ، ރޫމާ ދައްތަ ވެސް އެބައިން... ނޯޔާ ހާލުބޮޑު ނޫނިއްޔާ އަސްލަންބެ އަންނަން ވީނު." ރިދާން ބުންޏެވެ. އަސްލަންގެ މެޔަށް ފިނިވެލި އެވެ. ނިކަން އަވަސް އަވަހަށް ބޯ ޖަހާލުމާއެކު އެބައަންނަމޭ ބުނެ އަސްލަން ކޮޓަރިއާ ދިމާއަށް ހިނގައިގަތެވެ.\n"ނޯޔާ، މަންމައަށް ކަމެއް ދިމާވެގެން އެބައުޅޭ، ރިދާން އައިސް ހުރީ، އެބަ އަންނަން މަންމަ ކައިރިއަށް ގޮސްފަ." އަސްލަން ވާހަކަ ދެއްކީ އަވަހަށެވެ.\n"އޯކޭ." ނޯޔާ ބުނެލި އެވެ. އެއާއެކު ދޮރު ހުޅުވާލައިގެން ހުއްޓި ހުރި އަސްލަން ނުކުމެގެން ހިނގައްޖެއެވެ.\nސަބީނާގެ ބަޔަށް އާދެވެނު އިރު ވެސް ރިދާން ހުރީ ހިމޭންވެފަ އެވެ. އެ މޫނު ވަނީ މިލާފަ އެވެ. އަސްލަންއާ އެއްފަހަރު ވެސް ރިދާން ހަތަރުކަޅި ހަމަނުކުރިއެވެ. އަސްލަންގެ ފިޔަވަޅު މަޑުޖެހުނީ ސޯފާގައި އިން މަންމަ ފެނިފަ އެވެ. އެފަދަ ހިތާވެރިކަމެއް މަންމަގެ މޫނުން ދުށް ހަނދާނެއް އަސްލަން ނެތެވެ. ސަބީނާގެ ދެ ލޯ ރަތްވެ ދުޅަވެފައި ވެއެވެ. ސަބީނާގެ ކަނާއަތް ފަރާތުގައި ރޫމާ އިނެވެ. އެ މޫނުގައި ވެސް ވަނީ މާޔޫސްކަމުގެ އަސަރެވެ. ވެގެން އުޅޭ ގޮތެއް ނޭނގެނީ ހަމައެކަނި އޭނާއަށޭ އަސްލަން ހިތަށް އެރިއެވެ. އަވަހަށް އައިސް ރިދާން އިށީން ސޯފާގައި އޭނާ ވެސް އިށީނެވެ. އެހިނދު ސަބީނާ އަތުން އިޝާރާތް ކޮށްލީ އޭނާގެ ވައަތްފަރާތަށެވެ. އަސްލަން ތެދުވެގެން އައިސް މަންމަގެ ގާތުގައި އިށީނެވެ. އެއާއެކު އަސްލަންގެ އަތުގައި ސަބީނާ ހިފާލި އެވެ.\n"އަސްލަން، ރުޅި އިސްނުކުރާތި، މަންމަ ދައްކަން އެ އުޅޭ ވާހަކަ ކެތްތެރި ކަމާއެކު އަޑުއަހާތި." އަސްލަންއަށް ބަލާލުމާއެކު ރޫމާ ބުންޏެވެ.\n"ކިހިނެއްވީ މަންމާ؟" އަސްލަންއަށް އަހާލެވުނެވެ. އެއާއެކު އޭނާގެ އަތްތިލައިގަ ވަކިން ބާރަށް ސަބީނާއަށް ހިފާލެވުނެވެ. ދެ ލޯ މަރާލުމާއެކު ސަބީނާ ފިނިނޭވާއެއް ދޫކޮށްލި އެވެ.\n"އަރީން ވަރިކޮށްފި، އޭނާ... އޭނާ އިނީ ބަލިވެ... ނަހަލާލަށް." ސަބީނާގެ އަޑު ފަޅައިގެން ދިޔަ އެވެ. މަންމަގެ ދުލުން އެ ބަސްތައް ނުކުތްއިރު އެ ހިތުގައިވި އެތައް ނާރެއް ބުރިބުރިވާނެކަން ޚުދު އަސްލަންއަށް އިހްސާސް ކުރެވުނެވެ. އެބުނީ މަންމަގެ ހުރި ހަމައެކަނި އަންހެން ދަރިފުޅުގެ ވާހަކަ އެވެ. އަސްލަންއަށް ބަލާލެވުނީ ރިދާނަށެވެ. އޭނާ ވެސް މަޑުމަޑުން ބޯޖަހާލީ އެއީ ތެދެކޭ ބުނާ ފަދައިންނެވެ.\n"ދޮންތަ ވަރިކޮށްފަ، ކުދީން ގޮވައިގެން ހިނގައްޖެ." ރިދާން ބުންޏެވެ. އަސްލަންއަށް ހީވީ ކަންފަތް ތެރޭ ބޮމެއް ގޮވި ހެންނެވެ. ދުނިޔެ އެނބުރިގަތް ހެން ހީވެ ބޮލުގައި އޭނާއަށް ފިރުމާލެވުނެވެ. ދެން އަވަހަށް މަންމަގެ ގައިގާ ހިފަހައްޓާލިއެވެ. (ނުނިމޭ)


ޑރ. މުޙައްމަދު ޢިޔާޟު ޢަބްދުއްލަތީފް | Dhiislam | Dhiislam\nސުވާލު: ފިރިމީހާ މިހާރު ހުންނަނީ އޭނަގެ އަނބިމީހާ ދެކެ ރުޅިއައިސްފައެވެ. އެހެންކަމުން އަނބިމީހާ ހުންނަނީ އޭނާ އަނިޔާއެއް ދީފާނެކަމަށް ބިރުންނެވެ. ވީމާ ފިރިމީހާ ރުޅިމަޑުކުރުމަށްޓަކައި އަނބިމާހާއަށް ކިޔާނެ އާޔަތެއް ނުވަތަ ހަދީޘެއް ...\nޑރ. މުޙައްމަދު ޢިޔާޟު ޢަބްދުއްލަތީފް މެއި 28, 2020 1\nޔޫސުފް ޢަލައިހިއްސަލާމްގެ ވާހަކައިން ލިބޭ ޢިބްރަތްތައް\nޔޫސުފް ޢަލައިހިއްސަލާމްގެ ވާހަކަ އަކީ ނުހަނު ގިނަ ޢިބްރަތްތަކަކުން ފުރިގެންވާ ވާހަކައެކެވެ. ކުޑަކުދިންނާއި، ﷲ ގެ މަގުގައި ދަޢްވަތުގެ މައިދާނުގައި މަސައްކަތް ކުރާ މީހުންނާއި، ވަޡީފާގައި އުޅޭމީހުންނާއި، އަނިޔާ ލިބިފައިވާ މީހުންނާއި، ...\nޑރ. މުޙައްމަދު ޢިޔާޟު ޢަބްދުއްލަތީފް މެއި 7, 2020 0\nކަށްވަޅުގެ އަޒާބުން ރައްކާތެރި ވާން ކުރެވޭނެ ކަންތައްތަކަކީ ކޮބާތޯ؟ ޖަވާބު: الحمد لله، والصلاة والسلام على نبينا محمد وعلى آله وصحبه وسلم وبعد: ކަށްވަޅުގެ ޢަޛާބަކީ ޤުރުއާނާއި ...\nޑރ. މުޙައްމަދު ޢިޔާޟު ޢަބްދުއްލަތީފް އޭޕްރިލް 13, 2020 0\nالتين ސޫރަތުގެ ތަފްސީރު\nމިއީ މައްކީ ސޫރަތެކެވެ. މިސޫރަތުގައި ހިމެނިގެން ވަނީ 8 އާޔަތެވެ. (وَالتِّينِ وَالزَّيْتُونِ ﴿١﴾) މާނައަކީ: " ވައްތީންޏާއި، ޒައިތޫނި ގަންދެއްވަމެވެ." ތީނާއި ޒައިތޫނި ގަންދެއްވާ ހުވާ ކުރައްވާފައިވަނީ: އެދެގަހާއި އެދެމޭވާގެ ...\nޑރ. މުޙައްމަދު ޢިޔާޟު ޢަބްދުއްލަތީފް އޭޕްރިލް 3, 2020 0\nالطارق ސޫރަތުގެ ތަފްސީރު\n(وَالسَّمَاءِ وَالطَّارِقِ ﴿١﴾) ﷲ ސުބްޙާނަހޫ ވަތަޢާލާ މިސޫރަތް ފައްޓަވާފައިވަނީ ހުވައަކުންނެވެ. މާތް ﷲ ގަންދެއްވާފައިވަނީ އުޑާއި ޠާރިގް (ރޭގަނޑަށް ފާޅުވާ ތަރި) އެވެ. އެކަލާންގެ މަޚްލޫގުން ކުރެ ކޮންމެ އެއްޗެއް ...\nޑރ. މުޙައްމަދު ޢިޔާޟު ޢަބްދުއްލަތީފް މާރޗް 26, 2020 0\nސުވާލު: ހުކުރުދުވަހު ހުކުރަށް ނުދެވެންޏާ ގޭގައި އާއިލާގެ ހުރިހާ ފިރިހެނުންވެގެން ހުކުރު ކުރެވިދާނެތަ؟ ނުވަތަ ކުރަންޖެހޭނީ މެންދުރު ނަމާދުތަ؟ ޖަވާބު: الحمد لله والصلاة والسلام على رسول الله وعلى ...\nޑރ. މުޙައްމަދު ޢިޔާޟު ޢަބްދުއްލަތީފް މާރޗް 20, 2020 0\nلحمد لله والصلاة والسلام على رسول الله وعلى آله وصحبه، أما بعـد ޤިޔާމާއި ރުކޫޢުއާއި ސުޖޫދަކީ ނަމާދުގެ ރުކުންތަކެކެވެ. އެހެންކަމުން ކުޅަދާނަކަން ލިބިގެންވާމީހާ ކޮޅަށް ހުރެގެން ނަމާދުކުރަންވާނެއެވެ. ...\nޑރ. މުޙައްމަދު ޢިޔާޟު ޢަބްދުއްލަތީފް ޖޫން 12, 2019 0\nކާންފެށުމުގެ ކުރިން ބިސްމިކިޔަން ހަނދާން ނެތުން\nސުވާލު: ބިސްމި ނުކިޔާ ކާން އިނދެފައި ކަނިކޮށް ބިސްމި ނުކިޔާކަން ހަނދާންވުމުން ދެން ކިހިނެއްތޯ ހަދާނީ؟ ޖަވާބު: لحمد لله والصلاة والسلام على رسول الله وعلى آله وصحبه، ...\nޑރ. މުޙައްމަދު ޢިޔާޟު ޢަބްދުއްލަތީފް ޖޫން 6, 2019 0\nالقدر ސޫރަތުގެ ތަފްސީރު\n(إِنَّا أَنزَلْنَاهُ فِي لَيْلَةِ الْقَدْرِ ﴿١﴾) ( إِنَّا )ގެ ޟަމީރު އިޢާދަވަނީ ﷲ އަށެވެ. (أَنزَلْنَاهُ) ގެ ޟަމީރު އިޢާދަވަނީ ގުރްއާނަށެވެ. (إِنَّا) މިތަނުގައި ޖަމްޢުގެ ޞީޣާ ބޭނުން ...\nޑރ. މުޙައްމަދު ޢިޔާޟު ޢަބްދުއްލަތީފް މެއި 21, 2019 0\nالحمد لله، والصلاة والسلام على نبينا محمد وعلى آله وصحبه وسلم وبعد: ނަމާއި ނަސަބު: ޢަބްދުއްރަޙްމާން ބިން ޢައުފް އައްޒުހަރީ އަލްގުރަޝީ، ދުނިޔޭގައި ތިއްބަވަނިކޮށް ސުވަރުގޭގެ އުފާވެރިކަމުގެ ...\nޑރ. މުޙައްމަދު ޢިޔާޟު ޢަބްދުއްލަތީފް މެއި 20, 2019 0\nއަޅުގަޑުމެންގެ ތެރޭގައި ކޮންމެ ރަމަޟާން މަހެއް އައުމުން ފެށޭ އެންމެ ބޮޑު ބަޙްޘަކީ ތަރާވީޙް ނަމާދު ގެ ރަކްޢަތްތަކުގެ ޢަދަދުގެ ބަޙްޘެވެ. ބައެއް ބޭފުޅުން 11 ރަކްޢަތް ކަމަށް ވިދާޅުވެ، 11 ...\nޑރ. މުޙައްމަދު ޢިޔާޟު ޢަބްދުއްލަތީފް މެއި 5, 2019 1\nالزلزلة ސޫރަތުގެ ތަފްސީރު - 2\n(فَمَن يَعْمَلْ مِثْقَالَ ذَرَّةٍ خَيْراً يَرَهُ * وَمَن يَعْـمَلْ مِثْقَالَ ذَرَّةٍ شَرّاً يَرَهُ). މިތާގައި (من) އަކީ شرطية އެވެ. އެއިން ދޭހަވަނީ ނުވަތަ ޢާއްމުކަމެވެ. އެހެނީ ...\nޑރ. މުޙައްމަދު ޢިޔާޟު ޢަބްދުއްލަތީފް މެއި 3, 2019 0\n(إِذَا زُلْزِلَتِ الْأَرْضُ زِلْزَالَهَا ﴿١﴾ ) "ބިންގަނޑު އޭގެ (އެންމެފަހުގެ) ހެލިގަތުމުން ހެލިގެންފިހިނދެވެ." މިތަނުގައި މިވާ ހެލިގަތުމުގެ މުރާދަކީ ގިޔާމަތުގެ ހެލުންގަނޑުގެ ވާހަކަ އެވެ. އެކަމަށް އިޝާރާތް ކުރައްވާ ސޫރަތުލް ...\nޑރ. މުޙައްމަދު ޢިޔާޟު ޢަބްދުއްލަތީފް މާރޗް 1, 2019 0\n(إِنَّ بَطْشَ رَبِّكَ لَشَدِيدٌ ﴿١٢﴾) (بطش ) މާނައަކީ: "ޢުގޫބާތް ދެއްވުން" (لشديد ) ވަރުގަދަވެގެންވުން، ސޫރަތުލް މާއިދާގެ 98 ވަނަ އާޔަތުގައި މާތް ﷲ ވަޙީ ކުރައްވާފައިވޭ: (اعلموا ...\nޑރ. މުޙައްމަދު ޢިޔާޟު ޢަބްދުއްލަތީފް ފެބްރުއަރީ 1, 2019 0


Dhuvumuge kurin konmeh dhuvahaku kurun rangalhu5kasrathe\nދުވުމުގެ ކުރިން ކޮށްލަން ރަނގަޅު ފަސް ކަސްރަތެއް\nދުވަން ނުވަތަ ހިނގަން ދިއުމަކީ އަޅުގަނޑުމެންގެ ތެރޭގައި ވަރަށް އާންމު ކަމެކެވެ. ދުވުން ނުވަތަ ހިނގަން ފެށުމުގެ ކުރިން ރަނގަޅު ވާމްއަޕެއް ކޮށްލުމަކީ ވަރަށް މުހިންމު ކަމެކެވެ.\nފަހުގެ ދިރާސާތަކުން ދައްކާ ގޮތުގައި ޑައިނަމިކް ވާމްއަޕެއް ކުރުމުން ރަނގަޅު ކަސްރަތެއް ކުރުމަށް މަގުފަހިވެއެވެ. މި ދިރާސާގައި ވާމްއަޕަކަށް ފަހުގައާއި އިށީނދެގެން ހުރުމަށްފަހު ބައިވެރިންގެ ދުވުން ވަނީ ޓެސްޓު ކޮށްފައެވެ. ޑައިނެމިކް ސްޓްރެޗަކަށްފަހު ދުވާއިރު ބައިވެރިންނަށް2މިނެޓާއި 30 ސިކުންތު ގިނައިން ދުވެވޭ ކަމަށް މި ދިރާސާއިން ދައްކައެވެ.\nދިރާސާގައި ބޭނުންކޮށްފައިވާ ޓެކްނިކް\nހިޕް ފްލެކްސަރ ސްޓްރެޗް\nކޮޅަށްހުރެ ކަނާތު ކަކުލުހުޅު ލަންބައި މެޔާ ދިމާއަށް ގެންނާށެވެ. އަދި ހަމައެއާއެކު، ފޮޓޯއިން ފެންނަ ގޮތަށް ވައަތް ކުރިއަށް ގެންނާށެވެ. އަނެއް އަތާއި ފަޔަށް ބަދަލުކޮށް ތަކުރާރު ކުރަމުން ގެންދާށެވެ.\nލެގް ފްލެކްސަރ ސްޓްރެޗް\nކަނާތް އުޅަބޮށްޓާ ހަމައިން ލަންބައިލައި ކުރިއަށް ގެންނާށެވެ. ނުވަދިހަ ޑިގްރީއަށް ކަނާތް ކަކޫ ލަންބައިލާށެވެ. އަދި ކަނާތް ވައްޓައިލާފަ ވާއަތް އުޅަބޮށްޓާ ހަމައިން ލަންބައިލައި ކުރިއަށް ގެންނާށެވެ. އަދި ކުރިން ނުވަދިހަ ޑިގްރީއަށް ލަންބައިފައި ހުރި ފައި ފޮޓޯއިން ފެންނަ ގޮތަށް ސީދާ ކޮށްލާށެވެ. އަނެއްކާވެސް ދެފައި މައްޗަށް ކޮޅަށް ހުރެ ވާތު ފައިން ތަކުރާރު ކުރާށެވެ.\nލެގް އެކްސްޓެންސަރ ސްޓްރެޗް\nކަކޫ ލަންބައިފައި ފަހަތަށް ގެންނާށެވެ. ހަމައެއާއެކު ފޮޓޯގައިވާ ގޮތަށް ކަނާތް ފަހަތަށް ޖައްސައި ވައަތް ކުރިއަށް ގެންނާށެވެ. ފައި ސީދާކޮށް އަނެއް ފައިން ތަކުރާރު ކުރާށެވެ.\nޕްލާންޓަރ ފްލެކްސަރ ސްޓްރެޗް\nފޮޓޯއިން ފެންނަ ގޮތަށް އުނަގަނޑުގައި އަތްވިއްދައި ކޮޅަށްހުރެ ކަނާތުފައި ކުޑަކޮށް މައްޗަށް ނަގާށެވެ. މިގޮތަށް ހަދާއިރު ކަކޫ ސީދާކޮށް ބަހައްޓަން ހަނދާން ކުރާށެވެ. ފައިގެ އިނގިލިތައް މައްޗަށް ވާގޮތަށް ފައިނަގާ ފިޔަވަޅަށް ބާރު ކޮށްލާށެވެ. ކުރީ ފަހަރު ތަކެކޭ އެއްގޮތަށް ވާތުފައިން ތަކުރާރު ކުރާށެވެ.\nހިޕް އެކްސްޓެންސަރ ސްޓްރެޗް\nއުނަގަނޑުންމަތި ކުރިއަށް ޖައްސައި ކަނާތުފައި ކުރިއަށް ޖައްސައި ކަކުލު ހުޅުން ފައި ލަންބާލައި ދުވާއިރު އަތް ގެންދާ ގޮތަށް ވާއަތް ކުރިއަށް ގެންދާށެވެ. އަދި ކުރިން ކުރިއަށް ގެނެސްފައިހުރި ފައި ފަހަތަށް ގެންގޮސް ކަނާތް ކުރިއަށް އަދި ވައަތް ފަހަތަށް ލާށެވެ. ކުރިންހުރި ޕޮސިޝަނަށް ބަދަލުވެ މިގޮތަށް އަނެއްފައިން ތަކުރާރު ކުރާށެވެ.\nސިފައިންގެ ދުވަހާ ގުޅިގެން އައްޑޫސިޓީގައި ބާއްވާ ދުވުމުގައި ބައިވެރިވެގެން ގިނަ އިނާމްތަކެއް\nއައްޑޫސިޓީ އިންޓަރނޭޝަނަލް މެރެތަންގައި ރަޖިސްޓްރީ ކުރައްވާ\nއަލަށް ދުވަން ފަށާ މީހުން: ދުވާއިރު ނޭވާލާނީ ކިހިނެއް؟


ޢަބްދުﷲ އަޝްރަފް 22 ނޮވެމްބަރ 2020 14 މިނެޓް 22 ނޮވެމްބަރ 2020\nޔޫރަޕްގައި ކުޅޭ އުމުރުން 21 އަހަރުން ދަށުގެ ކުޅުންތެރިންގެ ތެރެއިން އެންމެ މޮޅު ކުޅުންތެރިޔާ އަށް އިޓަލީގެ ނޫހަކުންދޭ ގޯލްޑަން ބޯއީ އެވޯޑް ހޯދުމަށްފަހު ކުޅުނު ފުރަތަމަ މެޗުގައި ނޯވޭގެ ޒުވާން ފޯވާޑް އާލިން ބްރައުޓް ހާލަންޑް ހަތަރު ގޯލު ޖަހައިފި އެވެ. އުމުރުން 20 އަހަރުގެ ހާލަންޑް މި ލަނޑުތައް ޖަހައިފައިމިވަނީ ޖަރުމަނުގެ ބުންޑަސް ލީގާ ގައި ރޭ ބޮރޫޝިއާ ޑޯޓްމަންޑުން ހާތާ ބާލިންއާ ދެކޮޅަށް ކުޅެ 2-5 އިން މޮޅުވި މެޗުގަ އެވެ.\nރޭގެ މެޗުގައި ހާލަންޑް ޖެހި ހަތަރު ގޯލުވެސް ޖަހައިފައިވަނީ މެޗުގެ ފަހު ހާފުގަ އެވެ. އަދި ފުރަތަމަ ތިން ގޯލު އޭނާ ޖަހައިފައިވަނީ އެންމެ 15 މިނެޓްގެ ތެރޭގަ އެވެ. ރޭގެ މެޗުގައި ބޮރޫޝިއާ ޑޯޓްމަންޑުން ފަސް ގޯލު ޖެހީ މެޗުގެ ފުރަތަމަ ހާފުގައި ހާތަ ބާލިން އިން ލަނޑެއް ޖަހައި ކުރި ހޯދައިފައިވަނިކޮށް ފަހު ހާފުގަ އެވެ.\nހާތަ ބާލިންގެ މައްޗަށް ރޭ ހޯދި މޮޅާއެކު ބޮރޫޝިއާ ޑޯޓްމަންޑް ވަނީ ޓޭބަލްގެ ދެވަނައަށް ޖެހިލައިފަ އެވެ. އަށް މެޗު ކުޅެގެން ލިބުނު 18 ޕޮއިންޓާއެކު ޓޭބަލްގެ ދެވަނައިގައި ބޮރޫޝިއާ ޑޯޓްމަންޑް އޮތްއިރު އެ ޓީމާ ޓޭބަލްގެ އެއްވަނައިގައި އޮތް ޗެމްޕިއަން ބަޔާން މިޔުނިކާ ދެމެދު އޮތީ އެންމެ ޕޮއިންޓެއްގެ ތަފާތެވެ. ރޭ އަމިއްލަ ދަނޑުގައި ބަޔާން މިޔުނިކުން ވާޑަ ބްރޭމަން އާ ދެކޮޅަށް ކުޅުނު މެޗު ނިމުނީ 1-1 އިން އެއްވަރުވެގެންނެވެ.\nރޭ ހާލަންޑް ހަތަރު ގޯލު ޖެހި މެޗުގައި ތާރީހީ މުހިއްމު ކަމެއްވެސް ހިނގި އެވެ. އެއީ ބޮރޫޝިއާ ޑޯޓްމަންޑަށް ކުޅެމުން އަންނަ އެންމެ 18 އަހަރު ވީ ޔޫސޮފާ މުކޯކޯ ކުޅެން ނެރުމެވެ. އެއާއެކު މިދިޔަ ހުކުރު ދުވަހު އުފަން ދުވަސް ފާހަގަކުރި މުކޯކޯ ވެފައިވަނީ ޖަރުމަނުގެ ފުޓްބޯޅައިގެ ތާރީހުގައިވެސް ޕްރޮފެޝަނަލް މެޗެއްގައި ކުޅުނު އެންމެ ހަގު ޖަރުމަނުގެ ކުޅުންތެރިޔާ އަށެވެ.\nހާލަންޑް ރޭ ހަތަރު ގޯލު ޖެހިއިރު އޭނާ ވަނީ މިހާތަނަށް ޑޯޓްމަންޑްގެ ޖޯޒީގައި ކުޅުނު 29 މެޗުގައި 27 ގޯލު ކާމިޔާބުކޮށްފަ އެވެ.\nއަރުޝީފަށް ނެގީ 22/11/2020 07:04\nއެންމެފަހުން އަޕްޑޭޓްކުރީ 22/11/2020 07:04\nއިތުރު 16 ކެނޑިޑޭޓެއްގެ ނަން އަނބުރާ ގެންގޮސްފި\nއަހުމަދު ޖައިޝަން 57 މިނެޓު ކުރިން


ކީރިތި ޤުރުއާނުގެ ޙުކުމް ނަސްޚުވުމާއި ޖަމްޢުކުރުން – 11 – DhiSalafiyyah\nކީރިތި ޤުރުއާނުގެ ޙުކުމް ނަސްޚުވުމާއި ޖަމްޢުކުރުން – 11\n09/09/2021 އުޞޫލުލް ފިޤުހު, ފިޤުހާއި އޭގެ ޢިލްމުތައްއައްޝައިޚް އަޙްމަދު ނާޒިލް މުޙައްމަދު\n(يَسْأَلُونَكَ عَنِ الشَّهْرِ الْحَرَامِ قِتَالٍ فِيهِ ۖ قُلْ قِتَالٌ فِيهِ كَبِيرٌ) މާނައީ: “ޙުރުމަތްތެރިވެގެންވާ މައްސަރުގައި ހަނގުރާމަ ކުޅައުމަކީ ކޮންކަހަލަ ކަމެއްތޯ އެއުރެން ކަލޭގެފާނާ ސުއާލުކުރެއެވެ. ކަލޭގެފާނު ވިދާޅުވާށެވެ! އެ މައްސަރުގައި ހަނގުރާމަ ކުޅައުމަކީ ބޮޑުވެގެންވާ ފާފައެކެވެ.” މިއާޔަތް ވަނީ ﷲ ތަޢާލާގެ އަންނަނިވި ވަޙީ ބަސްފުޅުން މަންސޫޚު ކުރެވިފައި ކަމުގައި ބުނެވެއެވެ. (وَقَاتِلُوا الْمُشْرِكِينَ كَافَّةً كَمَا يُقَاتِلُونَكُمْ كَافَّةً) މާނައީ: “އަދި އެންމެހާ މުޝްރިކުންނާ ތިޔަބައިމީހުން ހަނގުރާމަކުރާށެވެ! އެއުރެންވެސް އެންމެން އެކުގައި ތިޔަބައިމީހުންނާ ހަނގުރާމަކުރާ ފަދައިންނެވެ.”\nޖުމްހޫރު ޢިލްމުވެރިން ވިދާޅުވާގޮތުގައި ޙުރުމަތްތެރިވެގެންވާ މައްސަރުތަކުގައި އިސްވެ ހަނގުރާމަކުރުން މުސްލިމުންނަށް ވަނީ މި އާޔަތުގައި ޙަރާމްކުރައްވާފައެވެ.\nއަނެއްބައި ޢިލްމުވެރިން ވިދާޅުވާގޮތުގައި ޙުރުމަތްތެރި މައްސަރުތަކުގައިވެސް އިސްވެ ހަނގުރާމަކުރެވޭނެ ފަދައިން ﷲ ތަޢާލާ ވަނީ އިސްވެދިއަ އާޔަތް މަންސޫޚު ކުރައްވައިފައެވެ. އެކަލާނގެ ވަޙީކުރައްވާފައިވަނީ (وَقَاتِلُوا الْمُشْرِكِينَ كَافَّةً كَمَا يُقَاتِلُونَكُمْ كَافَّةً) މާނައީ: “އަދި އެންމެހާ މުޝްރިކުންނާ ތިޔަބައިމީހުން ހަނގުރާމަކުރާށެވެ! އެއުރެންވެސް އެންމެން އެކުގައި ތިޔަބައިމީހުންނާ ހަނގުރާމަކުރާ ފަދައިންނެވެ.” މިފަދައިންނެވެ.\nމި ދެއާޔަތް ޖަމާކުރައްވާ ޢިލްމުވެރިން ވިދާޅުވަނީ ޖުމްހޫރު ޢިލްމުވެރިންގެ ރައުޔުގައިވާ ފަދައިންނެވެ. އެއީ ޙުރުމަތްތެރިވެގެންވާ މައްސަރުތައް، އެއީ މުޙައްރަމް، ޛުލްޤަޢިދާ، ޛުލްޙިއްޖާ އަދި ރަޖަބު މަހުގައި އިސްވެ ހަނގުރާމަކުރުން މުސްލިމުންނަށް ޙަރާމްވެގެންވާކަމެވެ. ނަމަވެސް ކާފިރުން އިސްވެ ހަނގުރާމަ ފަށައިފިކަމުގައި ވަނީނަމަ އެބައިމީހުންނާ ކުރިމަތިލައި ހަނގުރާމަކުރުން މުސްލިމުންނަށް ހުއްދަވެގެންވާ ކަމުގައެވެ. މިހެންކަމުން ކާފިރުން އިސްވެ ހަނގުރާމަ ފަށައިފިނަމަ އެބައިމީހުންނާ ހަނގުރާމަ ކުރުމަށް އަންގަވާފައިއޮތް އާޔަތް ޚާއްޞަވެގެން ވެއެވެ.\n سورة البقرة: 217.\n ތައުބާ ސޫރަތުގެ 36 ވަނަ އާޔަތް. (وَقَاتِلُوا الْمُشْرِكِينَ كَافَّةً كَمَا يُقَاتِلُونَكُمْ كَافَّةً).


Shah Ruk Khange anhenun liyunu foiy anna aharu nerenee | Mihaaru\nޝާހްރުކް ޚާންގެ އަންހެނުން ގޯރީ ލިޔުނު ފޮތް އަންނަ އަހަރު ނެރެނީ\n16 ސެޕްޓެމްބަރ 2020 - 08:20\nޕެންގްއިން އިންޑިއާ އާއި އެބޫރީ ޕްރެސް ގުޅިގެން ނެރޭ ފޮތުގެ ނަމަކީ "މައި ލައިފް އިން ޑިޒައިން" އެވެ. ގޯރީ އަކީ ހުނަރުވެރި ކާމިޔާބު އިންޓީރިއާ ޑިޒައިނަރެކެވެ. އަދި އޭނާ އަކީ އެ ދާއިރާ އިން އިންޑިއާގެ އެންމެ ނުފޫޒު ގަދަ އަންހެނުންގެ ތެރެއިން އެކަކެވެ.\nގޯރީ ޚާން ޑިޒައިން (ޖީކޭޑީ) ގެ ނަމުގައި އިންޓީރިއާ ޑިޒައިން ސްޓޫޑިއޯއެއް ވެސް ހިންގާ ގޯރީ އަކީ ވަރަށް ގިނަ ރިސޯޓްތަކާއި އެތައް ގެއަކާއި އެ ނޫން ވެސް ލަގްޒަރީ ވަރަށް ގިނަ ތަންތަނުގެ އިންޓީރިއާ ހަދާފައިވާ މީހެކެވެ. އަދި ބޮލީވުޑްގެ މަޝްހޫރު ބައެއް ތަރިންގެ ގެ އާއި އޮފީސްތަކުގެ އިންޓިއާރިއާ ވެސް ހަދާފައިވެ އެވެ.\nގޯރީގެ އަލަތު ފޮތުގައި ކިޔައި ދީފައި ހުންނާނީ ޑިޒައިނަރެއްގެ ގޮތުގައި އޭނާ މިހާތަނަށް ކުރި ތަޖުރިބާތަކާއި ހޯދި ކާމިޔާބީތަކާއި މުސްތަގުބަލުގެ ޕްލޭންތަކުގެ ވާހަކަ އެވެ.\n"މައި ލައިފް އިން ޑިޒައިން" ގޯރީ ސިފަކޮށްފައި ވަނީ ކޮފީ މޭޒުގައި ކިޔައިލަން ކަމުދާ ޒާތުގެ ފޮތެއްގެ ގޮތުގަ އެވެ. އަދި ޕެންގްއިންއާ ގުޅިގެން މިފަދަ މަސައްކަތެއް ކުރެވުމަކީ ވަރަށް ބޮޑު އުފަލެއް ކަމަށް ބުންޏެވެ.\nފޮތުގެ ވާހަކަ އިންސްޓަގްރާމްގައި ވެސް ހިއްސާކުރަމުން ގޯރީ، 49، ބުނީ އުންމީދަކީ ފޮތުގެ ސަބަބުން އިންޓިރިއާ ޑިޒައިނިންގެ ދާއިރާ އިން ކުރިއަށްދާން ބޭނުންވާ ޒުވާނުންނަށް ވަރަށް ގިނަ މައުލޫމާތު ލިބޭނެ އެއްޗަކަށް ވާނެ ކަމަށް ގަބޫލުކުރާ ކަމަށެވެ.\n"މި ފޮތް މި އަންނަނީ ލޮކްޑައުންގެ ސަބަބުން ބިޒީ ޝެޑިއުލަށް އައި މަޑުޖެހުމާ އެކު ގޭގައި ގިނަ ވަގުތު އިންނަން ޖެހުމުން ލިޔަން ލިބުނު ވަގުތާ ހެދި. އަހަރެން މި ހުންނަނީ ފޮތް ޝާއިއުވެގެން އާންމުންނާ ހަމައަށް ގެނެސްދެވޭތީ ވަރަށް އުފަލުން." ގޯރީ ބުންޏެވެ.\n"މައި ލައިފް އިން ޑިޒައިން" އަންނަ އަހަރު ނެރެން ނިންމި ނަމަވެސް އަދި ވަކި ތާރީހެއް އިއުލާނެއް ނުކުރެ އެވެ.\nޝާހްރުކާއި ގޯރީ ކައިވެނިކުރީ 1991 ގަ އެވެ. އެ ކައިވެންޏަށް ތިން ކުދިން ލިބިފައިވެ އެވެ. އޭގެ ތެރެއިން ހަގު ދަރިފުޅު އަބްރަމް، 7، އަކީ ސަރޮގޭޓްކޮށްގެން ހޯދި ދަރިއެކެވެ. ޝާހްރުކާއި ގޯރީގެ އަނެއް ދެ ކުދިންނަކީ އާރިޔަން ޚާން، 22، އާއި ސުހާނާ ޚާން، 20، އެވެ.\nމި އާއިލާ އަކީ ބޮލީވުޑްގެ އެންމެ މުއްސަނދި އެއް އާއިލާ އެވެ. މުމްބާއީގައި ހުންނަ އެ މީހުންގެ ގެ "މަންނަތު" އަކީ އިންޑިއާގެ އެންމެ އަގުބޮޑު އަދި ރީތި ގެތަކުގެ ތެރެއިން އެއް ގެ އެވެ.\nބޮލީވުޑް އިންޑިއާ ލިޔުންތެރިން ބޮލީވުޑް ކައިވެނި\nކަލަރ މެޗިންގް ގެ ހުނަރުވެސް އެބަހުރި އެކުން ނީޓޫ އާއި ވައްތަރު ވާތީދޯ!


vnews - Hulhumale gai hedhikaa vikkeyne sarahaddhu thah kanda alhaifi\nހުޅުމާލޭގައި ހެދިކާ ވިއްކޭނެ ސަރަހައްދުތައް ކަނޑައަޅައިފި\nހުޅުމާލޭގައި އެންމެ ފަހުން ދޫކުރި ފްލެޓްތަކުގެ ތެރެއިން ފްލެޓެއް -- ފޮޓޯ: ވީނިއުސް\nއާންމު ތަންތަނުގައި ހެދިކާ ވިއްކަން ތިބޭތީ ހުޅުމާލޭގައި ދިރިއުޅޭ ފަރާތްތަކަށް ހެދިކާ ވިއްކަން ތިބެވޭނެ ސަރަހައްދުތަކެއް ކަނޑައަޅައިފި އެވެ.\nހުޅުމާލޭގައި ދިރިއުޅޭ ބައެއް މީހުން ފްލެޓުތަކުގެ ކައިރީގައި މޭޒު ބަހައްޓައިގެން ހެދިކާ ވިއްކަމުން ތިބުމަކީ މިހާރު ވަރަށް އާންމު ކަމެކެވެ.\nއާންމު ފަރާތްތަކުން ހެދިކާ ވިއްކަމުންދަނީ ހެލްތު ޕްރޮޓެކްޝަން އެޖެންސީ އިން ކަނޑައަޅާފައިވާ މިންގަނޑުތަކާ ހިލާފަށް ކަމަށްވާތީ ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން ވަނީ ހުޅުމާލެގައި ހެދިކާ ވިއްކުމުގެ ހިދުމަތް ދިނުމަށް ސަރަހައްދުތަކެއް ކަނޑައަޅައި އެކަމަށް ހާއްސަ އުސޫލެއް އެކުލަވާލާފަ އެވެ.\nމިހާރު އަމަލުކުރަން ފަށާފައިވާ މި އުސޫލުގައިވާ ގޮތުން ހެދިކާ ވިއްކުމަށް ހުޅުމާލެއިން ކަނޑައަޅާފައިވާ ސަރަހައްދުތަކުގައި ހެދިކާ ވިއްކޭނީ އެކަމަށް އެދި އެޗްޑީސީއަށް ފޯމެއް ހުށަހަޅައި އެޗްޑީސީގެ ހުއްދަ ލިބިގެންނެވެ. އަދި މާދަމާގެ ނިޔަލަށް މި ފޯމު ބަލައިގަންނާނެ ކަމަށްވެސް އެޗްޑީސީން ބުނެ އެވެ.\nމިއުސޫލުގައި ބުނެފައިވަނީ ހުއްދަ ދެވޭނީ ހެދިކާ ވިއްކުމަށް ތިބެވޭނެ ކަމަށް އެ ކޯޕަރޭޝަނުން ކަނޑައަޅާފައިވާ ސަރަހައްދުގައި ޖާގަ ހުރި އަދަދަށް ކަމަށާއި މިހާރުވެސް އެ މަސައްކަތް ކުރަމުންދާ ފަރާތްތަކަށް ހުއްދަ ދިނުމުގައި އިސްކަން ދޭނެ ކަމަށެވެ.\nހެދިކާ ވިއްކުމަށް ތިބެވޭނެ ސަރަހައްދުތަކުގެ ހުއްދަ ދޫކުރެވޭނީ އެއް އަހަރު ދުވަހަށް ކަމަށާއި އެ ހުއްދަ ދޫކުރެވޭ ފަރާތްތަކުން އެޗްޑީސީގައި ރަޖިސްޓްރީ ވާން ޖެހޭނެ ކަމަށްވެސް އުސޫލުގައި ބުނެފައިވެ އެވެ. އަދި ރަޖިސްޓްރޭޝަން ފީ އެއްގެ ގޮތުގައި 150 ރުފިޔާ ކޮންމެ އަހަރަކު އެ ކޯޕަރޭޝަނަށް ދައްކަން ޖެހޭނެ ކަމަށްވެސް މި އުސޫލުގައިވެ އެވެ. އަހަރުން އަހަރަށް މި ހުއްދަ އާ ކުރެވޭނެ ކަމަށްވެސް އެޗްޑީސީން ބުނެ އެވެ.\nމީގެ އިތުރުން މިހުއްދަ އަށް އެދޭފަރާތަކީ ހުޅުމާލޭގައި ގޯއްޗެއް ނޫނީ ފްލެޓެއް ނޫނީ ރޯ ހައުސްއެއް ހުރި ފަރާތަކަށް ވާންޖެހޭނެ ކަމަށާއި ހެލްތު ޕްރޮޓެކްޝަން އެޖެންސީގެ މިންގަނޑާ އެއްގޮތަށް ހިދުމަތް ދެވޭނެ މީހަކަށް ވާންޖެހޭނެ ކަމަށްވެސް ބުނެފައިވެ އެވެ. އަދި ހުއްދަ އަށް އެދޭ މީހާ އަކީ އެޗްޑީސީން ދޫކުރާ ހުޅުމާލޭގައި ދިރިއުޅޭ މީހުންގެ ދަފުތަރުގައި ރަޖިސްޓްރީވެފައިވާ މީހަކަށް ވާން ޖެހޭނެ ކަމަށް ވެސް ބުނެފައިވެ އެވެ.


މ. ރަތްމަންދޫ ކައުންސިލްގެ ރައީސް\nއިސްމާޢީލް ނާހިދު (އިއްސެ)\nމ. ރަތްމަންދޫ ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nޝިޔާޒާ ޢަބްދުﷲ މާޖިދު\nމ. ރަތްމަންދޫ ކައުންސިލްގެ މެންބަރު


އަމްރު ގޯއްޗެއް ބައްލަވައިގަތް ގޮތް ތަފްސީލުކޮށްދެއްވައިފި | Sandhaanu\nއަމްރު ގޯއްޗެއް ބައްލަވައިގަތް ގޮތް ތަފްސީލުކޮށްދެއްވައިފި\nސްޓޭޓް ޓްރޭޑިންގް އޯގަނައިޒޭޝަން (އެސްޓީއޯ) ގެ މެނޭޖިން ޑިރެކްޓަރ ހުސައިން އަމްރު މުހައްމަދު ރަޝާދު މާލެއިން ގޯއްޗެއް ބައްލަވައިގަތް ގޮތް ތަފްސީލް ކޮށްދެއްވައިފިއެވެ.\nމާލޭގެ ގ. ވައިލެޓް އަބީރު، އަމްރު ވަނީ 8.4 މިލިއަން ރުފިޔާ އަށް ގަނެފައެވެ.\nމި ގޯތި ގަތުމާއި ގުޅިގެން ގިނަ ފަރާތްތަކުން އެކަމާ ގުޅިގެން އެކިކަހަލަ ތުހުމަތުތައް ކުރަމުން ދާތީ އެއަށް ރައްދު ދެއްވައި އަމްރު ވަނީ އޮންލައިން އެކަމާ ގުޅިގެން ޓްވީޓް ކުރައްވާފައެވެ.\nއޭނާ ވިދާޅުވީ ގެ ގަތުމުގެ ފައިސާ އަކީ ހަލާލު ގޮތުގައި އަމިއްލަ މަސައްކަތުން ހޯދި ފައިސާ ކަމަށެވެ.\nއަމްރު ވިދާޅުވީ 2017 ވަނަ އަހަރު ކުއްޔަށް ނަގައިގެން ތިން ބުރީގެ އިމާރާތެއް ހަދައި ރެސްޓޯރެންޓެއް ހިންގަން ތައްޔާރުވެފައިވަނިކޮށް އެ ގޯތީގެ ވެރިފަރާތުން އެ ގޯތި ވިއްކާލުމަށް ބޭނުންވި ކަމަށެވެ.\nނަމަވެސް އެ ގޯތި އެހެންމީހަކު ގަނެފިނަމަ އެ ތަން ހަދަން ކުރި އިންވެސްޓްމެންޓް ގެއްލިދާނެތީ އެ ގޯތި ގަތުމަށް 2019 ވަނަ އަހަރު ހުށަހެޅީ ކަމަށް އަމްރު ވިދާޅުވި އެވެ.\n“ވެރިފަރާތުން އަޅުގަނޑަށް ވިއްކަން ބޭނުންވުމުން އަޅުގަނޑު ބޭންކަށް ފައިނޭންސް ހޯދުމަށް ހުށަހެޅުމުން، އަޅުގަނޑު ކޮށްފަވާ އިންވެސްޓްމެންޓަށް ބެލުމަށްފަހު އަދި 2017 ވަނަ އަހަރު ކޮށްފަ އޮތް އިންވެސްޓްމެންޓަކަށް ވިޔަސް މިވަގުތު ސިޔާސީ މަގާމެއްގަ ހުރުމުން އޭރު، 2017 ގަ އިންވެސްޓްކޮށްފަ ހުރި ފައިސާ އަކީވެސް އަޅުގަނޑު މަސައްކަތް ކޮށްގެން ހޯދާފަވާ ހަލާލު ފައިސާކަން ޔަގީންކުރުމަށް ފަހު، 2020 ވަނަ އަހަރު ލޯނު އެޕްރޫވްވި،” އަމްރު ވިދާޅުވި އެވެ.\n2017 ގަ އިންވެސްޓްކޮށްފަ ހުރި ފައިސާ އަކީވެސް އަޅުގަޑު މަސައްކަތް ކޮށްގެން ހޯދާފަވާ ހަލާލު ފައިސާކަން ޔަޤީންކުރުމަށް ފަހު 2020 ވަނަ އަހަރު ލޯނު އެޕރޫވްވި.\nމި އާޓިކަލްގަ ކާރެއްގެ ވާހަކަވެސް އެބައޮތް. އެބުނާ ކާރަކީ އެސްޓީއޯގެ ކާރެއް. ގަޑި އަކީ މި ސަރުކާރު އައުމުގެ ކުރިންވެސް\n— Amr 🎈 (@HusenAmr) July 14, 2021\nއަމްރުގެ އަތުގައި އޮތް ގަޑިއާއި ކާރާ ބެހޭ ގޮތުން އޮންލައިން ނޫހެއްގައި ތުހުމަތުތަކެއް ކޮށްފައިވާތީ އެކަމަށް ރައްދު ދެއްވައި އަމްރު ވިދާޅުވީ އެ ކާރަކީ އެސްޓީއޯގެ ކާރެއް ކަމަށާ އަދި ގަޑި އަކީ މި ސަރުކާރު އައުމުގެ ކުރިންވެސް އޭނާ އަޅުއްވަމުން ގެންދަވާ ގަޑިއެއްކަމަށެވެ.\nއެފަދަ ވާހަކަތައް އެނގިހުރެވެސް މީހުންގެ އަގު ވައްޓާލަން ލިޔުމަކީ ރަނގަޅުކަމެއް ނޫން ކަމަށާއި ލިޔަން ކޮންމެހެން ބޭނުންނަމަ ގުޅާލައި ސާފު ކޮށްލުމަކީވެސް ނޫސްވެރިކަމުގެ އެއް އަސާސް ކަމަށް އަމްރު ވިދާޅުވި އެވެ.\nސަހަރޯ ޖުލައި 15, 2021 At 11:27 އމ\nسبحانﷲ އަމްރު ގޯންޏެއް ބައްލަވައިގަތީއޭ؟؟؟ އެހެން ނޫސްތަކުން ފެންނަނީ ގޯއްޗެކޭ. ތިހާ އަގުބޮޑު ހެޑިން ނުލިޔެބަލަ


Alia Hunaruveri Tharieh: Bhansali\nއާލިއާ (ކ) އާއި ބަންސާލީ\n22 މާޗް 20190ކޮމެންޓް\nއާލިއާއަކީ ހުނަރުވެރި ތަރިއެއް: ބަންސާލީ\nބޮލީވުޑުގެ މަޝްހޫރު ޑައިރެކްޓަރު ސަންޖޭ ލީލާ ބަންސާލީގެ ކުރިއަށް އޮތް ފިލްމު "އިންޝާﷲ" ގެ ލީޑު ބަތަލާގެ ރޯލަށް ނަގާފައިވާ އާލިއާ ބަޓްއަކީ ވަރަށް ހުނަރުވެރި އެކްޓަރެއް ކަމަށާއި އާލިއާ މަސައްކަތް ކުރާ ފިލްމެއް ކޮންމެވެސް ދުވަހަކުން ޑައިރެކްޓުކުރާނެކަން އެނގޭ ކަމަށް ބަންސާލީ ބުނެފިއެވެ.\nފިލްމީ އާއިލާއަކަށް ނިސްބަތްވާ އާލިއާ ހަގު އުމުރެއްގައި އެ ދާއިރާއަށް ނުކުމެފައި ވަނީ ކަރަން ޖޯހަރުގެ ފިލްމު "ސްޓޫޑަންޓް އޮފް އިޔާ" އިންނެވެ. އާލިއާގެ އާއިލާއާ ގާތް ގުޅުމެއް އޮންނަ ކަރަން އާއިލާ ބޮލީވުޑަށް ތައާރަފުކޮށްދިންއިރު އާލިއާ މިހާތަނަށް އެންމެ ގިނައިން ފެނިފައި ވަނީ ވެސް ކަރަންގެ ފިލްމުތަކުންނެވެ.\nކުޑަ ދުވަސްކޮޅެއްގެ ތެރޭގައި އާލިއާއަށް ބޮޑު މަގުބޫލުކަމެއް ލިބުނުއިރު ބަންސާލީގެ ފިލްމެއްގައި އާލިއާއަށް މަސައްކަތް ކޮށްލުމަށް ފުރުސަތު ލިބުމަކީ ކުޑަ ކަމެއް ނޫނެވެ. ގިނަ އަހަރުތަކެއް ވަންދެން ބޮލީވުޑުގައި މަސައްކަތްކުރި މީހުންނަށް ވެސް އޭނާ ޑައިރެކްޓުކޮށްލާ ފިލްމަކުން ފެނިލަން ވެސް ފުރުސަތު ނުލިބޭއިރު އާލިއާ ފަދަ ފިލްމީ ދާއިރާއަށް ހަގު ތަރިއަކަށް ބަންސާލީއާއެކު މަސައްކަތް ކުރަން ލިބުމަކީ އާލިއާ އޭނާގެ އެކްޓިން ޖާދޫގައި ހަމަ ރަނގަޅަށް ވެސް ބަންސާލީ ޖައްސާފައިވާކަންކަން ކަށަވަރެވެ.\nއެމީހަކާއެކު މަސައްކަތްކޮށްލަން އެތައް ބޮލީވުޑު ތަރިންނެއް އެދިއެދި ހުއްޓާ އެފުރުސަތު އާލިއާއަށް ލިބުނީތީ އޭނާ ހުރީ ވަރަށް އުފަލުންނެވެ. އެގޮތުން އެކަމަށްޓަކައި ފެން ބޮވައިގެންފައި ހުއްޓާ އެފުރުސަތު ލިބުނީތީ ބަންސާލީއަށް އާލިއާ ޝުކުރުއަދާކުރެއެވެ.\n"އިންޝާﷲ" ގައި އާލިއާއެކު ފެންނާނީ ސަލްމާން ހާނެވެ. ބަންސާލީގެ ފިލްމެއްގައި 20 އަހަރަށް ފަހު މަސައްކަތްކުރަން ސަލްމާން ތައްޔާރުވަމުން އަންނައިރު މިއީ އާލިއާ އާއި ސަލްމާން އެކުގައި ފެންނާނެ ފުރަތަމަ ފަހަރެވެ.\n"ހަމް ދިލް ދޭ ޗުކޭ ސަނަމް" ފަދަ ކާމިޔާބު ފިލްމުތައް ސިނަމާތަކަށް ގެނެސްދީފައިވާ ބަންސާލީ ވަނީ "ޕަދްމާވަތު" އާއި "ދޭވްދާސް" އަދި "ރާމް ލީލާ" އާއި "ބާޖިރާއޯ މަސްތާނީ"ގެ އިތުރުން "ސާވަރިޔާ" އާއި "މޭރީ ކޮމް" އަދި "ގައްބަރު އިޒް ބެކް" ވެސް ޑައިރެކްޓުކޮށްފައެވެ. އެފިލްމުތަކަށް ވެސް ބެލުންތެރިންގެ ފަރާތުން ބިޑު ތަރުހީބެއް ލިބުނެވެ.\nބޮލީވުޑް މުނިފޫހިފިލުވުން ސަންޖޭ ލީލާ ބަންސާލީ


Beach Volley kurieruvumah june mahu haasa mubaaraathe baahvani Beach Volley kurieruvumah june mahu haasa mubaaraathe baahvani\nބީޗުވޮލީ ކުރިއެރުވުމަށް ޖޫން މަހު ޚާއްސަ މުބާރާތެއް ބާއްވަނީ\nރާއްޖެއަކީ ރީތި ބީޗުތައް ގިނަ ޤައުމެއް ކަމަށާއި، އެހެންކަމުން ރާއްޖޭގައި ބީޗުވޮލީ އަށް ޚާއްސަ މުބާރާތެއް ބޭއްވުމަށް މަސައްކަތް ކުރަމުން އަންނަ ކަމަށް ވޮލީބޯޅަ އެސޯސިއޭޝަންގެ ރައީސް މުހައްމަދު ލަތީފް ވިދާޅުވެއްޖެ އެވެ.\nވޮލީބޯޅަ އެސޯސިއޭޝަނާއި ޓުއަރިޒަމް މިނިސްޓަރީ އާއި ދެމުދު މިއަދު ކުރިޔަށްގެންދިޔަ ބައްދަލުކުރެއްވުމަށްފަހު ޕީ.އެސް.އެމް ސްޕޯޓްސް އަށް މައުލޫމާތު ދެއްވަމުން ވޮލީބޯޅަ އެސޯސިއޭޝަންގެ ރައީސް މުހައްމަދު ލަތީފް ވިދާޅުވީ، ރާއްޖޭގެ ބީޗުތައް ޕްރޮމޯޓް ކުރުމަށް ޖޫން މަހު ޙާއްސަ ބީޗުވޮލީ މުބާރާތެއް ބޭއްވުމާއި މެދު ޓުއަރިޒަމް މިނިސްޓަރ އާއި މެދު މަޝްވަރާ ކުރެވުނު ކަމަށެވެ. އަދި މިއަހަރަކީ އިންޓަރ ރިސޯޓް ވޮލީ މުބާރާތް ބާއްވާ ވިހިވަނަ އަހަރަށް ވުމާއެކު، އެމުބާރާތް އެހެން އަހަރުތަކާއި ޙިލާފަށް ކުރިއަށްވުރެއް ފުރިހަމަކޮށް ކުރިޔަށް ގެންޔުމަށް މިނިސްޓަރ އަލީ ވަހީދާ މެދު މަޝްވަރާ ކުރެވުނުކަމަށެވެ.\n"މިއަދު އަޅުގަނޑުމެން ޓުއަރިޒަމް މިނިސްޓަރ އަލީ ވަހީދާ މި ބައްދަލުކުރެއްވީ ރާއްޖޭގައި ބީޗު ވޮލީގެ ހަރަކާތްތައް އިތުރަށް ކުރިޔަށްގެންދިޔުމަށް. އެގޮތުން ޓުއަރިޒަމް ޕްރޮމޯޓް ކުރުމަށް ޖޫން މަހު ޚާއްސަ މުބާރާތެއް ބޭއްވުމަށް ވަނީ މަޝްވަރާކުރެވިފައި. އަދި މި އަހަރަކީ އިންޓަރ ރިސޯޓު ވޮލީބޯޅަ މުބާރާތް ބާއްވާތާ ވިހިވަނަ އަހަރު. އެހެންކަމުން އެ މުބާރާތް އިތުރުށް ފުރިހަމަ ކުރުމަށްވެސް މަޝްވަރާ ކުރެވުނު". މުޙައްމަދު ލަތީފް ވިދާޅުވި އެވެ.\nލަތީފް ވިދާޅުވީ މިއަދުގެ ބައްދަލުވުމުގައި މަޝްވަރާ ކުރެވުނު ހުރިހާކަމަކަށްވެސް މިނިސްޓްރީގެ ފަރާތުން ފުރިހަމަ އެއްބާރުލުން ދެއްވާނެކަމުގެ ޔަޤީންކަން ޓުއަރިޒަމް މިނިސްޓަރ އަލީ ވަހީދު ދެއްވާފައިވާކަމަށެވެ. އަދި މި މަސައްކަތް ފުރިހަމަކޮށް ކުރިޔަށްގެންދިޔުމަށް ވޮލީބޯޅަ އެސޯސިއޭޝަނާއި، މިނިސްޓްރީ އާއި މެދު ކޮމިޓީއެއް އެކުލަވާލުމަށް ހަމަޖެހިފައިވާކަމަށްވެސް ލަތީފް ވިދާޅުވި އެވެ.


3 Rashakah resort akah gina adhadhakah ruh beyrukoffi | Mihaaru\nތިން ރަށަކުން ރިސޯޓަކަށް ގިނަ އަދަދެއްގެ ރުއް ބޭރުކޮށްފި\nރިސޯޓްތަކަށް ގެންދިއުމަށް ބާރަށުން ނަގާފައިވާ ރުއްތަކެއް ކޮޅުވެއްޓިއަކަށް އަރުވަނީ: އެކަން އަނެއްކާވެސް އާންމުވުމުން ކަންބޮޑުވުން އިތުރު-- ފޮޓޯ: އާދަމް އަބްދުﷲ\n06 އޮކްޓޯބަރ 2019 - 11:33\nއުތުރުގެ ތިން ރަށަކުން ގިނަ އަދަދެއްގެ ރުއް މުލުން ލުހެލައިގެން ރިސޯޓްތަކަށް ގެންދާތީ ތިމާވެށީގެ ހިމާޔަތުގައި މަސައްކަތް ކުރާ މީހުން ކަންބޮޑުވުން ފާޅުކުރަން ފަށައިފި އެވެ.\nހއ. ކެލަ އާއި އެ އަތޮޅު ބާރަށުގެ އިތުރުން ށ. ފޯކައިދޫން އެތައް ސަތޭކަ ރުކެއް ވަނީ ރިސޯޓްތަކަށް ބޭރުކޮށްފަ އެވެ. ކޮޅުވެއްޓިތަކަށް ރުއް އަރުވައި އަދިވެސް ދަނީ ބޭރު ކުރަމުންނެވެ.\nރިސޯޓްތަކަށް ފެހި ކުރުމަށް ރަށްތަކުން ރުއް ކަނޑައިގެންނާއި އުފުރާލައިގެން ގެންދިއުމަކީ ފަހަކަށް އައިސް ވަރަށް އާންމު ކަމެކެވެ. ގިނަ ރަށްތަކަކުން އެތައް ސަތޭކަ ރުކެއް ވަނީ ގެންގޮސްފަ އެވެ. އެކަން ހުއްޓުވުމަށް ރުއް ގަސް ނަގައިގެން ގެންދިއުމާ ބެހޭ ގަވައިދަށް އިސްލާހު ގެނައުމަށް މި ސަރުކާރުން ނިންމި އެވެ. ނަމަވެސް އެކަމަށް އާންމުންގެ ހިޔާލު ހޯދިތާ ހަތަރު މަހަށް ވުރެ ގިނަ ދުވަސްވީއިރު ވެސް ގަވައިދު އަދިވެސް ނުނިމެ އެވެ.\nރިސޯޓްތަކަށް ގެންދިއުމަށް ބާރަށުން ނަގާފައިވާ ރުއްތަކެއް: އެކަން އަނެއްކާވެސް އާންމުވުމުން ކަންބޮޑުވުން އިތުރު-- ފޮޓޯ: އާދަމް އަބްދުﷲ\n"މިހާރު" އިން ސުވާލުކުރުން ބާރަށު ކައުންސިލްގެ ރައީސް އާސިފް އަބްދުﷲ ވިދާޅުވީ އެ ރަށުން ރުއްނަގަމުން އަންނަނީ ނަރުދަމާގެ މަސައްކަތެއް ކުރުމަށް ކަމަށެވެ. އެކަން ކުރަނީ އެންވަޔަރަމަންޓް ޕްރޮޓެކްޝަން އެޖެންސީ (އީޕީއޭ) ގެ ހުއްދަ ނަގައިގެން ކަމަށް ވެސް އޭނާ ވިދާޅުވި އެވެ.\nނަރުދަމާ އެޅުމުގެ މަސައްކަތް ކުރާތާ އަހަރަކަށް ވުރެ ގިނަ ދުވަސްވެފައި ވާއިރު، މިހާތަނަށް 100 އަށް ވުރެ ގިނަ ރުއް ބޭރުކޮށްފައިވާ ކަމަށް އޭނާ ވިދާޅުވި އެވެ. އެ ރުއްތައް ގެންދަނީ ރިސޯޓަކަށް ކަމަށް ވެސް އޭނާ ވިދާޅުވި އެވެ.\nއެކަމަކު އެއީ ކޮން ރިސޯޓެއްތޯ އެހުމުން އޭނާ ވިދާޅުވީ ކޮން ރިސޯޓެއް ކަން ހަނދާނުގައި ނެތް ކަމަށެވެ.\nފޯކައިދޫން ރުއް ނަގަމުން ދަނީ އެ ރަށުގައި މަގަކާއި އިންޖީނު ގެއެއްގެ އިތުރުން ކޮމިއުނިޓީ ސެންޓަރު ހެދުމަށް ސާފު ކުރާ ސަރަހައްދުންނެވެ. އެ ސަރަހައްދުން މިހާތަނަށް 200 އާއި 300 އެއްހާ ރުއް ވަނީ ނަގައި ރިސޯޓަކަށް ބޭރުކޮށްފަ އެވެ.\nރުއް ނަގާތީ ކަންބޮޑުވުން ފާޅުކޮށް ތިމާވެށީގެ އެކްޓްވިސްޓް އާދަމް އަބްދުﷲ ކޮށްފައިވާ ޓްވީޓެއް--\nއެ ރަށު ކައުންސިލް މެމްބަރަކު ވިދާޅުވިގޮތުގައި އެ މަސައްކަތް ކުރަނީ އީޕީއޭ އިން ނަގަން ޖެހޭ ހުއްދަތައް ނަގައިގެންނެވެ. އެ ރުއްތައް ރިސޯޓަކަށް ބޭރުކުރަނީ އަގަކަށް ނޫން ކަމަށާއި އެކަމަކު ބަދަލުގެ ގޮތުގައި އެ ރިސޯޓު ހިންގާ ކުންފުނިން އެ ރަށުގެ މަގުތައް ލެވެލްކޮށްދިނުމުގެ މަސައްކަތް ކޮށްދޭ ކަމަށް އޭނާ ވިދާޅުވި އެވެ.\n"މިރަށް އޮތީ ފުރިފައި އެހެންވެ ނެތް އެ ރުއްތައް އިންދޭކަށް. އިންދަންޏާ ޖެހޭނީ އަނެއްކާ ވެސް އެހެން ރުއްތަކެއް ނަގަން،" އެކަން އޭނާ ދިފާއު ކުރެއްވި އެވެ.\nފޯކައިދޫން ރުއް ގެންދަނީ ކޮން ރިސޯޓަކަށްތޯ ސުވާލު ކުރުމުން އޭނާ ވެސް ވިދާޅުވީ އެ މައުލޫމާތު ހަނދާން ނެތް ކަމަށެވެ.\nރިސޯޓްތަކަށް ގެންދިއުމަށް ބާރަށުން ކޮޅުވެއްޓިއަކަށް ރުއް އަރުވަނީ: އެކަން އަނެއްކާވެސް އާންމުވުމުން ކަންބޮޑުވުން އިތުރު-- ފޮޓޯ: އާދަމް އަބްދުﷲ\nކެލާ ކައުންސިލްގެ ނައިބު ރައީސް އައިމިނަތު އިސްމާއިލް ވިދާޅުވީ އެ ރުއްތައް ނަގަމުން އަންނަނީ އަމިއްލަ މީހުންގެ ބިންތަކުން އަމިއްލަ ބައެއް ކަމަށެވެ. އެކަން ކުރަމުން އަންނަނީ އީޕީއޭގެ ހުއްދަ ލިބިގެން ކަމަށް އޭނާ ވިދާޅުވި އެވެ. ނަމަވެސް އެއީ ކައުންސިލާ ގުޅުން ހުރި މައުލޫމާތަކަށް ނުވާތީ އެކަމުގެ ތަފްސީލެއް ނުލިބެ އެވެ.\nރަށްރަށުން ރުއް ނެގުން އިތުރުވަމުން ދާތީ ތިމާވެށީގެ ހިމާޔަތުގައި މަސައްކަތް ކުރާ މީހުން އަންނަނީ ކަންބޮޑުވުން ފާޅުކުރަމުންނެވެ. އަދި ރިސޯޓްތަކަށް ރުއް ވިއްކަން ބޭނުންވެގެން އެކިއެކި ޕްރޮޖެކްޓްތައް ހިންގުމުގެ ނަމުގައި ކައުންސިލްތަކުން އެކަން ކުރާ ކަމަށް ވެސް އެ މީހުން ތުހުމަތު ކުރެ އެވެ.\nރުއްގަސް ނެގުމާ ބެހޭ ގޮތުން މިހާރު އަމަލުކުރާ ގަވާއިދު ބުނާ ގޮތުން 10 ރުކަށް ވުރެ ގިނައިން ކަނޑައި ނުވަތަ އުފުރާ ނަމަ އެންވަޔަރަމަންޓް ޕްރޮޓެކްޝަން އެޖެންސީގެ ހުއްދަ ނަގަން ޖެހެ އެވެ. އަދި އެއްފަހަރާ 200 ރުކަށް ވުރެ ގިނައިން ނަގާ ނަމަ އީއައިއޭ ރިޕޯޓެއް ވެސް ހަދަން ޖެހެ އެވެ. ނަމަވެސް އެ ގަވައިދަށް އަމަލެއް ނުކުރެ އެވެ.\nތިމާވެށި ހއ. ބާރަށް ށ. ފޯކައިދޫ ހއ. ކެލާ\n34 ކޮމެންޓް, 29 ރިއެކްޝަންސް\nޕްލާސްޓިކް ފުޅިއާ ކޮތަޅު\nކޮންމެ އަހަރަކު 1 ފަހަރު ތިމާވެށީގެ ދުވަހެއް ފާހަގަކުރީމަ އެއޮތީ ތިމާވެށިވެފަ. ދެން ގޮވާ ޕްލާސްޓިކޭ މިގޭ ދަށަށް ނާދޭ.\nޕްލާސްޓިކް ހަމަ ގޯސް. އެކަމާ އަޑު އުފުލަންޖެހޭ.. އެއީ ހަމަ ކަނޑުގެ ދިރުމަށް ހުރި ބޮޑު ނުރައްކަލެއް.\nހުރިހާ ކައުންސލަރުން ހަނދާން ނެތޭ ބަލިޖެހިފައެވެ. ވައްކަން ކުރަނީވެސް އެންމެން އެކައްޗެއް ކިޔަގެން ރާވައިގެންނެވެ. އެކަމް މިއީ ކޮރަޕްޝަނާއި ވައްކަމުގައި ''ޒީރޯ ޓޮލެރަންސް'' ސަރުކާރެވެ.\nއެއް ރަށުން ނަގާގެން އަނެއް ރަށުގާ އިންދުމަކީ މައްސަލައެއް ތަ؟ އުފުރާފައި އިކާލަނީ ނަމަ ތާ މައްސަލަ އަކަށް ވާނީ؟\nއިންސާނާ ހެއްދެވި ފަރާތުން އިންސާނާ އަށް ރިޒުގާ ނަފުގަ ދެއްވަނީވެސް ތިމާވެށިން، ހައްލަކީ ރުށް ގަސް ނުކަނޑާށޭ ކިޔާ އީޕީއެއްގެ ބަދަލުގަ އޮންނަންވީ ރުއްގަސް އިންދާ އާލާ ކުރާ އީޕީއެއްގެ،\nރުށް ކެޑުމަކީ މައްސަލައެއް ނޫން.. މިރަށު ހުރި ބައެއް ގަސްތައް މިހާރު މުސްކުޅިވެގެންގޮސް އެއްޗެއް ނާޅާ. އެ ރުށް ރިސޯޓަކަށްދީފައި އެ މީހުން ލައްވާ ދެރުށް އިންދަން މާ އައުލާކަން ބޮޑު އަދި މިރަށަށް ފައިދާ ބޮޑު. މީކިހާ ބޮޑު ފުރުސަތެއް ރުށްތައް އާލާކުރަން.\n"އެކަން ކުރަމުން އަންނަނީ އީޕީއޭގެ ހުއްދަ ލިބިގެން" އެހެންވީމަ އޯކޭނު، އީޕީއޭގެ ހުއްދަ އޮތިއްޔާ ތިމާވެއްޓަށް ގެއްލުމެއް ނުލިބޭނެނު...............\nނާފިޒުމެންނު މައްސަލަ ޖައްސަނީ ކުރީ ސަރުކާރުގައިވެސް ހަމަ އެހެން ރުއްގަސް ނެގީމަ.\nގަސް ނުކަނޑާބާ ރާއްޖޭގެ ރަށްތަށް ތަރައްޤީވެފައި މިހުރީ؟ އެޑަމް މެންވެސް ކުޅުދުއުްފުށިން ހުރިހާ ގަހެއް ކަނޑައިނިމި އޭނަގެ އާއިލާއަށް އޭގެ ފުރިހަމަ ފައިދާއާއި މަންފާ ލިބުނީމައި ދެން ނުކުމެ މިހުރީ އެހެން މީހުން ރުށްގަސް ކެނޑިޔަ ނުދޭން. މައްސަލއަކީ ރުށްގަސް ކެނޑުމެއް ނޫން. އެކަން ކުރަން އޮންނަގޮތަށް ނުކުރުން. ގަވައިދުތަށް ތަންފީޒުނުވުން.\nކޮބާ ތިމާވެށީގެ މައިންނާ ބަފައިން.. ރަށެއްގެ ނެރުފުންކުރިޔަސް ވެށިހަލާކުވެގެން މަގުމަތީގަތިބިމީހުން ނިދުނީތަ.. ކުޅުދުއްފުށޫގަ އެއާރޕޯޓު ހަދާތީ ކަންބޮޑުވެ ރ ވާނީގަ އެއާރޕޯޓެ އަޅަންނިންމުމުން މުޒާހަރާކޮށް އެތައްކަމެކުރި.. މިއަދު ރުކެއްގަ ބައްދާލާނެ މީހަކުވެސް އެންވާރަމެންޓު މިނިސްޓްރީގަނެތީތަ.. މިހުންނަނީ ކަންކަމުގަ މިމީހުން ރައްޔިތުންނަދެއްކި ދަނޅަ.. ތިމާމެންކުރީމަ އޯކޭ.. އެހެންބަޔަކު ކުރީމަ ވަރަށްގޯސް.. ރުއް ވިއްކައިގެން ފައިދާނަގަނީ ކޮންބައެއް.\nއީޕީއޭގެ ހުއްދަ އެބައޮތޯ، ދެން ތިކަމާ ކުރަން ޖެހޭ ބަހުސްއެއް އަދިވެސް އެބައޮތްތަ!؟\nމިހާރު ރުއްތައް އެބަޖެހޭ ނަގާ އާ ކުރަން. އެކަން ގެންދާ ރިސޯޓެއް ހަދާން ނުހުންނަންޏާ ކައުންސިލްކަން ކުރުމަކީ ނުރައްކާތެރިކަމެއް ނޫންބާ؟\n6 މިލިޔަން ހޭދަކޮއްފަ އދ އަށް ގޮސް ރައީސް މީހާ ދެއްކީ ތިމާވެށި ހިމާޔަތް ކުރި ވާހަކައާއި ޔާމީން. ތި ފެންނަނީ ހީމާޔަތްކޮއްފަ އޮތްތަން.\nއެއްރަށުގަ ހުންނަ ރުށްގަސް ނަގައިގެން ގެންގޮސް އެހެން ރަށެއްގަ އިންދީމަ ހަލާކުވާނީ ތިމާރޮށި، ތިމާވެއްޓަށް އެކަމުން ނޭދެވޭ އަސަރެއް ނުކުރާނެ ނޫންބާ!


Raajje kulhey huriha matcheh MaaTV in dhakkaane\nރާއްޖެ ކުޅޭ ހުރިހާ މެޗެއް މާޓީވީން ދައްކާނެ\nމާ ޓީވީ ކަރިރީ ގިނަ އަދަދެއްގެ ބަޔަކު -- އަވަސް ފޮޓޯ\n"މަހިންދަ ރާޖަޕަކްސަ ޓްރޮފީ" ފުޓްބޯޅަ މުބާރާތުގައި ރާއްޖޭގެ ގައުމީ ޓީމު ކުޅޭ ހުރިހާ މެޗެއް ސްޓެލްކޯގެ މާޓީވީއިން ދައްކާނެ ކަމަށް އެ ކުންފުނިން ބުނެފި އެވެ.\nސްޓެލްކޯއިން ބުނީ މި މުބާރާތް އިތުރަށް ފޯރިގަދަ ކުރުމަށްޓަކައި އެ ކުންފުނީގެ ރަސްމީ ފޭސްބުކް ޕޭޖު މެދުވެރިކޮށް ސްކޯ ދިމާކުރާ ފަސް މީހަކަށް ހާއްސަ އިނާމުތަކެއް ދޭ ޕްރޮމޯޝަނެއް ވެސް ފަށައިފައިވާ ކަމަށެވެ.\nމި ޕްރޮމޯޝަންގެ ދަށުން ސްކޯ ދިމާކޮށްގެން ކުންފުނީގެ ގްރީންލައިފް ޕްރޮޑަކްޓްސްތަކުގެ ތެރޭގައި ހިމެނޭ ރީޔޫސަބަލް ފުޅިއާއި، ޓޯޓްބޭގުގެ އިތުރުން ކަރުދާސް ކޮތަޅު ހިމެނޭ ގިފްޓް ޕެކެއް ލިބޭނެ ކަމަށް ސްޓެލްކޯއިން ވަނީ ބުނެފަ އެވެ.\nމީގެ ކުރިން ވެސް ރާއްޖޭގެ ގައުމީ ޓީމުން ކުޅޭ މެޗުތައް މާޓީވީއިން ދައްކަ އެވެ. މާޓީވީއިން މެޗު ބެލުމަށް އުސްފަސްގަނޑަށް ގިނަ އަދަދެއްގެ މީހުން ޖަމާވެ އެވެ.\n"ޕްރައިމް މިނިސްޓަރު މަހިންދަ ރާޖަޕަކްސަ ޓްރޮފީ" މުބާރާތް ރޭ ފެށުމަށް ހަމަޖެހިފައިވީ ނަމަވެސް ލަންކާއަށް ވިއްސާރަވުމުގެ ސަބަބުން މިއަދަށް ވަނީ ފަސްކޮށްފަ އެވެ. އެންމެ ފުރަތަމަ މެޗުގައި ކުޅެނީ ރާއްޖެ-ލަންކާ އެވެ. މިއަދު ހަވީރު ރާއްޖެ ގަޑިން 3:30 ގައި މުބާރާތް ފަށާނެ ކަމަށް އެފްއޭއެމްގެ ރައީސް ބައްސާމް އަދީލް ޖަލީލް ވަނީ ވިދާޅުވެފަ އެވެ.\nލަންކާއިން ރާއްޖެ މޮޅުވިޔަ ނުދީ ހިފަހައްޓައިފި\nލަންކާއަށް މޫސުން ގޯސްވެ މުބާރާތް ފަސްކޮށްފި\nދަގަނޑޭގެ ގޯލުން ރާއްޖެއަށް މުހިންމު މޮޅެއް\nލަންކާގެ ފުރަތަމަ ޕޮއިންޓާއެކު މުބާރާތް ގެއްލިއްޖެ


E Handhaan | Vaahaka އެހަނދާން – Vaahaka\n86900\tAugust 8, 2021\nފެންނަމުން ދިޔައީ ބަލާލަން ފަސޭހަ މަންޒަރެއް ނޫނެވެ. ހިތްދަތި ކަމާއި ވޭނުން ފުރިފައިވާ މަންޒަރެކެވެ. އެއީ ހަމަ އަހަރެމެން ކަހަލަ އިންސާނުންނެވެ. ތަފާތަކީ އެތާނގައި ތިބި ބައެއް މީހުންނަކީ އާއިލާގެ އަޅާލުމެއް ނުލިބި ނުވަތަ އާއިލާއަށް ނުބެލިހެއްޓިގެން މިތަނަށް ގެނެސްފައި ތިބި މީހުންނެވެ. އެމީހުންނަށް ޚާއްސަ ކުރެވިފައިވާ މަރުކަޒުގައި އަހަރެންނާއި އަހަރެންގެ ލޯބިވާ ދަރިފުޅު އިނީ އެމީހުންގެ ހަރަކާތަށް ބަލާށެވެ. އަހަރެން މިތަނަށް އާދެވުނީ ރައްޓެއްސަކު ދިން ދަޢުވަތަކަށެވެ. ސްކޫލް ބަންދާއި ދިމާކޮށް ދަރިފުޅު ގޮވައިގެން ކ.ގުރައިދޫ އަށް މިއައީވެސް އެހެން ވީމައެވެ. އަހަރެންނަކީ ނިކަމެތިންނަށް އެހީވާން ވަރަށް ބޭނުން މީހެކެވެ.\n” މިތާ ކީއްކުރަނީ. ދީބަލަ ދަރިފުޅު ” އަހަރެންގެ ގާތަށް އެތަނުން މީހަކު އައިސް ބުނެލިއެވެ. އަހެރެން ދިޔައީ ސިއްސައިގެންނެވެ. އެއީ އަހަރެން ދަންނަ އަޑަކާއި ވަރަށް ވައްތަރެވެ.\n” ދަރިފުޅު ނުދާނެ އެއްވެސް މީހެއްގެ ގާތަށް ” އަހަރެން އޭނާ އަތަށް ދަރިފުޅު ނުދޭން ދޮގު ހެދީމެވެ.\n” މިއީ ފަޔާޒު. އިނާގެ ކުރީގެ ބޯއި ފްރެންޑް ” އެމީހާ ބުނެލިއެވެ. ނަމަވެސް އަހަރެން އެވާހަކައެއް ގަބޫލެއް ނުކުރަމެވެ. ތެދެކެވެ. ކުރިން އަހަރެންގެ ހަޔާތަށް ފަޔާޒު ކިޔާ ޒުވާނަކު އައެވެ. ނަމަވެސް ކުޑަ ދުވަސްކޮޅަކަށެވެ. ފަޔާޒު މިތަނަށް އަންނަންވީ ކީއްވެބާއެވެ.\nއެއީ މީގެ އެތައް އަހަރެއްގެ ކުރިއެވެ. އަހަރެން ސްކޫލް ނިންމާލާފައި ވަޒީފާއަކަށް ދާން އުޅުނު ދުވަސްވަރެވެ. ގިނަ ފިރިހެން ކުދިންގެ ކިބައި އެކި ލޯބީގެ މެސެޖުތައް ދިޔައީ ކެނޑިނޭޅި ލިބެމުންނެވެ. ނަމަވެސް އެކަމަށް އަހަރެން ދެމުންދިޔައީ ބީރު ކަންފަތަކެވެ. އަހަރެން އިސްކަން ދެމުން ދިޔައީ އަހަރެންގެ ލޯބިވާ މަންމަގެ ކަންތަށް ބެލެހެއްޓުމަށެވެ. އަހަރެން ކުޑައިރު ބައްޕަ ވަނީ މަރުވެފައެވެ. ހުރިހާ ޒިންމާއެއް އުފުލަން ޖެހެނީ އަހަރެންނަށެވެ. އެވަރުންވެސް ރަށުގެ އިޖްތިމާއީ ހުރިހާ ކަމެއްގައި ކަހަލަ ގޮތަކަށް އަހަރެން ބައިވެރިވަމެވެ.\nރަސްމީ ސިފައެއްގައި އީދު ފާހަގަ ކުރުމަށް ސަރުކާރުން ހަމަޖައްސާފައިވަނީ މިރަށުގައެވެ. ރަށުގެ އެންމެން ހޭބޯނާރާ ރެއާއި ދުވާލު މަސައްކަތް ކުރަމުން ދިޔައީ ރަށުގައި އީދު ކުޅިވަރު ބޭއްވުމަށެވެ. އަދި ވަޑައިގަންނަވާ މެހެމާނުންނަށް ފުރިހަމަ މަރުހަބާއެއް ކިއުމަށެވެ. އަހަރެންވެސް މަންމަގެ ކަންތަށް ކޮއްލަދިނުމަށްފަހު ލިބޭ ހުސްވަގުތުގައި އުޅެނީ އީދު ކުޅިވަރަށް ތައްޔާރު ކުރުމުގައެވެ. އަހަރެމެންގެ ގެ ވެސް ހުރީ އީދަށް އަންނަ މެހެމާނުންނަށް ތައްޔާރު ކޮއްފައެވެ. ވަޑައިގަންނަވާ ބޭފުޅުންނާއި ހަވާލުވާނެ ގްރޫޕް ތަކާއި ކުރަންވީ ކަންތަށް އެ ގްރޫޕްތަކަށް ވަރަށް ފުރިހަމައަށް ވަނީ ކިޔައިދީފައެވެ. އަހަރެންނަށް ލައްވާލީ މެހެމާނުންގެ ކަންތަށް ބެލެހެއްޓުމެވެ. ރާއްޖޭގެ ޓީވީ އަކުން ވަގުތުން އީދު ކުޅިވަރު ދައްކާތީ އެންމެންވެސް ބޭނުންވީ އެންމެ ފުރިހަމަކޮށް އެކަންތައް ކުރިއަށް ގެންދިއުމަށެވެ.\nއީދުގެ ކުޅިވަރުތައް އީދު ނަމާދަށް ފަހު ފެށިގެން ކުރިއަށް ދިޔައެވެ. އަހަރެން ހުރީ ސައި ތައްޔާރު ކުރުމަށް މޭޒު ދޮށުގައެވެ.\n” އައްސަލާމް އަލައިކުމް ” ފަހަތުން މީހަކު ސަލާމް ގޮވައިލި އަޑަށް އެނބުރި ބަލައިލީމެވެ. ފަހަތުގައި ނުދަންނަ މީހަކު މަޑުކޮއްލައިގެން ހުއްޓެވެ.\n” ޖޫސް ތަށްޓެއް ލިބިދާނެތަ ” އަހަރެން އަނގައިން ނުބުނެވެނީސް އޭނަ ބުނެލިއެވެ.\nއަހަރެން ޖޫސްތަށްޓެއް ދިނީމެވެ. ” ތޭންކްސް ” ބުނެފައި އޭނާ ހިގައިގެންފިއެވެ. އަހަރެން ހުރީ ހުއްޓުން އަރާފައެވެ. ދުވަހަކުވެސް އަހަރެންނަށް ނުވާފަދަ އިހްސާސް އެއް ވިއެވެ. އަހަރެންނަށް މިވީ ކިހިނެތް ބާއޭ ހިތާ ސުވާލު ކޮއްލެވުނެވެ.\n” ސާބަހޭ. ހާދަ ވަރަކަށް ތިބަލަނީ. ވެދާނެ އެއީ މީހެއްގެ ފިރިއަކަށް ވެސް ” އަހަރެން ސިއްސައިގެން ދިޔައީ ސިދުރާ އައިސް އަހަރެންގެ އަތުގައި ހިފުމުންނެވެ.\n” ހާދަހާ ސްމާޓޭ ދޯ ” ބޭއިޚްތިޔާރުގައި އަހަރެންނަށް ބުނެވުނެވެ.\n” ސާބަސް. އެއީ ފަޔާޒު. މާލޭގެ ގެދޮރު ހުރި ޒުވާނެއް. މޮޅު ޅެންވެރިއެއް އަދި މޮޅު ވާހަކަ ލިޔުންތެރިއެއް އަދި މޮޅު ފިލްމްސްޓާރ އެއް ” ސިދުރާ ފައްޗަކަށް އަމުނައިލިއެވެ.\n” އޯހް އެހެން ވިއްޔާ ވަރަށް މޮޅުވާނެ ދޯ ބަހުސްކުރަން ” އަހަރެން ހީލަމުން ބުނެލީމެވެ.\n” އެހެންވީމަތާ ތިހުރީ ގެއްލި ހުސްވެފަ. މަ ތިކަން ކޮއްލަދީފާނަން ” ސިދުރާ ޖޫސްތަށިތައް ހިފައިގެން ހިގައިގެންފިއެވެ. އަހަރެންވެސް އަހަރެންނާއި ހަވާލުކޮއްފައިވާ މަސައްކަތާއިގެން ކުރިއަށް ދިޔައީމެވެ. އަދި މަސައްކަތް ނިންމާލާފައި ގެއަށް ދާން ހިގައިގެންފީމެވެ. މަންމައަށް ކާންދޭށެވެ.\n” އޭތް މަޑުކޮއްލަބަލަ ” ސިދުރާ ގޮވައިލިއަޑަށް އަހަރެން މަޑުކޮއްލީމެވެ. ސިދުރާ އައީ ދުވެފައެވެ.\n” ފަޔާޒު ބުނި މިރޭ ބައްދަލުކޮއްލަން ބޭނުމޭ ” ސިދުރާ ބުނެލިއެވެ.\nއަހަރެން ހުރީ ވަރަށް އުފަލުންނެވެ. ފަޔާޒާއި ބައްދަލުކޮއްލެވޭތީއެވެ. އެރޭ ގަޑިން އަށެއް ޖެހިއިރު އަހަރެން ހުރީ ނަލަހެދިލައިގެން އީދު ޝޯވ ބާއްވާ ފަސްގަނޑަށެވެ. ޝޯވގެ ކަންތައް ކުރަމުންދިޔައިރު އަހަރެންގެ ލޯ އެކި ދިމަދިމާލަށް ހަރަކާތް ކުރަމުންދިޔައެވެ. ފަޔާޒުގެ ހިލަމެއް ވޭތޯއެވެ. އެތައް އިރެއްވީއިރުވެސް ފަޔާޒެއް ނުފެނުނެވެ. އަހަރެން ވަރަށް ދެރަވިއެވެ. އަދި އެހާމެ ރުޅިވެސް އައެވެ. އީދު ކުޅިވަރުގެ މަތިން އެއްކޮށް ފޫހިވިއެވެ. އަހަރެން އިތުރަށް އިންތިޒާރު ކުރާކަށް ބޭނުމެއް ނޫނެވެ. ދޮގުހަދާ މީހުންނަށް އިންތިޒާރު ކުރުމަކީ މޮޔަކެމެކެވެ. އަހަރެންނަކަށް މާދުރަކަށް ދެވޭވަރެއް ނުވިއެވެ. ފަޔާޒު އައިސް އަހަރެންގެ އަތުގައި ހިފެހެއްޓިއެވެ. އަހަރެން ދުރަށް ދާން ބޭނުންވިއެވެ. ނަމަވެސް އެކަމަށް އަހަރެންގެ ހިތް ޤަބޫލުނުވިއެވެ. ފަޔާޒު އަހަރެން ގޮވައިގެން ދިޔައީ އެހެން މީހުންނާއި އެކަހެރި ދިމާލަކަށެވެ.\n” އަހަރެންގެ ނަމަކީ ފަޔާޒު. މާލޭ މީހެއް. އަދި ސިންގަލް ” ފަޔާޒު ފައްޗަކަށް އަމުނައިލިއެވެ.\nއަހަރެންވެސް ތަޢާރަފް ވެލީމެވެ. ބަލި މަންމަ އެއް ގެންގުޅެމުންދާ ފަޤީރު ނިކަމެތި މީހެކޭ ބުނީމެވެ. ފަޔާޒުގެ މޫނުމަތިން ފެންނަނީ އުފާވެރިކަމެވެ.\n” ދެން ތިއީ އެހާވަރުގެ ކަމެއްތަ ފަޤީރު ވުމަކީ ” ފަޔާޒު ބުނެލިއެވެ.\n” އަހަރެންނަށް ފަޤީރު ވުމަކީ ވަރަށް ބޮޑު ކަމެކެވެ. ފަޔާޒުމެން ކަހަލަ މުއްސަނދި އާއިލާގެ ކުދިންނާއި އަހަރެމެން ގުޅޭކަށް ނުވާނެ ” އަހަރެން ބުނެލީމެވެ.\n” އަހަރެން މި ހުންނަނީ ތިކަހަލަ ރީތި ކުއްޖަކު ނުލިބިފައި މެރީކުރަން ” ފަޔާޒު އޭނަގެ ހިތުގެ އުދާސްތައް ބޭރުކޮއްލިއެވެ.\nއަހަރެމެންގެ ހިމޭންކަމަށް ސިހުން ގެނުވީ ސިދުރާ އައިސް ގޮވާލި އަޑަށެވެ. އަހަރެމެން ދިޔައީ ސިއްސައިގެންނެވެ.\n” ކޮބާ ޝޯވ ބަލަން ނުދަންތަ ” ސިދުރާ އަހަރެންގެ އަތުގައި ހިފެހެއްޓިއެވެ. އަހަރެން ހިގައިގަތީ ދާހިތަކުންނޫނެވެ. ނަމަވެސް ދާން މަޖުބޫރުވީއެވެ. އަހަރެން ހިގައިގަތުމުން ފަޔާޒުވެސް އަހަރެމެންގެ ފަހަތުން ހިގައިގެންފިއެވެ. އަހަރެން އެންމެ ސިކުންތަކަށްވެސް ފަޔާޒާއި ދުރުގައި ހުންނާކަށް ބޭނުމެއް ނޫނެވެ. އެއީ މިހާރު އަހަރެންގެ ހިތަށް ކުޅަދާނަވެގެންވާ ކަމެއް ނުނޭވެ.\nޖެހިގެންއައި ހުކުރުވިލޭރޭއަކީ އަހަރެންގެ ހަޔާތުން އައި އެންމެ އުފާވެރި އެއް ރެއެވެ. އަހަރެންގެ ހަޔާތާއި އަލަށް ގުޅުނު އަހަރެންގެ އެމީހަކަށްޓަކައި ޤުރުބާންވާން ތައްޔާރަށް ހުރި ފަޔާޒު އަހަރެން އެހާމެ ލޯބިވާ މަންމަ އާއި ބައްދަލުކުރަން އަހަރެމެންގެ ގެއަށް އައިރެއެވެ. ފަޔާޒު ވަރަށް ރަނގަޅެވެ. މަންމަ އާއި ވާހަކަ ދެއްކީ ނުލާހިކު ލޯބިން އަދި އެހާމެ އިހްތިރާމާއި އެކުގައެވެ. އަދި ފަޔާޒު އިސްނަގައި އަހަރެންނާއި އިންނަން ބޭނުންވާ ވާހަކަ މަންމައަށް ހުށަހެޅިއެވެ. މަންމަ އެކަމާއި އެއްބަސްވިއެވެ. ނަމަވެސް މަންމަގެ ބަލިހާލަތު ހުރިގޮތުން މަންމަ އާއި އަހަރެން ދުރަށް ނުގެންދިއުމަށް މަންމަ އެދުނެވެ. ފަޔާޒު އެކަމާއިވެސް ރުހިގަބޫލުވިއެވެ. ފަޔާޒު ހާދަ ރަނގަޅުވެފައި އަހަރެން ދެކެ ވަރަށް ލޯބިވެއޭ ހިތަށް އެރިއެވެ. އެރެއިން ފެށިގެން އަހަރެމެންގެ ލޯބީގެ ގުޅުން ދިޔައީ ދުވަހެއް ދުވަހަކަށް ބަދަހިވެ ކުރިއަރަމުންނެވެ. އަހަރެމެން ބައްދަލުކުރަމުންދިޔައީ ވަރަށް މިނިވަންކަމާއި އެކު އަހަރެންމެންގެ ގޭގައެވެ. ނަމަވެސް މާގިނަ ދުވަހަކު މިކަން ދެމިއޮންނަ ގޮތެއް ނުވިއެވެ. ފަޔާޒު ފުރަންޖެހުނީއެވެ. ޗުއްޓީ ހަމަވެގެންނެވެ. ނަމަވެސް ފަޔާޒު ފުރައިގެން ދިޔައީ ދުވަހަކުވެސް އަހަރެންނާއި ވަކިނުވާނޭކަމަށް ހުވާ ކޮއްފައެވެ. ފަޔާޒު މާލެ ދިފަހުންވެސް ބަރާބަރަށް އަހަރެންނަށް ގުޅާ ހާލުބަލައެވެ. އަދި އަހަރެން ބޭނުންވާ އެއްޗެއް ވިއްޔާ ބަރާބަރަށް ފޮނުވަމުން ދިޔައެވެ. ހަމައެކަނި ތަފާތަކީ އަހަރެންގެ ގާތުގައި ނުހުންނަކަމެވެ. ނަމަވެސް އެއަށްވުރެ ދުރަށް ދުވަސްކޮޅަކަށް ނަމަވެސް ފަޔާޒު ދާން ޖެހިއްޖެއެވެ. މެލޭޝިއާއިން ކިޔަވަން ލިބުނު ފުރުސަތެކެވެ. އަހަރެން ކެތްކުރީމެވެ. ފަޔާޒު އަންނާނެ ދުވަހަކަށެވެ. މި ގޮތަށް ކެތްކުރެވުނީ ދެމަސްދުވަހަށެވެ. އަހަރެން ލިބުނީ ހައިރާންކަން ލިބުނު ޚަބަރެކެވެ. އަހަރެން ބަލިވެ އިނީއެވެ. އެޚަބަރު ލިބުމާއިއެކު އަހަރެންނަށް ރޮވުނެވެ. ކުރާނެކަމެއް ނެތި ގޮތް ހުސްވިއެވެ. މިއަދު އަހަރެންގެ އަޑުއަހާނީ ކާކުހެއްޔެވެ. އެންމެންވެސް ކުރާނީ މަލާމާތާއި ފުރައްސާރައެވެ. އަހަރެން ވަގުތުން ފަޔާޒަށް ގުޅީމެވެ. އަހަރެން ބޭނުންވީ އަވަހަށް ކައިވެނި ކުރާށެވެ. ފަޔާޒު ވާހަކަ ދެއްކީ ވަރަށް ލޯބިންނެވެ. އަވަހަށް މާލެ އައުމަށް ފަޔާޒު އެދުނެވެ. އަހަރެން ވަރަށް އުފާވިއެވެ. ފަޔާޒު އަހަރެންނާއި އެކު އަބަދުވެސް ހުންނާތީއެވެ.\nއަހަރެންނަށް މާލެ އާދެވުނީ އިރުއޮއްސުނު ފަހުންނެވެ. ގެއަށް އައިސް ފެންވަރައިލައިގެން ދިޔައީ ފަޔާޒާއި ބައްދަލު ކުރާށެވެ. މާގިނައިރެއް ނުވެ ޓެކްސީ މަޑުކޮއްލީ ހިތަށްފިނިވާ ގެއަށެވެ. ކިހާ ރީތި ނަމެއް ހެއްޔެވެ. މިރޭ ހިތުގެ ރިހުމަށް ކޮންމެވެސް ވަރެއްގެ ލުޔެއް ލިބޭނެއެވެ. އަހަރެން ގޮސް ދޮރުގައި ހުރި ބެލްއަށް ފިތައިލީމެވެ. ދޮރު ހުޅުވީ ފަޔާޒެވެ. ފަޔާޒު އަހަރެންގެ އިންތިޒާރުގައި ހުރި ކަހަލައެވެ. އަހަރެން ފަޔާޒު އަތުގައި ހިފެހެއްޓީމެވެ. އަދި ރޮވެން ފެށުނެވެ.\n” ކީއްވެ ރޮނީ. ހުއްޓާލާ ” ފަޔާޒު އަހަރެންގެ ހިތްހަމަޖައްސާލެވޭތޯ އުޅުނެވެ. ނަމަވެސް އެކަންވީ ބޭކާރެވެ.\n” ހިނގާ ވާހަކަ ދައްކާލަން ރަނގަޅު ތަނަކަށް ” ފަޔާޒު އަހަރެންގެ އަތުގައި ހިފަހައްޓައިގެން ގޮސް އޭނަގެ ކާރަށް އެރުވިއެވެ. ކާރު ގޮސް މަޑުކޮއްލީ ރެސްޓޯރެންޓަކަށެވެ. އެއީ ކޮން ރެސްޓޯރެންޓެއްކަން ނޭގުނަސް އެއީ ވަރަށް ރީތި ތަނެކެވެ. އަހަރެން ފަޔާޒާއި އެކީ ގޮސް މޭޒު ދޮށުގައި އިށީނީމެވެ.\n” ކޮންއިރަކު ކައިވެނި ކުރަނީ ” އަހަރެން ހުރީ ކެތްމަދުވެފައެވެ.\n” ރަނގަޅުވާހަކައެއް ބުނަންތަ. އަދިވެސް އަހަރެން މިހުރީ ކައިވެނި ކުރާގޮތަށް. އެކަމަކު ޝަރުތެއް އެބައޮތް ” ފަޔާޒުގެ ވާހަކަތަކުން އަހަރެންނަށް ހައްތާވެސް ހާސްކަން ދިޔައީ އިތުރުވަމުންނެވެ.\n” ކޮބާ ޝަރުތަކީ ” އަހަރެން ހުރީ ކޮންމެ ޝަރުތެއް ހުށަހެޅިޔަސް ޤަބޫލު ކުރާށެވެ.\n” ތި ގޮތަށް ހުރެ އަހަރެންނަށް ކައިވެނި ކުރެވޭކަށް ނެތް. ދަރި ވައްޓާލާ ” ފަޔާޒު ވަރަށް ކެރިހުރެގެން ބުނެލިއެވެ.\n” ނޫން. ނޫން. ތިކަމެއް ނުވާނެ. ފަޔާޒު އަހަރެންނާއި ކައިވެނި ނުކުރިޔަސް ” އަހަރެންނަށް ބާރަށް ރޮއިގަނެވުނެވެ.\n” އެހެންވިއްޔާ އަހަރެންގެ މަތިން ހަނދާން ނައްތާލާ ” ފަޔާޒު ހިނގައިގަތެވެ. އަހަރެންވެސް ފަޔާޒުގެ ފަހަތުންގޮސް ކާރަށް އެރީމެވެ. އަހަރެން އާދޭސް ކުރީމެވެ. ފަޔާޒުގެ ނިންމުން ބަދަލު ކުރެވޭތޯއެވެ. ފަޔާޒު އައިސް އަހަރެން އުޅޭ ގެއަށް މަޑުކޮއްލުމާއި އެކު އަހަރެން ކާރުން ފޭބީމެވެ. އެނޫން އެހެން ގޮތެއް ނެތީމައެވެ. އަހަރެން ކާރުން ފޭބުމާއި އެކު ފަޔާޒު ކާރު ދުއްވައިލިއެވެ. އަހަރެން ގޭތެރެއަށް ވަދެ ފަޔާޒަށް ގުޅީމެވެ. އެންމެ ފަހަރަކު ދެ ފަހަރަކު ނޫނެވެ. ފޯނަކަށް ފަޔާޒު ޖަވާބެއް ނުދެއެވެ. އެންމެ ފަހުން ފޯނު ނިއްވައިލީއެވެ. ކުރާނެކަމެއް ނެތެވެ. އެކަމަކުވެސް އަހަރެންގެ ބަނޑުގައިވާ ދަރިފުޅު މަރާލާކަށް ބޭނުމެއް ނޫނެވެ.\nހެނދުނު ހަތެއް ޖެހިއިރު ފުރި ބޯޓުން އަހަރެން ރަށަށް ދާން ފުރައިފީމެވެ. ރަށުގެ މީހުން އަހަރެންނާއި ދިމާކޮށް ކުރާނެ މަލާމާތާއި ފުރައްސާރަ އެނގި ހުރެއެވެ. އަހަރެން އެންމެ ދެރަވީ މަންމަ އަށް މި ޚަބަރު ލިބުނީމަ ވާނެދެރައެވެ. ރަށުގެ ފަޅުން ވަދެ ބޯޓު ބަނދަރާއި ގާތްކޮއްލުމުން އަހަރެން ފޭބީމެވެ. އެންމެންގެ ލޯ ހުއްޓިފައި ހުރީ އަހަރެންނާއި ދިމާލަށެވެ. އަހަރެން ކުރިންވެސް ހީކުރިގޮތަށެވެ. އެންމެންގެ މޫނަމަތިން ފެންނަމުން ދިޔައީ މަލާމާތެވެ. ގެއަށް ގޮސް ވަނުމާއި އެކު މަންމަވެސް ފުރަތަމަވެސް ކުރީ އެސުވާލެވެ. އަހަރެން އެއްބަސްވީމެވެ. އެހެން ގޮތެއް ނެތިގެންނެވެ. މަންމަ އަށް ރޮވިއްޖެއެވެ. އަދި ނޭވާ ހާސްވެ ތެޅިގެންފިއެވެ. އަހަރެން ގޮސް މަންމަ ގައިގައި ބައްދާލީމެވެ. އަދި ވަގުތުން ސިއްޚީމަރުކަޒަށް ގެންދިޔައީމެވެ. ނަމަވެސް މާގިނައިރަކު ޑޮކްޓަރުންނަށް މަންމައަށް ފަރުވާ ދެވޭނެ ގޮތެއް ނުވިއެވެ. މަންމަގެ އެންމެ ފަހުނޭވާ މިދުނިޔެއަށް ދޫކޮއްފިއެވެ. އަހަރެންގެ ބޮލަށް އެނބުރުން އެރިއެވެ. ނަމަވެސް ހިތްވަރު ކޮއްލާފައި މަންމަގެ ޖަނާޒާގެ ހުރިހާ ކަމެއްގައި ބައިވެރިވީމެވެ. އަހަރެން ކެތްކުރީ އަހަރެންގެ ބަނޑުގައިވާ ދަރިފުޅަށްޓަކައެވެ. އަހަރެންގެ އެ ހިތްވަރު އެބަހުއްޓެވެ.\nއަހަރެންގެ ބަނޑަށް ދުވަސްފުރާ ވިހެއީ ފިރިހެން ކުއްޖެކެވެ. ނަމަވެސް ދަރިއެއް ލިބުމުގެ އެންމެ ފުރިހަމަ އުފަލެއް ނުލިބުނެވެ. ދަރިފުޅު ބައްޕައެއް ނެތެވެ. މުޖުތަމަޢު އިން ދަރިފުޅު ބަލައިގަންނާނީ ވަރަށް ދެރަކޮށެވެ. އަދި ދަރިފުޅު ދޫކޮއްލާފައި އަހަރެންނަށް ވަޒީފާއަކަށް ވެސް ނުދެވޭނެއެވެ. އަހަރެން ފަޔާޒަށް އެ ޚަބަރު ދޭން ގުޅީމެވެ. ނަމަވެސް ފޯނު ނަގާފައި ތީ އަހަރެންނާއި ބެހޭ ކަމެއް ނޫނޭ މިހާރު މިއުޅެނީ މެލޭޝިއާގެ ކުއްޖަކާއި އިނދެގެންނޭ ބުނެ ފޯނުބޭއްވިއެވެ.\nދަރިފުޅު ވިހައިގެން ތިންމަސް ވީތަނާ އަހަރެން ރަށުގެ ބައެއް މީސްމީހުންނަށް މަސައްކަތް ކޮއްލަދޭން ދާންފެށީމެވެ. އޭގެ ސަބަބުން ކޮންމެވެސް ވަރެއްގެ އާމްދަނީއެއް ލިބުނެވެ. ގިނަ ދުވަސް ދުވަހު މަސައްކަތް ކުރާ ގެތަކުން ލިބޭ ކާއެތި ކޮޅު ކައިގެންވެސް ހުންނަމެވެ. އަދި އެމީހުން ދީފައި ހުންނަ ހެދުން ތަކަކީވެސް މުޅިން އާ ހެދުންތަކެއް ކަމަށް ނުވިޔަސް ދަރިފުޅު ލައްވަމެވެ. ހިތްވަރާއި އެކު އަހަރެން މަސައްކަތް ކުރަމުން ދިޔައީ ދަރިފުޅަށް ރަނގަޅު މުސްތަޤްބަލެއް ހޯދައި ދިނުމަށެވެ. ދަރިފުޅަށް ނުލިބުނު ބައްޕަގެ ލޯބި އަހަރެން ހޯދައިދެވޭތޯ މަސައްކަތް ކުރީމެވެ.\nސްކޫލްތައް ބަންދުވެ ރަށުގެ އެކި މީހުން އެކި ދިމާލަށް ފުރަފުރައިގެން ދާންފަށައިފިއެވެ. އާއިލާ އާއި އެކީގައެވެ. ލޯބިވާ އަނބިމީހާ ނުވަތަ ފިރިމީހާ އެކީގައެވެ. ޒުވާން ލޯބިވެރިންނެވެ. އަހަރެންވެސް ދާން ބޭނުންވިއެވެ. ނަމަވެސް ކުރާނީ ކީއްހެއްޔެވެ. މިރަށުން އެކަހަލަ ދަތުރެއްގައި އަހަރެން ގެންދާނީ ކާކުހެއްޔެވެ.\n” ކޮންކަމަކާއި ތި ވިސްނަނީ ” އަހަރެން ދަރިފުޅު ގޮވައިގެން ގޯތިތެރޭގައި އިންދާ ސަލްމާ އައިސް ބުނެލިއެވެ. ސަލްމާ އަކީ އަހަރެންނަށް ވަރަށް ހެޔޮމީހެކެވެ. އަހަރެން އޭނަގެ ދަރިފުޅު ބަލައިދީ ގޭތެރޭގެ ކަންތަށް ކޮއްލަދޭތީއެވެ.\n” ކަމެއް ނުވޭ. ދެން ހަމަ އިނީ ” އަހަރެން ބުނެލީމެވެ.\n” މާދަން މިއުޅެނީ ދަތުރެއް ދާން. ހިނގާ ދާން ” ސަލްމާ ބުނެލިއެވެ. އަހަރެން އެއްބަސްވީމެވެ.\n” ކޮން ރަށަކަށް ދަނީ ” އަހަރެން ސުވާލު ކޮއްލީމެވެ.\n” ކ.ކުރައިދޫއަށް ” ސަލްމާ ޖަވާބު ދިނެވެ.\nއަހަރެން ހުރީ ވަރަށް ދާހިތުންނެވެ. ދުވަހަކުވެސް އެރަށަށް ނުދާތީއެވެ. އަދި ޚާއްސަކޮށް އެރަށުގައި އުޅޭ ޚާއްސަ އެހީ އަށް ބޭނުންވާ މީހުން އުޅޭގޮތް ބަލާލުމަކީ އަހަރެން އަބަދުވެސް ބޭނުންވިކަމެކެވެ.\nހެނދުނު އަށެއް ޖެހިއިރު އަހަރެމެން ތިބީ ކ.ގުރައިދޫގައެވެ. ހެނދުނު ސައިބޮއިގެން އެންމެވެސް ބޭނުންވީ ރަށުތެރެ ބަލައިލާން ދާށެވެ. އެމީހުންނާއި އެކު އަހަރެންވެސް ދިޔައީމެވެ. ފުރަތަމަވެސް އެމީހުންވަނީ ޚާއްސަ އެހީއަށް ބޭނުންވާ މީހުން ތިބޭ މަރުކަޒަށެވެ. އެތާނގައި އެކި ކަހަލަ މީހުން ތިއްބެވެ. އަހަރެން ދަރިފުޅުގޮވައިގެން ގޮސް ގޮނޑިއެއްގައި އިށީނީމެވެ. އެމީހުންގެ ހަރަކާތް ހުންނަ ގޮތް ފަރުވާތެރިކަމާއިއެކު ބަލަމުން ދިޔައިރު އެ އެމީހުންގެ އިޚްސާސް އަހަރެންނަށް ކުރަމުން ދިޔައެވެ. އަހަރެން އެހެން އިންދާ އަހަރެން ގާތަށް އެ އައީ އަހަރެން އަބަދުވެސް ދެކެން ބޭނުންވާ މީހާއެވެ. ނަމަވެސް މިތަނަކުން ނޫނެވެ. މި ގޮތަކަށް ނޫނެވެ. އެއީ ދަރިފުޅުގެ ބައްޕައެވެ. އަހަރެން ހުރީ ހައިރާންވެފައެވެ. އަނގައިން ބަސްހުއްޓިފައެވެ.\n” ކީއްވެ ފަޔާޒު މިތަނަށް އަންނަން ޖެހުނީ ” އަހަރެން ހައިރާންވެފައި ހުރެ އަހައިލީމެވެ.\n” އަހަރެން އަނބިމީހާ އަހަރެންގެ ލާރިކޮޅުގެ ބޭނުމުގައި އިންޖެކްޝަނެއް ޖަހައި ނުކުޅެދޭ މީހަކަށް ހަދައިފި. އަދި އޭނާ ފިލައިފި ” ފަޔާޒު ރޯންފެށިއެވެ.\n” އަހަރެން ދެން ފަޔާޒު އާއި ކައިވެނި ނުކުރާނަން ” އަހަރެން ހިތްވަރާއި އެކު ބުނެލީމެވެ.\nފަޔާޒު ދަރިފުޅުގައިގައި އޮޅުލައިގަތެވެ. އަހަރެން އެކަމަށް ހުއްދަ ދިނީމެވެ. ކޮންމެ ގޮތެއް ވިޔަސް އެއީ ދަރިފުޅުގެ ބައްޕައެވެ. ދުނިޔޭގެ ހުރިހާ އެއްޗަކީ ފައިސާ ނޫންކަން މިހާރު ފަޔާޒަށް ވިސްނޭނެއެވެ. ނަމަވެސް މިހާރު ވަގުތު ފާއިތުވެއްޖެއެވެ. އަހަރެން ދަރިފުޅުގޮވައިގެން އެ މަރުކަޒުން ނިކުމެގެން ދިޔައިރު ފަޔާޒު ބަލަހައްޓައިގެން ފެންކަޅިވެފައި ހުއްޓެވެ. އެކަމަކު ދެން އަހަރެން މިކަހަލަ ވިޔާނުދާ އަމަލެއް ނުކުރަން ހިތުގައި އަޒުމް ކަޑައެޅީމެވެ. އެކަމަކު އަހަރެންގެ ދަރިފުޅު ފެންނަ ކޮންމެ ވަގުތަކު ފަޔާޒުގެ ހަނދާންތައް އަބަދު އާލާވަމުންދެއެވެ.


"Coolie No.1" anna aharah faskoffi? | Mihaaru\n09 ޖުލައި 2020 - 08:26\nވަރުންގެ ބައްޕަ ޑޭވިޑް ދަވަން ޑައިރެކްޓްކޮށްފައިވާ ފިލްމު ކުރިން ސިނަމާތަކަށް ގެންނަން އޮތީ މިދިޔަ މެއި މަހުގެ 1 ގަ އެވެ. އެކަމަކު އިންޑިއާގެ ސިނަމާތައް ކޮވިޑް-19 ގެ ބަލިމަޑުކަމާ ހެދި ބަންދުކޮށްފައިވާތީ ފިލްމު އެޅުވޭނެ ގޮތެއް ނެތި، ތާރީހެއް ނެތް ގޮތަށް ފަސްކުރީ އެވެ.\nފިލްމީ ޚަބަރުތައް ގެނެސްދޭ ނޫސްތަކުން ބުނެފައިވާ ގޮތުގައި "ކޫލީ ނަމްބަރު 1" ގެ ޓީމުން މިހާރު ވަނީ އަންނަ އަހަރަށް ފިލްމު ފަސްކޮށްފަ އެވެ. އެގޮތުން ފިލްމު ސިނަމާތަކުގައި އަޅުވާނެ ކަމަށް މިހާރު ބެލެވެނީ އަންނަ ޖެނުއަރީ މަހުގެ 1 ގަ އެވެ.\nއެ ތާރީހަކީ ކުރިން ވަރުން ކުޅެން ހަމަޖެހިފައި އޮތް ޑައިރެކްޓަރު ޝިޝާންކް ކައިތާންގެ "މިސްޓަ ލޭލޭ" ރިލީޒްކުރަން ތާވަލުކުރި ތާރީހެވެ. ނަމަވެސް ކަރަން ޖޯހަރް ޕްރޮޑިއުސްކުރާ އެ ފިލްމުގެ މަސައްކަތް ވަނީ ބައެއް ސަބަބުތަކާ ހެދި މަޑުޖައްސާލައިފަ އެވެ.\nVarun Dhawan ge "Mr. Lele" anna aharah\n"ކޫލީ ނަމްބަރު 1" އަންނަ އަހަރަށް ފަސްކުރި ކަމަށް މީޑިއާތަކުން ބުނި ނަމަވެސް މިކަން ޑޭވިޑާއި ފިލްމުގެ ޕްރޮޑަކްޝަން ހައުސް، ވާޝޫ ބަގްނާނީގެ ޕޫޖާ އެންޓަޓައިންމަންޓުން އަދި ކަށަވަރެއްނުކޮށްދެ އެވެ.\nޑޭވިޑް ދާދި ފަހުން ދިން އިންޓަވިއުއެއްގައި ވަނީ ޑިޖިޓަލްކޮށް ފިލްމު ޕްރިމިއާކުރަން ހުށަހެޅުންތަކެއް ލިބުނު ނަމަވެސް އެގޮތަށް ފިލްމު ރިލީޒްކުރުމުގެ ޝައުގުވެރިކަމެއް ނެތް ކަމަށް ބުނެފަ އެވެ. މިހާތަނަށް ކާމިޔާބު އެތައް ފިލްމެއް ގެނެސްދީފައިވާ ޑައިރެކްޓަރު ބުނިގޮތުގައި އޭނާގެ އޯޑިއަންސް އޮންނާނީ ސިނަމާތަކުގައި ކަމަށްވާތީ، އެ ނޫން ގޮތަކަށް ފިލްމު ރިލީޒެއްނުކުރާނެ އެވެ.\n"ކޫލީ ނަމްބަރު 1" އަކީ ޑޭވިޑްގެ 45 ވަނަ ފިލްމެވެ. އަދި މި ފިލްމަކީ ދަރިފުޅު ވަރުންއާ އެކު އޭނާ ގެނެސްދޭ ތިން ވަނަ ފިލްމެވެ. ދެބޭން އެކީގައި އެންމެ ފުރަތަމަ ގެނެސްދިނީ 2014 ގެ "މޭ ތޭރާ ހީރޯ" އެވެ. އޭގެ ފަހުން 2018 ގެ "ޖުޅުވާ 2" އެވެ.\n"ކޫލީ ނަމްބަރު 1" އަކީ ހަމަ އެ ނަމުގައި ޑޭވިޑް 1992 ގައި ގޯވިންދާ އާއި ކަރިޝްމާ ކަޕޫރާ އެކު ގެނެސްދިން ފިލްމުގެ ރިމެކެކެވެ.\nކޮވިޑާ ހެދި އިންޑިއާގެ ސިނަމާތައް ބަންދުކުރަން ޖެހުމުން ބޮލީވުޑްގެ މި އަހަރުގެ ފިލްމީ ކަލަންޑަރު އެއްކޮށް ވަނީ ހަރާބުވެފަ އެވެ. ރިޕޯތައް ބުނާގޮތުން އަލުން ސިނަމާތައް ހުޅުވާނެ ކަމަށް ބެލެވެނީ ނޮބެމްބަރު މަހުގެ ތެރޭގަ އެވެ. އަދި އެންމެ އަވަހަށް ސިނަމާތަކުގައި އަޅުވާނެ ކަމަށް ބެލެވެނީ ދިވާލީގައި ރިލީޒްކުރާ އަކްޝޭ ކުމާރުގެ "ސޫރިޔާވަންޝީ" އެވެ.


އަންހެނުންގެ ޙައްޤުތަކުގެ ޙަޤީޤަތް 27 – DhiSalafiyyah\nމައިންބަފައިންނަށް ކަމޭ ހިތުމާއި ބެހޭ ގޮތުން ކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ.\nجَاءَ  رَجُلٌ  إِلَى رَسُولِ اللَّهِ  صَلَّى اللَّهُ عَلَيْهِ وَسَلَّمَ  فَقَالَ: يَا رَسُولَ اللَّهِ  مَنْ أَحَقُّ النَّاسِ بِحُسْنِ صَحَابَتِي؟ قَالَ: ((أُمُّكَ)) قَالَ: ثُمَّ مَنْ؟ قَالَ: ((ثُمَّ أُمُّكَ)) قَالَ: ثُمَّ مَنْ؟ قَالَ: ((ثُمَّ أُمُّكَ)) قَالَ: ثُمَّ مَنْ؟ قَالَ: ((ثُمَّ أَبُوكَ)) [متفق عليه]\nމާނަ: ”މީހަކު ﷲ ގެ ރަސޫލާ -ޞައްލަﷲ ޢަލައިހި ވަސައްލަމަ- ގެ އަރިހަށް އައިސް ދެންނެވިއެވެ. އޭ ﷲ ގެ ރަސޫލާއެވެ. އަޅުގަނޑު އެންމެ ހެޔޮކޮށް ހިތަން ޙައްޤުވަނީ ކާކަށް ހެއްޔެވެ؟ ރަސޫލާ -ޞައްލަﷲ ޢަލައިހި ވަސައްލަމަ- ޙަދީޘް ކުރެއްވިއެވެ. ”ތިބާގެ މަންމައެވެ.” އެ މީހާ ދެންނެވިއެވެ. ”ދެން ކާކުތޯއެވެ.” ރަސޫލާ -ޞައްލަﷲ ޢަލައިހި ވަސައްލަމަ- ޙަދީޘް ކުރެއްވިއެވެ. ”ދެން ވެސް ތިބާގެ މަންމައެވެ.” އެ މީހާ ދެންނެވިއެވެ. ”ދެން ކާކުތޯއެވެ.” ރަސޫލާ -ޞައްލަﷲ ޢަލައިހި ވަސައްލަމަ- ޙަދީޘް ކުރެއްވިއެވެ. ”ދެން ވެސް ތިބާގެ މަންމައެވެ.” އެ މީހާ ދެންނެވިއެވެ. ”ދެން ކާކުތޯއެވެ.” ރަސޫލާ-ޞައްލަﷲ ޢަލައިހި ވަސައްލަމަ- ޙަދީޘް ކުރެއްވިއެވެ. ”ދެން ތިބާގެ ބައްޕައެވެ.”\nމިޙަދީޘްގައިވެސް މިވަނީ ބައްޕައަށްވުރެ މަންމަ3ދަރަޖައަށް އިސްކުރެވިފައެވެ.\nމައިންނަށް ކަމޭ ހިތުމަކީ މާތް ﷲ އެންމެ ލޯބިވެވޮޑިގެންވާ ޢަމަލުތަކުގެ ތެރެއިން ހިމެނޭކަމެއް.\nعَنْ عَبْدِ اللَّهِ بْنِ مَسْعُودٍ قَالَ سَأَلْتُ رَسُولَ اللَّهِ -صلى الله عليه وسلم- أَىُّ الْعَمَلِ أَفْضَلُ قَالَ « الصَّلاَةُ لِوَقْتِهَا ». قَالَ قُلْتُ ثُمَّ أَىٌّ قَالَ « بِرُّ الْوَالِدَيْنِ ». قَالَ قُلْتُ ثُمَّ أَىٌّ قَالَ « الْجِهَادُ فِى سَبِيلِ اللَّهِ » [متفق عليه]\nޢަބްދު ﷲ ބުނު މަސްޢޫދު رضي الله عنه ގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. “ކީރިތި ރަސޫލު الله صلى الله عليه وسلم ގެ އަރިހުގައި ސުވާލު ދެންނެވީމެވެ. އެންމެ ހެޔޮކަން ބޮޑު ޢަމަލަކީ ކޮބައިތޯއެވެ؟” ޙަދީޘްކުރެއްވިއެވެ. “ނަމާދު، އެނަމާދުގެ ވަޤުތުގައި ކުރުމެވެ.” ތިމަންކަލޭގެފާނު ދެންނެވީމެވެ. “ދެން ކޮންކަމެއްތޯއެވެ؟” ޙަދީޘްކުރެއްވިއެވެ. “މައިންބަފައިންނަށް ކަމޭހިތުމެވެ.” ދެން ކޮންކަމެއްތޯ ސުވާލު ދެންނެވުމުން ޙަދީޘްކުރެއްވިއެވެ. “މާތް ﷲ ގެ މަގުގައި ޖިހާދުކުރުމެވެ.”\nއަދި އެއީ ސުވަރުގެއަށް މީހާ ވާޞިލުވުމަށް އޮތް މަގެކެވެ.\nعَنْ أَبِى هُرَيْرَةَ قَالَ قَالَ رَسُولُ اللَّهِ -صلى الله عليه وسلم- ((رَغِمَ أَنْفُهُ ثُمَّ رَغِمَ أَنْفُهُ ثُمَّ رَغِمَ أَنْفُهُ )). قِيلَ مَنْ يَا رَسُولَ اللَّهِ قَالَ ((مَنْ أَدْرَكَ وَالِدَيْهِ عِنْدَ الْكِبَرِ أَحَدَهُمَا أَوْ كِلَيْهِمَا ثُمَّ لَمْ يَدْخُلِ الْجَنَّةَ)) [رواه مسلم]\nމާނައީ: “އަބޫ ހުރައިރާ رضي الله عنه ގެ އަރިހުން ރިވާވެގެންވެއެވެ. ކީރިތި ރަސޫލު الله صلى الله عليه وسلم ޙަދީޘްކުރެއްވިއެވެ. “އެ މީހަކު ނިކަމެތިވެ ގެއްލި ހަލާކުވެއްޖެއެވެ. ދެންވެސް އެ މީހަކު ނިކަމެތިވެ ގެއްލި ހަލާކުވެއްޖެއެވެ. ދެންވެސް އެ މީހަކު ނިކަމެތިވެ ގެއްލި ހަލާކުވެއްޖެއެވެ.” ދެންނެވުނެވެ. އޭ ﷲ ގެ ރަސޫލާއެވެ! އެއީ ކާކުތޯއެވެ؟ ޙަދީޘްކުރެއްވިއެވެ. “އެއީ އެ މީހެއްގެ މައިންބަފައިން މުސްކުޅި ޙާލުގައި، އެ ދެމީހުން، ނުވަތަ އެއިން އެކަކާ ބައްދަލުވެ، (އޭނާ އެބައިމީހުންނަށް ހެޔޮކޮށް ނުހިތުމުން) އޭނާއަށް ސުވަރުގެ ނުވަދެވިއްޖެ މީހާއެވެ.”


ސްމާޓް ގަޑި އުފައްދާ ކުންފުނިތައް ތަރުތީބުން އަތުރާލާނަމެވެ. އެޕަލް، ގާމިން، ވާވޭ އަދި ސެމްސަންގެވެ. މިއީ މި އަހަރުގެ ފުރަތަމަ ހަ މަސް ދުވަހަށް ބަލައި، މާކެޓްގައި ގަދަބާރުތައް ތަރުތީބުކުރެވިފައި ހުރި ގޮތެވެ. ތިޔަ ހީކުރެވުނީ ރަނގަޅަށެވެ. އެއް ވަނަ އެޕަލް އަށެވެ.\nސްމާޓްފޯނުގެ ވިޔަފާރި އަށް ބޮޑު ވެއްޓުމެއް\nސްމާޓްފޯނުތަކުގެ ވިޔަފާރި ދުވަހަކު ވެސް ދަށަށް ނުދާ މިންވަރަށް، ކޮރޯނާވައިރަހާ ހެދި ދަށަށް ހިނގައްޖެ އެވެ.\nއެޕްގެލަރީން ލިބޭ ހުރިހާ ފައިސާއެއް ޑިވެލޮޕަރަށް\nގޫގުލްގެ އެންޑްރޮއިޑް ސާވިސްތަކާ ނުލައި، ވާވޭ ސްމާޓްފޯނުތައް ވިއްކުމަށް އޮތް އެންމެ މޮޅު ގޮތެއް ކަމަށް ވާވޭ އަށް ވިސްނިފައި ވަނީ، އަމިއްލަ އެޕްލިކޭޝަން ސްޓޯރެއް އުފެއްދުމެވެ. އެއީ ވާވޭ "އެޕްގެލަރީ" އެވެ. އަމިއްލަ އެޕް ސްޓޯރެއް އުފެއްދުމަށް ވާވޭ އަށް އޮތް އެންމެ ބޮޑު ހުރަހަކީ ޑިވެލޮޕަރުންގެ ރުހުމެވެ.\nFebruary 05, 2020 4\nއެޕަލް ނުރުހުނަސް، ޗާޖަރުތައް ބަދަލުކުރަނީ\nއާ ޑިވައިސްއެއް ގަންނަ ކޮންމެ ފަހަރަކު، އާ ޗާޖަރަކަށް ބޭނުންޖެހޭ ގޮތަށް އޮންނަ އޮތުމަކީ ކޮންމެހެން ވާންޖެހޭ ގޮތް ނޫން ކަމަށް، ޔޫރަޕިއަން ޕާލަމެންޓްގައި އެއްބަސްވެއްޖެ އެވެ. މި އެއްބަސްވުމުގައި ޔޫރަޕިއަން ކޮމިޝަނަށް ގޮވާލާފައި ވަނީ، އަންނަ ޖުލައި މަސް ނިމުމުގެ ކުރިން މި ގަވާއިދަށް އަމަލުކުރަން ފެށުމަށެވެ.\nވާވޭ އިން ގޫގުލް މެޕްސްއާ ވާދަކުރަނީ\nވާވޭ ސްމާޓްފޯންތަކުގައި އެންޑްރޮއިޑް މޮބައިލް އޮޕަރޭޓިން ސިސްޓަމް ބޭނުންކުރި ނަމަވެސް، ގޫގުލް އަށް ކަމުނުކިޔައި، ފުދުންތެރިވުމަށް، ވާވޭ އިން ސީރިއަސް މަސައްކަތްތަކެއް އެބަ ކުރެ އެވެ. ގޫގުލް މެޕްސްގެ ބަދަލުގައި، ވާވޭ ފޯނުތަކަށް "މެޕްސް" އެޕްލިކޭޝަނެއް އުފެއްދުމަށްޓަކައި ވާވޭ އިން "ޓޮމްޓޮމް"އާ ގުޅިއްޖެ އެވެ.\nބާރުގަދަ ފޯނުތައް މި އަހަރު އަދިވެސް ކުރި އަށް\nސްމާޓްފޯން މާކެޓްގައި މި ވަގުތު ބާރަށް ކުޅެނީ ސެމްސަންގެވެ. ގެލަކްސީ އެސް10 އަށް އަށް ފަހު ގެލަކްސީ ނޯޓް 10 ވެސް ނެރެފި އެވެ. މީން ފޯނެއް އަތުޖެހޭތޯ ވަފާތެރިން ކޮޅުކޮޅަށް ދުވަނީ އެވެ. މިއީ ސެމްސަންގަށް ތިޔާގެ މޫސުމެއް ކަމަށް ބެލެވެ އެވެ.\nAugust 20, 2019 8\nއިގުތިސާދީ ހަނގުރާމައިން ފައިދާކުރަނީ ސެމްސަންގަށް\nޗައިނާ އަށް ދަތިކުރަން އެމެރިކާއިން ކުރާ އިގުތިސާދީ ހަނގުރާމައިގެ ސަބަބުން ފައިދާވާ ބަޔަކު ވެސް އުޅޭ ކަމަށާއި ވާދަވެރިންނަށް ފައިދާވުމަކީ އެޕަލް އަށް އޮތް ބިރެއް ކަމަށް، އެ ކުންފުނީގެ ސީއީއޯ، ޓިމް ކުކް ވިދާޅުވެއްޖެ އެވެ. އެމެރިކާގެ ރައީސް، ޓްރަމްޕްއާ ބައްދަލުކުރައްވައި ކުކް ވިދާޅުވި ގޮތުގައި، އިގުތިސާދީ ހަނގުރާމައިން ހުރިހާ...\nވާވޭގެ އޮޕަރޭޓިން ސިސްޓަމަކީ "ހާމަނީއޯސް"\nމިހާރު އެންމެން ކަހަލަ ގޮތަކަށް ބަރޯސާވާ އޮޕަރޭޓިން ސިސްޓަމް (އޯއެސް) އަކީ ގޫގުލްގެ އެންޑްރޮޑާއި އެޕަލްގެ އައިއޯއެސް އެވެ. އެކަމަކު މި ނޫން އިހްތިޔާރަކަށް ދާން ބޭނުންވާ މީހުންނަށް އެ ފުރުސަތު މިހާރު މިއޮތީ ވާވޭ އިން ފަހިކޮށްދީފަ އެވެ.\nސެމްސަންގުގެ ފައިދާ ދަށަށް؛ ބުނަނީ ވާވޭއާ ހެދި ކަމަށް\nމި އަހަރުގެ ދެވަނަ ކުއާޓަރުގައި ސެމްސަންގަށް ފައިދާވާނެ ކަމަށް ކުރި އަންދާޒާ ދިމައެއް ނުވި އެވެ. ފާއިތުވި އަހަރަށް ވުރެ މި އަހަރުގެ ދެވަނަ ކުއާޓަރުގައި އާމްދަނީ ދަށްވި ސަބަބާ ބެހޭ ގޮތުން ވާހަކަދައްކަން ސެމްސަންގް ބޭނުމެއް ވެސް ނުވި އެވެ.\nއެންޑްރޮއިޑާ ނުލައި ވާވޭ ދެމިއޮންނާނީ ކިހިނެއް؟\nވާވޭ އަށް އެންޑްރޮއިޑް އޮޕަރޭޓިން ސިސްޓަމް ބޭނުންކުރުން މަނާވެއްޖެ އެވެ. އެންޑްރޮއިޑަކީ އެމެރިކާ ކުންފުންޏެއްގެ މުދަލަކަށް ވާތީ އެވެ. އެމެރިކާގެ ކުންފުނިތަކުން ޗައިނާގެ "ވާވޭ ޓެކްނޮލޮޖީޒް"އާ އެކު ވިޔަފާރިކުރުން، އެމެރިކާ ސަރުކާރުން ވަނީ މަނާކޮށްފަ އެވެ.\nވާވޭގެ ވެރިޔާ އަށް ވެސް ރަނގަޅީ އައިފޯން\nޗައިނާގެ ވާވޭ ކުންފުންޏަށް އެމެރިކާ އިން ކުރިމަތިކުރާ ފިއްތުންތައް ވަރަށް ބޮޑެވެ. އެކަމަކު އެ ކުންފުންޏާ އެންމެ ވާދަވެރި ކުންފުނިތަކުގެ ތެރޭގައި ހިމެނޭ އެމެރިކާގެ އެޕަލްގެ އައިފޯނަށް ވާވޭގެ ބާނީ އަދި ސީއީއޯ ރެން ޒެންގްފީގެ ހިތުގައި ހާއްސަ ލޯތްބެއް އެބަ އޮތެވެވެ. އޭނާ ވިދާޅުވާ ގޮތުން ސްމާޓްފޯނުތަކުގެ ތެރެއިން އަދިވެސް އެންމެ...\nވާވޭ ވެއްޓިއްޖެ ނަމަ ފައިދާވާނެ ބަޔަކީ ކޮބާ؟\nސްމާޓްފޯން މާކެޓްގައި ވާދަވެރިކަން އޮތް މިންވަރު، މިހިރަ ދަނީ އެނގެމުންނެވެ. ވާވޭ އަށް ދަތިކުރުމަށް އެމެރިކާއިން ފިޔަވަޅުއެޅި ހިސާބުން، ވާވޭ އަކީ ސްމާޓްފޯން މާކެޓްގައި ނުވެސް ނެތް ބަޔަކަށް ހަދައިފި އެވެ. އެންޑްރޮއިޑް މާކެޓަށް ފޯނެއް ނެރުމުގެ ނަސީބު ވާވޭ އަށް ދެން ނެތް ކަހަލަ އެވެ. ވާވޭ އަށް ފުރުސަތު ގެއްލުނު ކަމަށް ބަލައި، އެ...\nMay 03, 2019 3\nއެޕަލް އެހެން ވިޔަފާރިތަކަށް ބަލަނީ\nސްމާޓްފޯން މާކެޓްގައި ވާދަވެރިކަން ބޮޑެވެ. ދެވަނާގައި އޮތް އެޕަލް ފަހަތަށް ޖައްސައި، ޗައިނާގެ ވާވޭ އެ މަގާމު ހޯދައިފި އެވެ. އައިފޯން ވިކޭ އަދަދު މަދުވާން ފަށައިފި އެވެ. އައިފޯނު ވިއްކައިގެން އެޕަލް އަށް ލިބޭ އާމްދަނީ، ދުވަހަކަށް ވުރެ ދުވަހެއް، ދަނީ ދަށްވަމުންނެވެ.\nއެޕަލް އައިފޯނަށް ވާވޭ 5ޖީ މޯޑެމްތައް!\nއެޕަލްގެ 5ޖީ އައިފޯނުތަކުގައި، ވާވޭ 5ޖީ މޯޑެމް ބޭނުންކޮށްފާނެ ކަމަށް އެބަ ބުނެ އެވެ. އެހެން ވެއްޖެ ނަމަ ވާނީ ސިފަކުރަން ވެސް ދަތި މަންޒަރަކަށެވެ. އަދި މިއީ އެމެރިކާ ސަރުކާރު ދެކޮޅުހަދާނެ ކަމެއް ކަމަށް ވެސް ބެލެވެ އެވެ. ނަމަވެސް، 5ޖީ ރޭހުގައި ފަހަތަށް ޖެހެމުން ދިޔަ ވަރަކަށް އެޕަލް އަށް އެ ދެވެނީ ގޮތްހުސްވުމާ ކައިރިއަށެވެ.\nފަތްޖެހޭ ފޯނެއް މުހިންމެއް ނޫން: ބްލެކްބެރީ\nސްމާޓްފޯން ކުންފުނިތަކުގެ މިސްރާބު ހުރީ ފަތްޖެހޭ ފޯނުތަކާ ދިމާއަށެވެ. އެކަމަކު، ބްލެކްބެރީ އަށް އެ ކަމެއް ގަބޫލެއް ނުކުރެވެ އެވެ. އެ ކުންފުނިން ދެކޭ ގޮތުގައި، ފަތްޖެހޭ ފޯނުތައް ވާނީ ބަރުހެލި، ގެންގުޅެން އުނދަގޫ އަދި މުހިންމުކަމެއް ނެތް އާލާތްތަކަކަށެވެ.\nއާ ކަމެއް ނެތުމުން، ސްމާޓްފޯނު ވިޔަފާރި ދަށްވަނީ\nމަޝްހޫރު ކުންފުނިތަކުން ކޮންމެ އަހަރަކު ވެސް ބާރުގަދަ ފޯނުތަކެއް މާކެޓަށް ނެރެ އެވެ. އެކަމަކު، މިހާރަކަށް އައިސް އިވެނީ، ކުންފުނިތަކުން ބޭނުންވާ އަދަދަށް ފޯނުތައް ނުވިކެޔޭ ބުނާ އަޑެވެ. ސަބަބެއް ނޭނގެ އެވެ. އެނގުނަސް، އާންމުކުރާކަށް ބޭނުމެއް ނުވެ އެވެ.\nJanuary 16, 2019 3\nއައިފޯނު ވިޔަފާރި އިންޑިއާގައި ދަށަށް؛ ޗައިނާއާ ހެދި؟\nއައިފޯނުގެ ވިޔަފާރި ދަށްވެގެން އުޅެނީ ވާދަވެރިންގެ ސަބަބުން ކަމަށް އެޕަލް އިން އަދިވެސް ގަބޫލެއް ނުކުރެ އެވެ. އެކަމަކު މިހާރު ވާ ގޮތެއް ބަލާބަލާށެވެ. އިންޑިއާގައި އައިފޯނަށް ވުރެ، ޝޯމީ އަދި ވާވޭ ފޯނުތައް ވިކޭލެއް މާ ގިނަ އެވެ.\nއެޕަލް އަށް އަނެއްކާވެސް ރިހުމެއް\nޗައިނާގައި އައިފޯނުގެ ބައެއް މޮޑެލްތައް ވިއްކުން ކޯޓުން ވަނީ މަނާކޮށްފަ އެވެ. ޗައިނާގައި އައިފޯނު ވިކޭ އަދަދު މި ކަމާ ގުޅިގެން މަދުވެ، އެޕަލްގެ އާމްދަނީ ދަށްވާނެކަން ވަނީ ކަށަވަރުވެފަ އެވެ. މިހެން ކަން އޮއްވައި، އައިފޯނު ބޭނުންކުރާ މުވައްޒަފުންނަށް ޕްރޮމޯޝަން ނުދިނުން އަދި ވަޒީފާއިން ވަކިކުރުން ފަދަ މައްސަލަތައް އެ ގައުމުގެ...


މިރޭގެ މެޗަށް ނިކުންނާނީ މޮނާކޯގެ ވަރުގަދަކަމަށް ވިސްނައިގެން: ގާޑިއޯލާ\nޔޫއެފަރ ޗެމްޕިއަންސް ލީގުގެ ދެވަނަ ބުރުގައި މިރޭގެ މެޗަށް ނުކުންނައިރުމޮނާކޯ އޮތީ ރަނގަޅު ފޯމެއްގައި ކަމަށާއި އެހެން ނަމަވެސް މެންޗެސްޓަރސިޓީން މޮނާކޯ ދެކެ އެއްވެސް ވަރަކަށް ޖެހިލުން ނުވާކަމަށް އެ ޓީމުގެ ކޯޗުޕެޕް ގާޑިއޯލާ ބުނެފިއެވެ.\nމިރޭގެ މެޗާ ބެހޭގޮތުން ވާހަކަ ދައްކަމުން ގާޑިއޯލާ ބުނީ މޮނާކޯއާ ދެކޮޅަށްކުޅޭއިރު ސަމާލުވާންޖެހޭ ވަރަށް ގިނަ ކަންތައްތައް އެބަހުރިކަމަށާއިއެހެންނަމަވެސް އެ ޓީމާ ދެކޮޅަށް ކުޅެން ޖެހިލުންނުވާކަމަށެވެ.\nގާޑިއޯލާ ބުނީ މޮނާކޯ އަކީ މުޅި ޔޫރަޕަށް ބެލިޔަސް މިވަގުތު އެންމެ ފޯމުރަނގަޅަށް އޮތް އެއް ޓީމުކަމަށާއި އެހެން ކަމުން މިރޭގެ މެޗުއުނދަގުވާނެކަމަށެވެ.\nމިވަގުތު ފްރެންޗް ލީގުގެވެސް އެއްވަނާގައި އޮތް މޮނާކޯ އަކީ ގިނަ މޮޅު،ތަޖުރިބާކާރު ކުޅުންތެރިންގެ މައްޗަށް ބިނާވެފައިވާ ޓީމެއް ކަމަށްވެސްގާޑިއޯލާ ބުންޏެވެ.\nގާޑިއޯލާ ބުނީ އެ ޓީމުގެ ރެކޯޑްތަކަށް ބެލުމުންވެސް އެކަން އެނގޭކަމަށާއިއޭނާ އަކީވެސް ކުޅުންތެރިޔެއްގެ އިތުރުން ކޯޗިން ކެރިއަރުގައިވެސްފޯމުގައި އޮތް ޓީމުތަކާ ދެކޮޅަށް ކުޅެފައިވާ މީހެއްކަމުން އެފަދަ ޓީމަކާއިދެކޮޅަށް ކުޅެންވީ ގޮތް ކުޅުންތެރިންނަށް ބުނެދޭންއެނގޭނޭ ކަމަށެވެ.\nމިރޭގެ މެޗަށް ނުކުންނައިރު ސިޓީގެ ފޯވާޑް ސާޖިއޯ އަގުއޭރޯ ހުރީ މާ ރަނގަޅުފޯމެއްގައެއް ނޫނެވެ. އޭނާއަށް ލީގުގައިވެސް މާއެދެވޭ ކުޅުމެއްނުދެއްކެއެވެ. އަދި އަގުއޭރޯގެ އިތުރުން އެޓީމުގެ ޑިފެންޑަރ ކޮމްޕާނީއަށްވެސް އަނިޔާގެ ސަބަބުން މިރޭގެ މެޗުގައި ނުކުޅެވޭނެކަމަށެވެ.\nއެއާ ޚިލާފަށް ސިޓީގެ ކުޅުންތެރިން މިރޭ އެންމެ ސަމާލުވާންޖެހޭނެ އެއްކުޅުންތެރިޔަކީ މޮނާކޯގެ ފޯވާޑް ރަޑަމެލް ފަލްކާއޯ އެވެ. މި ސީޒަނުގައިފަލްކާއޯ އަންނަނީ އޭނާ ކުރިން ދެއްކި މޮޅު ކުޅުން ތަކުރާރުކުރަމުންނެވެ.\nމިރޭގެ މެޗާ ބެހޭގޮތުން މޮނާކޯގެ ކޯޗު ލިއޮނާޑޯ ޖާޑީމް ބުނީ މެންޗެސްޓާޔުނައިޓެޑާއި ޗެލްސީގައި ފަލްކާއޯ އަށް އޭނާގެ އަސްލު ފެންވަރުގައިނުކުޅެވުނަސް މިހާރު އޭނާ ދައްކަމުން އަންނަ ކުޅުމުން އެކަން ފެނިގެންދާކަމަށެވެ.\nސިޓީ ދަނޑުގައި މޮނާކޯއާ ދެކޮޅަށް ކުޅޭ މެޗު ފަށާނީ ރާއްޖެ ގަޑިން ދަންވަރު 00:45 ގައެވެ.


Gaza ah dhey vaige hamalaathah Israel in huhtainuli\nޣައްޒާއަށް ދޭ ވައިގެ ހަމަލާތައް އިޒްރޭލުން ހުއްޓައިނުލި\nޣައްޒާ (ޖުލައި 26) - އިޒްރޭލުން ހިސޯރުކޮށްފައި އޮންނަތާ އެތައް އަހަރެއް ވެފައިވާ ޣައްޒާއަށް އިޒްރޭލުން ދިން ވައިގެ ހަމަލާތަކުގައި ފަލަސްތީނުގެ އިތުރު ތިން މީހަކު މަރުވެފައިވާކަމަށް، ފަލަސްތީނުން ބުނެފި އެވެ.\nއދ. މެދުވެރިވެގެން، ޣައްޒާ ކޮންޓްރޯލު ކުރާ ހަމާސްއާއި އިޒްރޭލުން ބަދަލުކުރަމުންދިޔަ ހަމަލާތައް ހުއްޓާލުމަށް ދެފަރާތުން އެއްބަސްވެފައިވަނިކޮށް، އިޒްރޭލުން އިއްޔެ ދިން ހަމަލާތަކުގައި، ތިން މަރުވެފައިވާއިރު، އިތުރު ދެ މީހަކު ޒަހަމްވެ ސީރިއަސް ހާލަތުގައި ހޮސްޕިޓަލުގައި ފަރުވާދެމުންދާ ކަމަށް ވެސް ފަލަސްތީނު ހެލްތު މިނިސްޓްރީ އޮފިޝަލުން ވަނީ ބުނެފަ އެވެ.\nއިޒްރޭލު ސިފައިން ބުނީ، އިއްޔެ ދިން ހަމަލާތަކަކީ، ހަމާސް އިން ދިން ހަމަލާތަކެއްގެ ރައްދުގައި ދެވުނު ހަމަލާތަކެއް ކަމަށެވެ.\nދާދި ފަހުން އިޒްރޭލުން ދިން ވައިގެ ހަމަލާތަކަކީ 2014 ގެ ހަނގުރާމައިގެ ފަހުން ޣައްްޒާ ކޮންޓްރޯލްކުރާ ހަމާސް ޖަމާއަތާއި ދެކޮޅަށް ދިން "އެންމެ ވަރުގަދަ" ހަމަލާތައް ކަމުގައި އިޒްރޭލު ސިފައިން ވަނީ ސިފަކޮށްފަ އެވެ.\nމި ހަމަލާތަކުގައި ފަލަސްތީނުގެ އެތަކެއް ބަޔަކު މަރުވެފައިވާ ކަމަށް ރިޕޯޓުތައް ބުނާއިރު، އިޒްރޭލުން ހަމަލާދެނީ އާންމުން ދިރިއުޅޭ ސަރަހައްދުތަކަށް ކަމަށް ވެސް ދަނީ ތިހުމަތު ކުރަމުންނެވެ.\nހަމާސް އިން 90 އަށް ވުރެ ގިނަ ރޮކެޓު ހަމަލާތައް ދީފައިވާ ކަމަށާއި، ތިން މީހަކު ޒަހަމްވެފައިވާ ކަމަށް އިޒްރޭލު ސިފައިން ވަނީ ބުނެފަ އެވެ.\nދެ ފަރާތުން ވައިގެ ހަމަލާތައް ދީފައިވަނީ، ޣައްޒާއާ އިޒްރޭލު ގުޅޭ ބޯޑަރުގައި މިދިޔަ މާޗު މަހުން ފެށިގެން މުޒާހާރާ ކުރަމުންދާ ދަނޑިވަޅެއްގަ އެވެ.